അഞ്ചല്.: പഴഞ്ചൊല്ലിലെ പതിരുകള്\n“പഴഞ്ചൊല്ലില് പതിരില്ല” എന്ന പഴഞ്ചൊല്ല് തന്നെ പതിരല്ലേ? പഴഞ്ചൊല്ലുകളിലൂടെ ഒന്നു കറങ്ങി വന്നപ്പോള് മിക്ക ചൊല്ലുകളും യുക്തിക്ക് നിരക്കുന്നതോ സത്യ സന്ധമോ അല്ലാ എന്ന തോന്നലിലാണ് ഞാനെത്തിയത്. ഈ തോന്നല് എന്റേത് മാത്രമാണോ എന്നറിയാനുള്ള ഒരു അന്വോഷണമാണീ പോസ്റ്റ്.\n1. “ഒരുമയുണ്ടെങ്കില് ഉലക്കമേലും കിടക്കാം.”\nഎങ്ങിനെയാണോ ആവോ ഒരാള്‍ക്കുപോലും കിടക്കാന് കഴിയാത്ത ഉലക്കമേല് ഒരുമയുണ്ടെങ്കില് ഒന്നിച്ച് കിടക്കാന് കഴിയുക? ഈ പഴഞ്ചൊല്ലുണ്ടാക്കിയോനെ ഉലക്കക്ക് അടിക്കണം.\n2. “അധികമായാല് അമൃതും വിഷം.”\nവിഷം സത്യമാണ്. അമൃത് മിത്യയും. അമൃത് എന്നൊരു സാധനം എത്രവരെ കഴിക്കാം എന്നതിന് ആരെങ്കിലും ഒരു അളവ് പറയണമെങ്കില് അത് കണ്ട ആരെങ്കിലും ഉണ്ടാകണം. മിത്ത് മാത്രമായ ഒരു സംഗതിയെ പരമസത്യമായ വിഷവുമായി എങ്ങിനെ കൂട്ടികെട്ടാന് കഴിയും? അല്ലെങ്കില് തന്നെ വയര് നിറയും വരെയല്ലേ ഒരാള്‍ക്ക് എന്തെങ്കിലും കഴിക്കാന് കഴിയുള്ളൂ. ഏതെങ്കിലും തരത്തില് ആരോഗ്യത്തിന് ഹാനീകരമാകാത്ത ഒരു വസ്തു എത്ര കഴിച്ചാലും വിഷമാകുന്നതെങ്ങിനെ?\n3. “മൂത്തവര് ചൊല്ലും മുതു നെല്ലിക്ക ആദ്യം കയ്ക്കും പിന്നെ മധുരിക്കും.”\nതലമുതിര്‍ന്നവര് പറയുന്നതെല്ലാം ശരിയാകുമോ? വകതിരിവില്ലാത്ത എത്രയോ കാര്‍ന്നോന്മാര് നമ്മുക്ക് ചുറ്റും ഉണ്ട്. വാ തുറന്നാല് പരമാബദ്ധം മാത്രം വിളമ്പുന്ന ഒരു “മൂത്തവന്” തരുന്ന നെല്ലിക്ക കാഞ്ഞിരക്കുരു പോലെ ആദ്യവും അവസാനവും നടുക്കും എപ്പോഴും കയ്ക്കുകയല്ലേ ഉള്ളൂ?\n4. “നായയുടെ വാല് പന്തീരാണ്ട് കൊല്ലം കുഴലിലിട്ടാലും വളഞ്ഞ് തന്നെ”.\nനായയുടെ വാല് നിവരാന് നായയെ പട്ടിണിക്കിട്ടാല് പോരെ? എന്തിനാ വാല് കൊണ്ടു പോയി കുഴലിലിടുന്നത്?\n5. “വരാനുള്ളതൊന്നും വഴിയില് തങ്ങില്ല.”\nഇങ്ങോട്ടു വരുന്നതിന് വഴി തെറ്റില്ല. ശരി തന്നെ. എങ്കില് പിന്നെ നമ്മുക്ക് വഴിമാറിയങ്ങ് നടന്നാല് പോരെ. വല്ല കുഴപ്പവും ഉണ്ടാകുമോ?\n6. “പൊട്ടനെ ചെട്ടി ചതിച്ചാല് ചെട്ടിയെ ദൈവം ചതിക്കും.”\nചെവികേള്‍ക്കാതാക്കിയ ദൈവമല്ലേ പൊട്ടനെ ആദ്യം ചതിച്ചത്. അപ്പോ പിന്നെ ഒന്നാം പ്രതിയായ ദൈവം രണ്ടാം പ്രതിയെ എന്നാ ചെയ്യുമെന്നാ?\n7. “കൊല്ലകുടിയില് സൂചി വില്പനയോ?”\nകൊല്ലന് തയ്ക്കാനൊരു സൂചി മറ്റൊരാളുടെ പക്കല് നിന്നും വാങ്ങിയാല് പോലീസ് പിടിക്കൂന്നുമില്ലല്ലോ?\n8. “അടി തെറ്റിയാല് ആനയും വീഴും”\nവഴിയില് ചതിക്കുഴി കുഴിച്ച് ആനയെ അതില് വീഴ്തിയിട്ട് ഈ ചൊല്ലും ചൊല്ലിക്കോണ്ടിരുന്നിട്ട് എന്നാ കാര്യം. ശ്രദ്ധിച്ച് നടക്കാന് ആനക്കറിയാം. ചതിക്കുഴി കുഴിക്കാതിരുന്നാല് ആന വീഴുകയും ഇല്ല. പിന്നെ മര്‍മ്മത്തടി കൊണ്ടാല് ആനയല്ല ഈച്ചയും വീഴും.\n9. “തീയില് കുരുത്തത് വെയിലത്ത് വാടില്ല”\nലോകത്ത് ഇന്ന് വരെ എന്തെങ്കിലും തീയില് കുരുത്തിട്ടുണ്ടോ? ഇന്നലെ വരെ ഉണ്ടാകാത്ത ഒരു സംഗതി ഇന്നെങ്ങിനാ വെയിലത്ത് വെക്കാന് കഴിയുക-വാടുന്നോന്നറിയാന്?\n10. “കൊടുത്താല് കൊല്ലത്തും കിട്ടും”.\nഎന്തൂരം കൊടുത്തിരിക്കുന്നു. ഇന്നി കിട്ടാന് കൊല്ലത്ത് എവിടാ വരേണ്ടുന്നത്?\n11. “അമ്മ വേലി ചാടിയാല് മകള് മതില് ചാടും”\nഅമ്മക്ക് മകളില്ല. മകന് മാത്രമേയുള്ളൂ. അങ്ങിനെയാകുമ്പോള് മകന് മതില് ചാടുന്നതില് കുഴപ്പമില്ലായിരിക്കും അല്ലേ? ഇരട്ടത്താപ്പ് പഴം ചൊല്ലിലും..\n12. “മെല്ലെത്തിന്നാല് പനയും തിന്നാം”\nഓ..പിന്നെ. ഇത്തിരി പതുക്കെയായാല് പന തിന്നൊന്ന് കാട്ടാമോ? ഇത്തിരി പുളിക്കും.\n13. “അല്പനൈശ്വര്യം വന്നാല് അര്‍ദ്ധരാത്രിയും കുട പിടിക്കും”\nസാധാരണ മഴയത്താ കുട പിടിക്കുക. അല്ലെങ്കില് വെയിലില് നിന്നും രക്ഷപ്പെടാന്. രാത്രി വെയിലില്ല. സമ്മതിച്ചു. മഴയും ഇല്ല. മഞ്ഞുള്ള രാത്രി കുടപിടിച്ച് പോകുന്നവനെയും നമ്മുക്ക് അല്പനെന്ന് വിളിക്കാന് കഴിയുമോ?\n14. “തള്ള ചവിട്ടിയാല് കുഞ്ഞിന് കേടില്ല.”\nഒന്നു ചവിട്ടി നോക്ക്. അപ്പോള് കാണാം കളി.\n15. “നായ നടുക്കടലില് ചെന്നാലും നക്കിയേ കുടിക്കൂ”\nപിന്നേയ്...മുങ്ങിചാവാന് പോകുന്ന നായ കുടിക്കുന്നത് നക്കിതന്നെയായിരിക്കുമേ. ഹോ..ആരാണോ ആവോ ഈ ചൊല്ല് കണ്ടു പിടിച്ച മഹാന്?\n16. “കുന്തം പോയാല് കുടത്തിലും തപ്പണം”\nകുന്തം കണ്ടില്ലാന്ന് പറഞ്ഞ് കുടത്തില് തപ്പുന്നവനെ കൂടുതല് താമസിയാതെ ഭ്രാന്താശുപത്രിയില് തപ്പാം.\n17. “വേണോങ്കില് ചക്ക വേരേലും കായിക്കും”\nവേരില് ചക്ക കായിക്കുന്നത് അപൂര്‍വ്വമായ ഒരു പ്രതിഭാസമൊന്നുമല്ല. പക്ഷേ ചക്ക വേരില് കായിച്ചാല് പെട്ടെന്ന് കൊഴിഞ്ഞു പോകുമെന്ന് മാത്രം. വിളയാതെ കൊഴിയുന്ന ചക്ക ആര്‍ക്കെങ്കിലും എന്തെങ്കിലും ഗുണം ചെയ്യുമോ?\n18. “കുരക്കും പട്ടി കടിക്കില്ല.”\nദേണ്ടെ വീണ്ടും നായ. ഈ ചൊല്ല് അറിയാവുന്ന പട്ടിയാണേല് കുഴപ്പമില്ല. അല്ലേല് കുരച്ചു കൊണ്ട് തന്നെ പട്ടി കടി പറ്റിക്കും. അനുഭവത്തീന്ന് പറയുവാന്നേന്ന് കൂട്ടിക്കോളീന്...\n19. “പലനാള് കള്ളന് ഒരു നാള് പിടിയില്”\nകേരളാ നിയമസഭയെ ഒഴിച്ച് നിര്‍ത്തിയാണെല് ശരിയാകുമെന്ന് തോന്നുന്നു.\n20. “അപ്പം തിന്നാല് പോരെ? കുഴിയെണ്ണണോ?”\nവേറെ പണിയൊന്നുമില്ലാതെ ചൊറിയും കുത്തിയിരിക്കുന്നോന് കുഴിയെണ്ണി അപ്പം തിന്നാല് എന്താ കുഴപ്പം. ഇതു പോലത്തെ പോസ്റ്റൊക്കെയിട്ട് ഈച്ചയാട്ടി വായനക്കാരന്റെ തലചൂടാക്കുന്നതിലും ഭേതമല്ലേ രണ്ടപ്പം ഉണ്ടാക്കി അതിന്റെ കുഴിയെണ്ണി പതുക്കെ തിന്നുന്നത്? അത്രേം നേരം ശല്യം ഒഴിഞ്ഞ് കിട്ടൂല്ലേ?\nകഴിഞ്ഞ കുറേ നാളായി മനസ്സില് കെട്ടിപ്പിണിഞ്ഞ നില്‍ക്കുന്ന ചില “ബുദ്ധിപരമായ” സംശയങ്ങളാണ്. ഇതൊരുസുഖമാണോ ബൂലോകരേ...\nഎഴുതിയത് അഞ്ചല്‍ക്കാരന് at 1:00 AM\nപഴം ചൊല്ലില് പതിരില്ല” എന്ന പഴം ചൊല്ല് തന്നെ പതിരല്ലേ? പഴം ചൊല്ലുകളിലൂടെ ഒരു യാത്ര നടത്തിയപ്പോള് മിക്ക പഴം ചൊല്ലുകളും യുക്തിക്ക് നിരക്കുന്നതോ സത്യ സന്ധമോ അല്ലാ എന്ന തോന്നല് എനിക്ക് മാത്രമാണോ എന്നറിയാനുള്ള ഒരു അന്വോഷണമാണീ പോസ്റ്റ്.\nSunday, November 18, 2007 2:18:00 AM\nSunday, November 18, 2007 5:18:00 AM\nഹഹാ അഞ്ചല്‍ക്കാരാ, ഇത്രയൊക്കെ ചിന്തിച്ചു കൂട്ടിക്കളഞ്ഞല്ലോ..\nചന്തു പാവമായായിരുന്നു എന്ന് MT യുടെ മനോഹര രചനയില് നമ്മള് പൂര്‍ണ്ണമായും വിശ്വസിപ്പിച്ചത് പോലെ..\nഈ കടങ്കഥകള് മുഴുവന് പതിരാണ് എന്ന് ഇപ്പൊ ഞങ്ങള് അങ്ങ് വിശ്വസിക്കുന്നു..\nSunday, November 18, 2007 5:19:00 AM\nഇതു കുറെ കഷ്ടപെട്ടിട്ടുണ്ടല്ലോ സാറേ? എന്തായാലും മോശമായില്ല. എന്നാലും ഒരു കാര്യം ഓര്‍ത്തോ. “മൂത്തവര് ചൊല്ലും മുതു നെല്ലിക്ക ആദ്യം കയ്ക്കും പിന്നെ മധുരിക്കും.”\nഇതൊക്കെ ഇപ്പോള് കയ്ക്കുമെന്കിലും പിന്നെ എപ്പോഴെങ്കിലും മധുരിക്കും കേട്ടോ.\nSunday, November 18, 2007 5:31:00 AM\nപരസ്പരവിരുദ്ധമായ കുറച്ച് ആംഗലേയ ചൊല്ലുകള് കൂടി ഇരിക്കട്ടെ..ചുമ്മാ ഒരു കമ്പനിക്ക്..\nSunday, November 18, 2007 8:48:00 AM\nപഴഞ്ചൊല്ലുകളൊന്നും നേരര്‍ത്ഥത്തിലല്ല എടുക്കേണ്ടത്.സാന്ദര്‍ഭികമായും ആപേക്ഷികമായും ഇവയൊക്കെ ശരിയവുന്നുണ്ട് എന്ന് ആ രീതിയില് ചിന്തിച്ചാല് കാണാനാവും.പലതും indirect ആയിട്ടാണ് പ്രയോഗിച്ചിരിക്കുന്നത് എന്നത്കൊണ്ടാണ് ഇങ്ങനെ തോന്നുന്നത്.\nSunday, November 18, 2007 9:25:00 AM\nSunday, November 18, 2007 9:33:00 AM\nഅവസാനം പറഞ്ഞതാ സത്യം.. കുഴിയെണ്ണുന്നത് :-)\nSunday, November 18, 2007 10:46:00 AM\nപഴഞ്ചോല്ലുകള് പലതും ആലങ്കാരിക ആശയങ്ങളല്ലേ.. ‘ആനക്കെന്തിനാ വാറ് ട്രൌസര്?‘ എന്നതിന്, ഏതെങ്കിലും ആന എന്നെങ്കിലും ട്രൌസറിട്ടു കണ്ടിട്ടുണ്ടോ? എന്ന് ചോദിക്കലില്ല.(ബാക്കിയെല്ലാം ഷഡിയാണിടുക എന്നര്‍ത്ഥത്തിലല്ല) :))\nമൂത്തവര് എന്നത് ‘എക്സ്പീരിയന്‍സ്ഡര്‘ എന്നര്‍ത്ഥത്തിലല്ലേ??\nപിന്നേയ്, പഴഞ്ഞൊല്ലില് സാധാരണ പതിരുണ്ടാകില്ല! നെല്ലിലേ പതിരുണ്ടാകൂ!! ‘നെല്ലും പതിരും ഒരു കുടുംബം..ഒരു കുടുംബം’ എന്ന പാട്ട് കേട്ടിട്ടില്ലേ??\n:) ഹവ്വെവര്, സംഗതി ഇഷ്ടായി ട്ടാ.\nSunday, November 18, 2007 12:35:00 PM\nഇതിന്റെ അഫര്‍മേറ്റീവ്സ് കൊടുക്കുന്നു. അശ്ലീലമല്ലാ അഫര്‍മേറ്റീവ്\nഒരുമ്മയുണ്ടെങ്കില് മുല്ലാക്ക മേല് കിടക്കും.\nഅധികമയാല് അമൃതയും വിഷം.\nമൂത്താരു മുതു നെല്ലിക്ക ആദ്യം കശക്ക്കും പിന്നെ കടിക്കും.\nനായരുടെ കോല് ആയിരമളന്നാലും വളഞ്ഞ്രിക്കും.\nവരാനുള്ളത് വഴിയില് താങ്ങരുത്\nപൊട്ടനെ ചെട്ടി ചാടിച്ചാല് ചെട്ടിച്ചിയെ പൊട്ടന് ചാടിക്കും.\nകള്ളുകടയില് കൗടി വില്‍പ്പനയുമോ?.\nഅടിതെറ്റിയാല് അന്നയും വീഴും\nതിരുകി കറുത്തത് കയ്യില് വെളുക്കില്ല.\nകൊടുത്താല് കൊല്ലത്തും കാശൂ കിട്ടും.\nഅമ്മാളു ഹൈജമ്പ് ചാടിയാല് മോളി പോള് വാള്‍ട്ട് ചാടും\nമെല്ലെ തന്നാല് ചൗനിയും തിന്നാം\nഅല്‍പ്പന്ന് ആശ്ചര്യം വന്നാല് അര്‍ദ്ധരാത്രിക്ക് തുണി പിടിക്കും.\nതള്ളകളെ കുഞ്ഞന് ചവിട്ടാറില്ല.\nനായ നടുവളഞ്ഞ് നക്കിയെകുടിക്കു\nകുടത്തില് പോയ കുന്തം തുപ്പണം.\nവേണോങ്കില് ചക്ക വേരോടെ കാണാം\nകോര്‍ക്കും പടി കിടക്കില്ല\nപലനാള് കള്ളാം ഒരു നാള് പിടിക്കാം\nഅപ്പം തിന്നല് പോര കുഴി അളക്കണം\nSunday, November 18, 2007 1:59:00 PM\nSunday, November 18, 2007 2:19:00 PM\nപക്ഷെ, ഒരെണ്ണം തെറ്റി.\n[“വേണോങ്കില് ചക്ക വേരേലും കായിക്കും”\nവേരില് ചക്ക കായിക്കുന്നത് അപൂര്‍വ്വമായ ഒരു പ്രതിഭാസമൊന്നുമല്ല. പക്ഷേ ചക്ക വേരില് കായിച്ചാല് പെട്ടെന്ന് കൊഴിഞ്ഞു പോകുമെന്ന് മാത്രം. വിളയാതെ കൊഴിയുന്ന ചക്ക ആര്‍ക്കെങ്കിലും എന്തെങ്കിലും ഗുണം ചെയ്യുമോ?]\nചക്ക വേരില് കാക്കും; അതു മൂത്തു പറിച്ചു കൂട്ടാന് വക്കാം. പഴുത്താല് തിന്നുകയും ആവാം.\nഎന്റെ അമ്മാവന്റെ വീട്ടില് ഒരു പ്ലാവുണ്ടായിരുന്നു. ഭ്രാന്തുപിടിച്ചു കായ്ക്കുമായിരുന്നു ആ മരം. വേരു മുതല് ശീര്‍ഷം വരെ. വേരില് ഉണ്ടാകുന്ന ചക്കകള് നിലത്തു തിരശ്ചീനതലത്തില് കിടന്നു മൂക്കും. അവയുടെ ചവണികള്‍ക്കുപോലും പഴുത്താല് സ്വര്‍ണ്ണനിറമായിരുന്നു.\nSunday, November 18, 2007 2:53:00 PM\nSunday, November 18, 2007 4:03:00 PM\nപഴഞ്ചൊല്ലിലൂടെ പറയാന് ഉദ്ദേശിച്ച ആശയങ്ങള് നല്ലതാണ്.(വാക്കുകളുടെ അര്‍ത്ഥം കാര്യമാക്കണോ?)\nMonday, November 19, 2007 10:14:00 AM\nഅഞ്ചല്‍ക്കാരന് റെ ഈ കുറിപ്പ് വായിച്ചപ്പോള് ഒരു കാര്യം ഉറപ്പായി ഒരിക്കല് പോലും വരികളല്ലാതെ വരികള്‍ക്കിടയില് വായിക്കാന് താങ്കള്‍ക്ക് കഴിയില്ലെന്ന്.\nവിശാല മനസ്കന് റെ കമന് റ് വായിച്ച് മനസ്സിലാക്കുന്നത് താങ്കള്‍ക്ക് ഉപകാരപ്രദമാകും. വല്ലപ്പോഴും മൂത്തവര് പറയുന്നത് കേള്‍ക്കുകയും അനുസരിക്കുകയും ചെയ്യുന്നത് ഗുണം ചെയ്യും.\nMonday, November 19, 2007 10:16:00 AM\nഅഞ്ചലേ..അധികമായാല് അമൃതും വിഷം!\nMonday, November 19, 2007 1:34:00 PM\n“മൂത്തവര് ചൊല്ലും മുതു നെല്ലിക്ക ആദ്യം കയ്ക്കും പിന്നെ മധുരിക്കും.”\nഅക്ഷരങ്ങളുടെ അര്‍ത്ഥങ്ങള് മാത്രം നോക്കിയാല് ഒന്നും എഴുതാനും കഴിയില്ല... വായിക്കാനും.\nവെറുതെ ഒരു വാദത്തിനു വേണ്ടി സമ്മതിക്കാം പഴഞ്ചൊല്ലുകളൊക്കെ പതിരാണെന്ന്..\nവെറും വാക്കുകള് മാത്രമായിരുന്നെങ്കില് തലമുറകളിലൂടെ പകര്‍ന്ന് നമ്മുടെ നാവിന്‍തുമ്പിലെത്തില്ലായിരുന്നു.\nThursday, November 29, 2007 9:46:00 PM\nthaankal othiri chinthichu koottunnu mashe.. ithrakkokke vaeno, "Read between the lines" ennoru parachil undu athaanivide aavashyam\nany how good work..\nTuesday, July 12, 2011 4:34:00 PM\nഅഞ്ചൽ വിട്ടാൽ നെഞ്ചിൽ കേറും എന്നു പറഞ്ഞാലെന്താ?\nSaturday, July 13, 2019 8:20:00 PM


ഏത് സാഹചര്യങ്ങളിലും വളരുന്ന പോഷകഗുണങ്ങളേറിയ സീതപ്പഴം – മണ്ണിലേക്ക്, മണ്ണിനെ അറിഞ്ഞ മനുഷ്യനിലേക്ക്.\nAugust 15, 2017 April 10, 2018 Jaya Balan\t0 Comments athakka krishi, custard apple, ആത്തക്ക, ആത്തച്ചക്ക, സീതപ്പഴം\nഅനോന സ്ക്വാമോസ എന്ന ശാസ്ത്രീയനാമത്തിലും, കസ്റ്റാർഡ് ആപ്പിൾ എന്ന ഇംഗ്ലീഷ് നാമത്തിലും, സീതപ്പഴം, മുന്തിരിപ്പഴം എന്ന് പേരിൽ മലയാളത്തിലും പ്രസിദ്ധമായ വളരെ ഔഷധഗുണവും സ്വാദിഷ്ടവുമായ ഫലമാണ് സീതപ്പഴം. വെറും 8 മീറ്റർ മാത്രം ഉയരം വെക്കുന്ന ആത്തച്ചക്കയുടെ കുടുംബത്തിൽ നിന്നുള്ള ഈ ചെറു വൃക്ഷത്തെ അതിന്റെ പടർന്നുപന്തലിച്ചു നിൽക്കുന്ന ശാഖകൾ ശ്രദ്ധേയമാക്കുന്നു.\nമധ്യരേഖാപ്രദേശത്ത് മിക്ക നാടുകളിലും സമൃദ്ധിമായി വളരുന്ന സീതപ്പഴത്തിൽ വിറ്റാമിൻ എ, സി, ബി6എന്നീ പോഷകഘടകങ്ങൾ വൻതോതിൽ അടങ്ങിയിരിക്കുന്നു. സീതപ്പഴം ധാതുക്കളുടെ കലവറ കൂടിയാണ്. ഫോസ്ഫറസ്, മഗ്നീഷ്യം, കോപ്പർ, സോഡിയം, കാത്സ്യം, പൊട്ടാസ്യം എന്നീ ധാതുക്കൾ ധാരാളമായടങ്ങിയിരിക്കുന്നു. കൂടുതൽ മധുരമുളള ഫലമായതിനാൽ ശരീരത്തിന്റെ ദഹനപ്രക്രിയയെയും പോഷകങ്ങളെ ശരീരത്തിന്റെ മറ്റു ഭാഗങ്ങളിൽ എത്തിക്കുന്ന പ്രക്രിയയെയും സുഗമമാക്കുന്നു. തന്മൂലം ശരീരത്തിന്റെ ഊർജ്ജത്തിന്റെ അളവ് വർധിക്കുകയും ക്ഷീണവും തളർച്ചയും മറ്റു ശാരീരികാസ്വസ്ഥതകളും അകറ്റുന്നു.\n[amazon_link asins='B00UHF3XDO' template='ProductAd' store='Mannira3765' marketplace='IN' link_id='630607b5-30ea-11e8-8011-65a94fad737d']\nഅധികം ശ്രദ്ധയില്ലാതെ തന്നെ വീട്ടുവളപ്പിൽ വളർത്താവുന്ന ഈ ഫലം കേരളത്തിലെ കാലാവസ്ഥയുമായി പൊരുത്തപ്പട്ടുപ്പോകുന്നവയാണ്. സീതപ്പഴത്തിന് കനത്ത വരൾച്ചയെയും താപത്തെയും അതിജീവിച്ച് വളർച്ച പ്രാപിക്കാനുളള കഴിവുണ്ട്. ഫലഭൂയിഷ്ഠിതയില്ലാത്ത മണ്ണിലും ഉപ്പിന്റെ അംശമില്ലാത്ത ചരൽ കലർന്ന ചെമ്മൺ പ്രദേശങ്ങളിലുംയഥേഷ്ടം വളരുന്നു. 1 വർഷം പ്രായമായ തൈകൾ 70cm ഉയർത്തിലും ആഴത്തിലും കുഴിയെടുത്ത് ചാണകപ്പൊടിയും മേൽമണ്ണും ചേർത്ത് മഴക്കാലാരംഭത്തിൽ നട്ടാൽ ജലസേചനമോ പ്രത്യേക ശ്രദ്ധ കൂടാതെയും വളർന്ന് മികച്ച വിളവ് നൽകുന്നു.\nസീതപഴത്തിന്റെ വൃക്ഷം മുതൽ ഫലം വരെ, വളർച്ചയുടെ വിവിധ ഘട്ടങ്ങളിൽ ലഭിക്കുന്ന ജൈവ പദാർഥങ്ങൾ വിവിധ ഉത്പന്നങ്ങളായും ഔഷധമായും വിപണി കൈയടക്കുന്നു. ഒരു മരത്തിൽ നിന്ന് ഏകദേശം 80-100 വരെ കായകളും അതിന് 200-400 ഗ്രാം വരെ തൂക്കവും ഉണ്ടാക്കുന്നു. സീതപഴം മാംസളമായ ഒരു ഫലമാണ്. പുറം തൊലി കട്ടി കുറഞ്ഞതും ഇടുങ്ങിയ കോണാകൃതിയിൽ ഉള്ളതാണ്. കൂടുതലും പച്ച,കറുപ്പ് നിറങ്ങളില് കാണപ്പെടുന്നു.\nവിവിധയിനം സീതപഴങ്ങൾ പ്രകൃതിയിൽ ഉണ്ട്. ആഫ്രിക്കൻ പ്രൈഡ്, ലേറ്റ് ഗോൾഡ്, ഹിലരി വൈറ്റ് എന്നിവയാണവ.\nപോഷകസമ്പുഷ്ടമായ ഫലത്തിന്റെ മാംസളമായ തരിതരിയായ ക്രീം പോലുള്ള ഭക്ഷ്യയോഗ്യമാണ്. പക്ഷേ കുരുവില് വിഷാംശം അടങ്ങിയിരിക്കുന്നതിനാൽ ഭക്ഷ്യയോഗ്യമല്ല. ഫലത്തിൽ പുഴുക്കളുടെ സാന്നിദ്ധ്യം ഉണ്ടാകാൻ സാധ്യതയുള്ളതിനാൽ ഭക്ഷിക്കുന്നതിന് മുമ്പ് ശ്രദ്ധിക്കണം.\n[amazon_link asins='1786571439' template='ProductAd' store='Mannira3765' marketplace='IN' link_id='6f1c5bfb-30ea-11e8-b541-61b2fcc1f6d4']\nഊർജ്ജനില സമ്പൂർണ്ണമാക്കുന്നു(100gm കഴിച്ചാൽ 105കലോറി ലഭിക്കുന്നു)\nകാൻസറിനെ പ്രതിരോധിക്കുകയും കാൻസർ കോശങ്ങളെ നശിപ്പിക്കുകയും ചെയ്യുന്നു\nതലച്ചോറിന്റെ പ്രവർത്തനത്തെ സുഗമമാക്കുന്നു\nദന്ത സംരക്ഷണം ഉറപ്പാക്കുന്നു\nഅനീമിയ പോലുള്ള രോഗങ്ങളിൽ നിന്നും മുക്തി നൽകുന്നു\nകണ്ണുകളുടെ ആരോഗ്യവും കാഴ്ചശക്തിയും മികവുളളതാക്കുന്നു\nസന്ധിവാതം ഉണ്ടാവാനുളള സാധ്യത കുറക്കുന്നു\nസീതപഴത്തിന്റെ ഉപയോഗപ്രദമായ ഭാഗങ്ങള്: വേര്,കായ,വിത്ത്,ഇല എന്നിവയിൽ അൻകാരിൻ അടങ്ങിയതിനാൽ കീടനാശിനികൾ നിർമ്മിക്കാൻ ഉപയോഗിക്കുന്നു. പഴത്തിന്റെ കുരു പൊടിച്ച് തലയിൽ തേച്ചാൽ പേൻ ശല്യം ഒഴിവാക്കുന്നു. ഇതിന്റെ ഇല കന്നുകാലികൾക്ക് പുഴുക്കടി മാറാൻ തേച്ച് കുളിപ്പിക്കാറുണ്ട്.\n← വളക്കൂറുള്ള മണ്ണില് വ്യാപാരസാധ്യത കണക്കാക്കി ചെയ്യേണ്ട ഇഞ്ചിക്കൃഷി\nകടുക് പോലെ ചെറുതല്ല രാജ്യത്തിന്റെ പരമാധികാരം →\nവിരുന്നുകാരനില് നിന്ന് വീട്ടുകാരനിലേക്ക് മാറുന്ന പാസ്സിഫ്‌ലോറസ്സീ


IPL: Rating top4teams in this season - Malayalam MyKhel\n» ഐപിഎല്: ടോപ്പ് ഫോറില് കൂടുതല് മാര്‍ക്ക് ആര്‍ക്ക്? ഫുള് മാര്‍ക്ക് ഒരേയൊരു ടീമിന്\nഐപിഎല്: ടോപ്പ് ഫോറില് കൂടുതല് മാര്‍ക്ക് ആര്‍ക്ക്? ഫുള് മാര്‍ക്ക് ഒരേയൊരു ടീമിന്\nUpdated: Thursday, May 31, 2018, 13:06 [IST]\nമുംബൈ: ഐപിഎല്ലിന്റെ മറ്റൊരു സീസണ് കൂടി അവസാനിച്ചിരിക്കുകയാണ്. ചില ടീമുകള് പ്രകടനം കൊണ്ടു ഞെട്ടിച്ചപ്പോള് ചില ടീമുകള് വന് നിരാശയാണ് സമ്മാനിച്ചത്. രണ്ടു വര്‍ഷത്തെ വിലക്ക് കഴിഞ്ഞെത്തി ഐപിഎല് കിരീടം കരസ്ഥമാക്കിയ ചെന്നൈ സൂപ്പര്‍കിങ്‌സാണ് ഏറ്റവുമധികം വിസ്മയിപ്പിച്ച ടീം.\nപ്രാഥമിക റൗണ്ടില് ആദ്യ നാലു സ്ഥാനങ്ങളില് ഫിനിഷ് ചെയ്ത ടീമുകളെ പ്രകടനത്തിന്റെ അടിസ്ഥാനത്തില് ഒന്നു വിലയിരുത്താം. സണ്‍റൈസേഴ്‌സ് ഹൈദരാബാദ്, ചെന്നൈ, കൊല്‍ക്കത്ത നൈറ്റ്‌റൈഡേഴ്‌സ്, രാജസ്ഥാന് റോയല്‍സ് എന്നിങ്ങനെയാണ് പോയിന്റ് പട്ടികയില് ആദ്യ നാലു സ്ഥാനങ്ങളില് ടീമുകളള് ഫിനിഷ് ചെയ്തത്.\nരാജസ്ഥാന് റോയല്‍സ് (7/10)\nപ്ലേഓഫില് നിന്നും ഏറ്റവുമാദ്യം പുറത്തായ ടീം പ്രഥമ സീസണിലെ ചാംപ്യന്‍മാരായ രാജസ്ഥാന് റോയല്‍സായിരുന്നു. ചെന്നൈയെപ്പോലെ തന്നെ രണ്ടു വര്‍ഷത്തെ ഇടവേളയ്ക്കു ശേഷം രാജസ്ഥാന്റെ തിരിച്ചുവരവ് കൂടിയായിരുന്നു ഈ സീസണ്. എന്നാല് സ്ഥിരതയാര്‍ന്ന പ്രകടനം പുറത്തെടുക്കുന്നതില് അവര് പരാജയപ്പെട്ടു.\nസീസണിന്റെ ആദ്യപകുതിയില് മലയാളി താരം സഞ്ജു സാംസണാണ് രാജസ്ഥാന് നിരയില് മികച്ചുനിന്നതെങ്കില് രണ്ടാംപകുതിയില് ജോസ് ബട്‌ലറായിരുന്നു തുറുപ്പുചീട്ട്.\nദുരന്തമായി മാറിയ താരം ഇംഗ്ലീഷ് ഓള്‍റൗണ്ടര് ബെന് സ്‌റ്റോക്‌സായിരുന്നു. സീസണിലെ ഏറ്റവും വിലപിടിപ്പുള്ള താരം ഏറ്റവും വലിയ ഫ്‌ളോപ്പായി മാറി. 196 റണ്‍സ് മാത്രമാണ് സ്റ്റോക്‌സിനു നേടാനാത്. വീഴ്ത്തിയതാവട്ടെ എട്ടു വിക്കറ്റും. രാജസ്ഥാന് ക്യാപ്റ്റന് അജിങ്ക്യ രഹാനെയും നിരാശപ്പടുത്തി. 15 മല്‍സരങ്ങൡ നിന്നും 370 റണ്‍സായിരുന്നു താരത്തിന്റെ സമ്പാദ്യം.\nസ്റ്റാര് പ്ലെയര്: ജോസ് ബട്‌ലര് (13 മല്‍സരങ്ങളില് നിന്നും 548 റണ്‍സ്)\nകൊല്‍ക്കത്ത നൈറ്റ്‌റൈഡേഴ്‌സ് (9/10)\nഈ സീസണില് ഏറ്റവും കുറച്ചു താരങ്ങളുമായി തുടങ്ങിയ ടീമായിരുന്നു മുന് ജേതാക്കളായ കൊല്‍ക്കത്ത നൈറ്റ്‌റൈഡേഴ്‌സ്. വെറും 19 താരങ്ങള് മാത്രമാണ് കെകെആര് ടീമിലുണ്ടായിരുന്നത്. റോബിന് ഉത്തപ്പയുടെ മോശം ഫോമാണ് കൊല്‍ക്കത്തയ്ക്കു ഏറ്റവുമധികം തിരിച്ചടിയായത്. 16 മല്‍സരങ്ങൡ നിന്നും 351 റണ്‍സ് മാത്രമേ താരത്തിനു നേടാനായുള്ളൂ.\nപുതിയ നായകനായ ദിനേഷ് കാര്‍ത്തിക് മികച്ച രീതിയില് തന്നെ കെകെആറിനെ നയിച്ചു. ബാറ്റിങില് സ്ഥിരതയാര്‍ന്ന പ്രകടനമാണ് താരം നടത്തിയത്. സുനില് നരെയ്‌നും ആന്ദ്രെ റസ്സലുമാണ് കെകെആറിനു വേണ്ടി തിളങ്ങിയ മറ്റു താരങ്ങള്.\nഎലിമിനേറ്ററില് രാജസ്ഥാനെ തോല്‍പ്പിച്ച് ക്വാളിഫയര് രണ്ടിലെത്താന് കെകെആറിനായെങ്കിലും ഹൈദരാബാദിനോടു പൊരുതിവീഴുകയായിരുന്നു.\nസ്റ്റാര് പ്ലെയര്: സുനില് നരയെന് (17 മല്‍സരങ്ങളില് നിന്നും 16 വിക്കറ്റും 357 റണ്‍സും നേടി)\nസണ്‍റൈസേഴ്‌സ് ഹൈദരാബാദ് (9/10)\nപോയിന്റ് പട്ടികയില് ഒന്നാംസ്ഥാനക്കാരായി പ്ലേഓഫിലെത്തിയ ഹൈദരാബാദിന് പക്ഷെ കിരീടം എത്തിപ്പിടിക്കാന് കഴിഞ്ഞില്ല. മറ്റെല്ലാ ടീമുകള്‍ക്കെതിരേയും കരുത്തുകാട്ടിയ ഹൈദരാബാദ് പക്ഷെ ചെന്നൈ സൂപ്പര്‍കിങ്‌സിനു മുന്നിലെത്തിയപ്പോള് കളി മറന്നു. ഫൈനലുള്‍പ്പെടെ നാലു തവണയാണ് സിഎസ്‌കെയോട് ഹൈദരാബാദ് തോറ്റത്.\nഡേവിഡ് വാര്‍ണറുടെ അഭാവത്തില് നായകനായ കെയ്ന് വില്ല്യംസണിനു കീഴില് മികച്ച പ്രകടനം തന്നെയാണ് ഹൈദരാബാദ് പുറത്തെടുത്തത്. ക്യാപ്റ്റന്‍സിയിലും ബാറ്റിങിലും വില്ല്യംസണ് ഒരുപോലെ തിളങ്ങിയതും മികച്ച ബൗളര്‍മാരുടെ സാന്നിധ്യവും ഹൈദരാബാദിനെ കിരീട ഫേവറിറ്റുകളാക്കി മാറ്റി.\nവളരെ ചെറിയ സ്‌കോര് പോലു പ്രതിരോധിച്ചു ജയിക്കാനുള്ള ബൗളിങ് ശേഷി ഹൈദരാബാദിനുണ്ടായിരുന്നു.\nപ്ലേഓഫിലേക്കു യോഗ്യത നേടിയ ആദ്യ ടീം ഹൈദരാബാദായിരുന്നു. പക്ഷെ അവസാന റൗണ്ട് മല്‍സരങ്ങളില് അവര്‍ക്കു തുടര്‍ച്ചയായി തിരിച്ചടികള് നേരിട്ടു. ക്വാളിഫയര് ഒന്നില് തോറ്റ ഹൈദരാബാദ് ക്വാളിഫയര് രണ്ടില് ജയിച്ചാണ് ഫൈനലിലെത്തിയത്.\nസ്റ്റാര് പ്ലെയര്: കെയ്ന് വില്ല്യംസണ് (17 മല്‍സരങ്ങളില് നിന്നും 735 റണ്‍സ് നേടി) ടീമിന്റെ ടോപ്‌സ്‌കോററും ക്യാപ്റ്റനുമായ വില്ല്യസണിനെക്കൂടാതെ അഫ്ഗാന് സ്പിന് സെന്‍സേഷന് റാഷിദ് ഖാനും ടീമിനായി കസറിയിരുന്നു. 21 വിക്കറ്റുകളാണ് റാഷിദ് വീഴ്ത്തിയത്.\nചെന്നൈ സൂപ്പര്‍കിങ്‌സ് (10/10)\nചെന്നൈ സൂപ്പര്‍കിങ്‌സ് ഇത്രയും ഗംഭീരമായൊരു തിരിച്ചുവരവ് നടത്തുമെന്ന് സീസണിനു മുമ്പ് ഒരാള് പോലും പ്രതീക്ഷിച്ചിരുന്നില്ല. കാരണം രണ്ടു വര്‍ഷത്തിനു ശേഷം സിഎസ്‌കെ കളിച്ച ആദ്യ ഐപിഎല്ലായിരുന്നു ഇത്. ചുരുക്കം ചില പഴയ താരങ്ങള് ടീമിലുണ്ടായിരുന്നത് ഒഴിച്ചുനിര്‍ത്തിയാല് മറ്റുള്ളവരെല്ലാം പുതിയ കളിക്കാര്. പക്ഷെ വളരെപ്പെട്ടനാണ് ചെന്നൈ കെട്ടുറപ്പുള്ള ടീമായി മാറിയത്.\nഷെയ്ന് വാട്‌സനും അമ്പാട്ടി റായുഡുവും ടീമിന്റെ അപ്രതീക്ഷിത ഹീറോകളായി മാറിയപ്പോള് എംഎസ് ധോണിയുടെ തകര്‍പ്പന് തിരിച്ചുവരവും സീസണില് കണ്ടു. ബൗളിങില് ദീപക് ചഹര് അടക്കമുള്ള അത്ര അറിയപ്പെടാത്ത താരങ്ങളും തങ്ങളുടെ റോള് ഭംഗിയാക്കി.\nക്വാളിഫയര് ഒന്നില് ഹൈദരാബാദിനെ മറികടന്ന് ഫൈനലിലേക്കു മുന്നേറിയ ചെന്നൈ കലാശക്കളിയിലും അവരെ മലര്‍ത്തിയടിച്ചു. തങ്ങളുടെ മൂന്നാം ഐപിഎല് കിരീടമാണ് ചെന്നൈ ഇത്തവണ ഷെല്‍ഫിലെത്തിച്ചത്.\nസ്റ്റാര് പ്ലെയര്: ഷെയ്ന് വാട്‌സന്, ധോണി എന്നിവരെല്ലാം ടീമിന്റെ കുതിപ്പില് നിര്‍ണായക പങ്കുവഹിച്ചെങ്കിലും തുറുപ്പുചീട്ടായത് അമ്പാട്ടി റായുഡുവാണ്. 16 മല്‍സരങ്ങളില് നിന്നും 602 റണ്‍സാണ് താരം അടിച്ചെടുത്തത്.\nIPL 2018 | ഏറ്റവും മികച്ച പ്രകടനങ്ങൾ നടത്തിയവർ | OneIndia Malayalam\nഐപിഎല്: കപ്പിനരികെ കാലിടറുന്നവര്... ചിലര്‍ക്ക് 'ഹോബി'!! ഫൈനല് തോല്‍വി ശീലമാക്കിയ സ്റ്റാറുകള്\nഐപിഎല് പഴയ ഐപിഎല് തന്നെ, പക്ഷെ റെക്കോര്‍ഡ്... ഇനി ഇവരുടെ പേരില്, നാണക്കേടായി ബേസിലും!!\nഐപിഎല്: ലേലം ഡിസംബറില്, ഇത്തവണ പുതിയ വേദി... നവംബര് 14ന് ജാലകമടയ്ക്കും\nസിഎസ്‌കെയോട് വെറുപ്പ്!! കാരണം ധോണിയോ? അന്നത്തെ ഉടക്കിനു പിന്നില്... ശ്രീയുടെ വെളിപ്പെടുത്തല്\nഐപിഎല് 2020: പുതിയ സീസണിന് മാസങ്ങള്... ലേലം ഈ വര്‍ഷം തന്നെ? സൂചനകള് ഇങ്ങനെ\nപാകിസ്താനിലേക്കില്ലെന്ന് ലങ്കന് താരങ്ങള്... കാരണം ഐപിഎല്, വിമര്‍ശനവുമായി അഫ്രീഡി\n57 min ago അന്ന് ഭയം തോന്നി, സന്തോഷവും... 23ാം വയസ്സില് ക്യാപ്റ്റനായതിനെക്കുറിച്ച് കപില്\nNews കോഴിക്കോട് മൂന്നു ദിവസത്തെ ദുരന്തനിവാരണ ബോധവത്കരണ ക്യാംപ്\nRead more about: ipl ipl 11 ipl 2018 indian premier league team ഐപിഎല് ഐപിഎല് 11 ഐപിഎല് 2018 ഇന്ത്യന് പ്രീമിയര് ലീഗ് ടീം പ്രകടനം\nStory first published: Thursday, May 31, 2018, 13:04 [IST]


മലപ്പുറത്ത് ഒരാൾക്ക് കൂടി വൈറസ്ബാധ സ്ഥിരീകരിച്ചു – Meddling Media\nമലപ്പുറത്ത് ഒരാൾക്ക് കൂടി വൈറസ്ബാധ സ്ഥിരീകരിച്ചു\nരോഗബാധ കുവൈത്തില് നിന്ന് കൊച്ചി വഴിയെത്തിയ കരുളായി സ്വദേശിയ്ക്ക്\nമലപ്പുറം ജില്ലയില് തിരിച്ചെത്തിയ ഒരു പ്രവാസിക്കുകൂടി കോവിഡ് 19 സ്ഥിരീകരിച്ചു. മെയ് ഒമ്പതിന് കുവൈത്തില് നിന്ന് കൊച്ചി വഴി ജില്ലയിലെത്തിയ നിലമ്പൂര് കരുളായി പാലേങ്കര സ്വദേശി 40 കാരനാണ് രോഗബാധയെന്ന് ജില്ലാ കലക്ടര് ജാഫര് മലിക് അറിയിച്ചു. പക്ഷാഘാതത്തിനും പ്രമേഹത്തിനും ചികിത്സയിലുള്ളയാള്‍ക്കാണ് വൈറസ് ബാധ സ്ഥിരീകരിച്ചത്. ഇയാള് ഇപ്പോള് മഞ്ചേരി ഗവ. മെഡിക്കല് കോളജ് ആശുപത്രിയില് ചികിത്സയിലാണ്. ഇതോടെ സംസ്ഥാനത്ത് തിരിച്ചെത്തി കോവിഡ് സ്ഥിരീകരിച്ച മലപ്പുറം സ്വദേശികളുടെ എണ്ണം നാലായി. കഴിഞ്ഞ ദിവസം വൈറസ് ബാധ സ്ഥിരീകരിച്ച അബുദബിയില് നിന്നെത്തിയ അങ്ങാടിപ്പുറം സ്വദേശിയും മഞ്ചേരി ഗവ. മെഡിക്കല് കോളജ് ആശുപത്രിയില് ഐസൊലേഷനിലുണ്ട്. ദുബായില് നിന്നെത്തിയ കോട്ടക്കല് ചാപ്പനങ്ങാടി സ്വദേശി കോഴിക്കോട് മെഡിക്കല് കോളജ് ആശുപത്രിയിലും അബുദബിയില് നിന്നെത്തിയ എടപ്പാള് നടുവട്ടം സ്വദേശി കളമശ്ശേരി ഗവ. മെഡിക്കല് കോളജ് ആശുപത്രിയിലും ചികിത്സയില് തുടരുകയാണ്.\nകുവൈത്തിലെ അല് ജലീബില് പച്ചക്കറി വില്‍പ്പന കേന്ദ്രത്തില് കാഷ്യറാണ് ഇപ്പോള് രോഗം സ്ഥിരീകരിച്ച കരുളായി പാലേങ്കര സ്വദേശി. കഴിഞ്ഞ മൂന്ന് വര്‍ഷമായി പ്രമേഹത്തിന് ചികിത്സയിലായിരുന്ന ഇയാള്‍ക്ക് ഏപ്രില് 15 ന് പക്ഷാഘാതമുണ്ടാവുകയും തുടര്‍ന്ന് ഫര്‍വാനിയ ആശുപത്രിയില് ചികിത്സയിലുമായിരുന്നു. കോവിഡ് ആശങ്കകള്‍ക്കിടെ മെയ് ഒമ്പതിന് രാത്രി കുവൈത്തില് നിന്ന് ഐ.എക്‌സ് – 396 എയര് ഇന്ത്യ എക്‌സ്പ്രസ് വിമാനത്തില് നെടുമ്പാശ്ശേരി വിമാനത്താവളത്തിലെത്തി. പരിശോധനകള് പൂര്‍ത്തിയാക്കി രാത്രി 12 മണിയ്ക്ക് 108 ആംബുലന്‍സില് യാത്ര തിരിച്ച് മെയ് 10 ന് പുലര്‍ച്ചെ നാല് മണിയ്ക്ക് മഞ്ചേരി ഗവ. മെഡിക്കല് കോളജ് ആശുപത്രിയില് പ്രവേശിപ്പിച്ചു. ഇന്നലെ (മെയ് 11) കോവിഡ് ബാധ സ്ഥിരീകരിച്ചു. കോവിഡിനു പുറമെ പക്ഷാഘാതത്തിനും പ്രമേഹത്തിനുമുള്ള ചികിത്സയും ആരംഭിച്ചതായി ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു.\nഇയാള്‍ക്കൊപ്പം കുവൈത്തില് നിന്ന് ഐ.എക്‌സ് – 396 എയര് ഇന്ത്യ എക്‌സ്പ്രസ് വിമാനത്തില് നെടുമ്പാശ്ശേരിയിലെത്തിയവരെല്ലാം ആരോഗ്യ വകുപ്പിന്റെ പ്രത്യേക നിര്‍ദേശപ്രകാരം കര്‍ശന നിരീക്ഷണത്തിലാണ്. എങ്കിലും പൊതു സമ്പര്‍ക്കമില്ലാതെ ആരോഗ്യ ജാഗ്രത കര്‍ശനമായി പാലിക്കണമെന്ന് ജില്ലാ കലക്ടര് ജാഫര് മലിക് അറിയിച്ചു. ഗര്‍ഭിണികള് ഉള്‍പ്പെടെയുള്ളവര് എന്തെങ്കിലും ആരോഗ്യ പ്രശ്‌നങ്ങള് അനുഭവപ്പെട്ടാല് ഒരു കാരണവശാലും നേരിട്ട് ആശുപത്രികളില് പോകരുത്. ജില്ലാതല കണ്‍ട്രോള് സെല്ലില് വിളിച്ച് ലഭിക്കുന്ന നിര്‍ദേശങ്ങള് പൂര്‍ണ്ണമായും പാലിക്കണം. ജില്ലാതല കണ്‍ട്രോള് സെല് – 0483 273 7858, 273 7857, 273 3251, 273 3252, 273 3253.\nഇതോടെ മലപ്പുറം ജില്ലയില് കോവിഡ് 19 സ്ഥിരീകരിച്ചവരുടെ എണ്ണം 24 ആയി. മെയ് ഒമ്പതിന് രോഗം സ്ഥിരീകരിച്ച മലപ്പുറം സ്വദേശികളായ പ്രവാസികള് കോഴിക്കോട്, കളമശ്ശേരി മെഡിക്കല് കോളജ് ആശുപത്രികളില് ചികിത്സയിലായതിനാല് ഇവര് മലപ്പുറം ജില്ലയിലെ കോവിഡ് ബാധിതരുടെ പട്ടികയില് ഉള്‍പ്പെടില്ലെന്ന് ജില്ലാ മെഡിക്കല് ഓഫീസര് നേരത്തെ അറിയിച്ചിട്ടുണ്ട്. രണ്ട് പേരാണ് ജില്ലയില് രോഗബാധിതരായി ചികിത്സയില് കഴിയുന്നത്. ജില്ലയില് ഇതുവരെ 21 പേര്‍ക്ക് രോഗം ഭേദമായി. ഇതില് കീഴാറ്റൂര് പൂന്താനം സ്വദേശി തുടര് ചികിത്സയിലിരിക്കെ മരിച്ചു. 20 പേര് രോഗം ഭേദമായി വീടുകളിലേക്ക് മടങ്ങി. നാല് മാസം പ്രായമുള്ള കുട്ടി മാത്രമാണ് രോഗബാധിതയായി ചികിത്സയിലിരിക്കെ മരിച്ചത്\nകോവിഡ് 19: മലപ്പുറം ജില്ലയില് 509 പേര് കൂടി പുതുതായി നിരീക്ഷണത്തില്\nജില്ലയില് ഇപ്പോള് ആകെ നിരീക്ഷണത്തിലുള്ളത് 1,960 പേര്\nകോവിഡ് 19 വ്യാപനം തടയുന്നതിന്റെ ഭാഗമായി മലപ്പുറം ജില്ലയില് ഇന്നലെ (മെയ് 11) 509 പേര്‍ക്കുകൂടി പ്രത്യേക നിരീക്ഷണം ഏര്‍പ്പെടുത്തിയതായി ജില്ലാ കലക്ടര് ജാഫര് മലിക് അറിയിച്ചു. 1,960 പേരാണ് ഇപ്പോള് ജില്ലയില് നിരീക്ഷണത്തിലുള്ളത്. 18 പേര് വിവിധ ആശുപത്രികളില് നിരീക്ഷണത്തിലുണ്ട്. കോവിഡ് പ്രത്യേക ചികിത്സാ കേന്ദ്രമായ മഞ്ചേരി ഗവ. മെഡിക്കല് കോളജ് ആശുപത്രിയില് 16 പേരും നിലമ്പൂര് ജില്ലാ ആശുപത്രിയിലും തിരൂരങ്ങാടി താലൂക്ക് ആശുപത്രിയിലും ഒരാള് വീതവുമാണ് ഐസൊലേഷനിലുള്ളത്. 1,387 പേരാണ് ഇപ്പോള് വീടുകളില് നിരീക്ഷണത്തില് കഴിയുന്നത്. 555 പേര് കോവിഡ് കെയര് സെന്ററുകളിലും ആരോഗ്യ വകുപ്പിന്റെ പ്രത്യേക നിരീക്ഷണത്തില് കഴിയുന്നു.\nമഞ്ചേരി ഗവ. മെഡിക്കല് കോളജ് ആശുപത്രിയില് ചികിത്സയില് രണ്ട് പേര്\nകോവിഡ് 19 സ്ഥിരീകരിച്ച് മഞ്ചേരി ഗവ. മെഡിക്കല് കോളജ് ആശുപത്രിയില് അങ്ങാടിപ്പുറം സ്വദേശിയും നിലമ്പൂര് കരുളായി സ്വദേശിയുമാണ് രോഗബാധിതരായി ചികിത്സയിലുള്ളത്. ഇവരുള്‍പ്പടെ 24 പേര്‍ക്കാണ് ജില്ലയില് ഇതുവരെ വൈറസ് ബാധ സ്ഥിരീകരിച്ചത്. ഇതില് നാല് മാസം പ്രായമായ കുട്ടി മാത്രമാണ് രോഗബാധിതയായിരിക്കെ മരിച്ചത്. 21 പേര്‍ക്ക് വിദഗ്ധ ചികിത്സയ്ക്കു ശേഷം രോഗം ഭേദമായി. ഇതില് തുടര് ചികിത്സയിലിരിക്കെ ഒരാള് മരിച്ചു. 20 പേരാണ് രോഗം ഭേദമായി വീടുകളിലേയ്ക്ക് മടങ്ങിയത്.\n54 പേരുടെ പരിശോധനാ ഫലം നെഗറ്റീവ്\nജില്ലയില് നിരീക്ഷണത്തില് കഴിയുന്ന 54 പേര്‍ക്ക് കൂടി കോവിഡ് ബാധയില്ലെന്ന് വിദഗ്ധ പരിശോധനകള്‍ക്ക് ശേഷം സ്ഥിരീകരിച്ചതായി ജില്ലാ മെഡിക്കല് ഓഫീസര് അറിയിച്ചു. ജില്ലയില് ഇതുവരെ 2,522 പേര്‍ക്കാണ് വൈറസ് ബാധയില്ലെന്ന് സ്ഥിരീകരിച്ചത്. 23 പേരുടെ പരിശോധനാ ഫലങ്ങളാണ് ഇനി ലഭിക്കാനുള്ളത്.\nജില്ലയില് ആരോഗ്യ ജാഗ്രത കര്‍ശനമായി തുടരുന്നു\n• ഇന്നലെ കണ്‍ട്രോള് സെല്ലുമായി ഫോണില് ബന്ധപ്പെട്ടവര് – 216\n• നിരീക്ഷണത്തിലുള്ളവര് പൊതു സമ്പര്‍ക്കം പുലര്‍ത്തുന്നുണ്ടോയെന്ന് 2,194 ദ്രുത കര്‍മ്മ സംഘങ്ങള് പരിശോധിച്ച് ഉറപ്പാക്കുന്നു.\n• മാനസിക പിന്തുണ ഉറപ്പാക്കുന്നതിന്റെ ഭാഗമായി ഇന്നലെ വിദഗ്ധ സംഘത്തിന്റെ സേവനം ലഭ്യമാക്കിയത് – 21\n• കൗണ്‍സലിങ് നല്‍കിയത് – രണ്ട്\n• നിരീക്ഷണത്തിലുള്ളവരുടെ വീടുകളിലുള്ള മുതിര്‍ന്ന പൗരന്മാര്‍ക്കും ആരോഗ്യ സുരക്ഷ ഉറപ്പാക്കിയിട്ടുണ്ട്. ഇതിനായി പാലിയേറ്റീവ് നഴ്സുമാര് ഇന്നലെ കണ്ടെത്തിയ മുതിര്‍ന്ന പൗരന്മാര് – 97\n• നിരീക്ഷണത്തിലുള്ളവരുമായി സമ്പര്‍ക്കം പുലര്‍ത്തിയവരെ കണ്ടെത്താന് ജില്ലാതല കണ്‍ട്രോള് സെല്ലില് നിന്ന് കോണ്ടാക്ട് ട്രെയ്‌സിംഗ് വിഭാഗം ഫോണില് ബന്ധപ്പെട്ട് വിവിരങ്ങള് ശേഖരിച്ചുവരുന്നു.\nമദ്യനിരോധന സമിതി ഉപവാസ സമരം\nഡോക്ടേഴ്സ് ദിനം ഉദ്ഘാടനം ചെയ്തു\nപേവിഷ ബാധ: സര്‍ക്കാര് നിസ്സംഗത അപകടം വര്‍ധിപ്പിക്കും- കൃഷ്ണന് എരഞ്ഞിക്കല്\nകാർഷിക സെമിനാർ സംഘടിപ്പിച്ചു\nConfirmed: 43,469,234Deaths: 525,139


കൊല്ലത്ത് ഭിന്നശേഷി യുവാവിന് ക്രൂരമര്‍ദ്ദനം; നടപടി വൈകുന്നതായി ആരോപണം | differently able man thrashed by Youth in Kollam\nകൊല്ലത്ത് ഭിന്നശേഷി യുവാവിന് ക്രൂരമര്‍ദ്ദനം; നടപടി വൈകുന്നതായി ആരോപണം\nകഴിഞ്ഞ വെള്ളിയാഴ്ച വൈകുന്നേരമായിരുന്നു സംഭവം. ബൈക്കില് പെട്രോള് അടിക്കുന്നതിന് വേണ്ടി പമ്പില് എത്തിയ കൂട്ടിക്കട സ്വദേശിയായ യുവാവ് പെട്രോള് അടിക്കുന്നതിനെ ചൊല്ലി അനവശ്യമായി വഴക്കുണ്ടാക്കിയ ശേഷം മര്‍ദ്ദിച്ചുവെന്നാണ് പരാതി.\nKollam, First Published Jul 6, 2021, 5:44 PM IST\nകൊല്ലം: കൊല്ലം പള്ളിമുക്കില് ഭിന്നശേഷിക്കാരനായ യുവാവിന് ക്രൂരമര്‍ദ്ദനം. പെട്രോള് പമ്പ് ജീവനക്കാരനായ സിദ്ദീഖിനാണ് മര്‍ദ്ദനമേറ്റത്. മര്‍ദ്ദിച്ചയാള്‍ക്കെതിരെ പൊലീസ് നടപടി വൈകുന്നതായി ആരോപണമുയര്‍ന്നു. യുവാവിനെ മര്‍ദ്ദിക്കുന്ന സിസിടിവി ദൃശ്യങ്ങള് പുറത്തായി. കഴിഞ്ഞ വെള്ളിയാഴ്ചയാണ് സംഭവം.\nകഴിഞ്ഞ വെള്ളിയാഴ്ച വൈകുന്നേരമായിരുന്നു സംഭവം. ബൈക്കില് പെട്രോള് അടിക്കുന്നതിന് വേണ്ടി പമ്പില് എത്തിയ കൂട്ടിക്കട സ്വദേശിയായ യുവാവ് പെട്രോള് അടിക്കുന്നതിനെ ചൊല്ലി അനവശ്യമായി വഴക്കുണ്ടാക്കിയ ശേഷം മര്‍ദ്ദിച്ചുവെന്നാണ് പരാതി. പമ്പ് ഉടമയെ കണ്ട് ഭീഷണിപ്പെടുത്തിയ ശേഷമായിരുന്നു. മര്‍ദ്ദനം. സമീപത്ത് ഉണ്ടായിരുന്നവര് പിടിച്ച് മാറ്റാന് ശ്രമിച്ചിട്ടും മര്‍ദ്ദനം തുടര്‍ന്ന.ു ബാഗില് സൂക്ഷിച്ചിരുന്ന പൈസ വലിച്ചെറിഞ്ഞെന്നും മര്‍ദ്ദനമേറ്റ സിദ്ദിഖ് പറയുന്നു.\nവെള്ളിയാഴ്ചതന്നെ ഇരവിപുരം പൊലീസ് സ്റ്റേഷനില് പരാതി നല്‍കി. എന്നാല് പൊലീസ് നടപടികള് വൈകിപ്പിക്കുന്നുവെന്ന് സിദ്ദിഖ് പറഞ്ഞു. സിദ്ദിഖ് സുഹൃത്തുകള്‍ക്ക് ഒപ്പമെത്തി ഇരവിപുരം പൊലീസിന് വീണ്ടും പരാതി നല്‍കി. സിദ്ദിഖിനെ മര്‍ദ്ദിച്ച കുട്ടിക്കട സ്വദേശി അലി ഇപ്പോള് ഒളിവിലാണ്. അടിപിടി കേസുകളില് പ്രതിയായിരുന്നു ഇയാള്.\nLast Updated Jul 6, 2021, 5:47 PM IST\ndifferently able man\nഭിന്നശേഷി യുവാവിനെ മര്‍ദ്ദിച്ചു\nകൊല്ലത്ത് നവവധു ഭർത്താവിന്റെ വീട്ടിൽ തൂങ്ങിമരിച്ച നിലയിൽ, ഭർത്താവ് കസ്റ്റഡിയിൽ


വിവാഹശേഷം ഉപേക്ഷിച്ച് വിദേശത്തേക്ക് കടന്ന ഭര്‍ത്താവിനെ\nവിവാഹശേഷം ഉപേക്ഷിച്ച് വിദേശത്തേക്ക് കടന്ന ഭര്‍ത്താവിനെ തിരികെയെത്തിക്കണം; സുഷമ സ്വരാജിനോട് സഹായമഭ്യര്‍ത്ഥിച്ച് യുവതി\nChand Deep Kaur\nചണ്ഡീഗഢ്: പ്രവാസിയായ ഭര്‍ത്താവ് ഉപേക്ഷിച്ച ഇന്ത്യന് യുവതി സുഷമാസ്വരാജിന്റെ സഹായം തേടി. പഞ്ചാബ് സ്വദേശിയായ ചന്ദ് ദീപ് കൗര് ആണ് സുഷമാസ്വരാജിനോട് സഹായം സുഷമാ സ്വരാജിന്റെ സഹായം അഭ്യര്‍ത്ഥിച്ചിരിക്കുന്നത്.\nവിവാഹത്തിന് ശേഷം തന്നെ ഉപേക്ഷിച്ച് ന്യൂസിലാന്‍ഡിലേക്ക് പോയ ഭര്‍ത്താവ് രമണ്‍സിങിനെ തിരിച്ച് നാട്ടിലെത്തിക്കണമെന്നാണ് യുവതി ആവശ്യപെടുന്നത്. രമണിന്റെ പാസ്‌പോര്‍ട്ട് റദ്ദുചെയ്യണമെന്നും അവര് ആവശ്യപ്പെട്ടു. വിദേശത്ത് പോകുന്ന ഒരാളും ഇത്തരത്തില് ഭാര്യമാരെ വഞ്ചിക്കാതിരിക്കാനാണ് ഈയാവശ്യമെന്നും ചന്ദ്ദീപ് കൗര് പറയുന്നു. ഇത്തരക്കാരെ ശിക്ഷിക്കാന് കടുത്ത നിയമം വേണമെന്നും അവര് ആവശ്യപ്പെട്ടു.\nഓക്‌ലാന്റില് അക്കൗണ്ടായി ജോലി നോക്കുന്ന രമണ് സിങുമായി 2015 ജൂലൈയിലായിരുന്നു യുവതിയുടെ വിവാഹം. ഓഗസ്തില് തന്നെ രമണ് സിങ് ഓക്‌ലാന്റിലേക്ക് പോയി. ഒന്നരമാസത്തോളം മാത്രമാണ് താന് രമണ്‍സിങിന്റെ കൂടെ കഴിഞ്ഞതെന്ന് ചന്ദ് ദീപ് കൗര് ചൂണ്ടിക്കാട്ടുന്നു. വിവാഹത്തിനുശേഷം ഭര്‍തൃവീട്ടുകാരുടെ പെരുമാറ്റം മാറി. ഭര്‍ത്താവിനെ പലതവണ വിളിക്കാന് ശ്രമിച്ചിട്ടും നടന്നില്ലന്നും അവര് പറയുന്നു.\n2016 ഓഗസ്തില് രമണ്‍ദീപിനെതിരെ വിശ്വാസ വഞ്ചനക്ക് ചന്ദ്ദീപ് കേസുകൊടുത്തു. ഇയാള്‍ക്കെതിരെ ലുക്ക് ഓട്ടനോട്ടീസ് പുറപ്പെടുവിച്ചതായും അവര് പറയുന്നു. തുടര്‍ന്നും രമണ് സിങിനെതിരെ നടപടിയൊന്നും എടുക്കാത്തതിനെ തുടര്‍ന്നാണ് ചന്ദ്ദീപ് കൗര് സുഷമാസ്വാരാജിന്റെ സഹായം തേടിയത്.


ചെട്ടികുളങ്ങര കുംഭഭരണി ഇന്ന് – Tip of India News\nമാവേലിക്കര: പ്രസിദ്ധമായ ചെട്ടികുളങ്ങര കുംഭഭരണി ഇന്ന്. ഇന്ന് പുലര്‍ച്ചെ ആറു മുതല് ചൂരല് മുറിയുന്ന കുട്ടികളുമായി കുത്തിയോട്ട ഘോഷയാത്രകള് ക്ഷേത്രത്തിലേക്ക് എത്തിത്തുടങ്ങും. 12 കുത്തിയോട്ടങ്ങളാണ് ഇത്തവണയുള്ളത്.\nഉച്ചയ്‌ക്ക് 12 മണിയോടെ മുഴുവന് കുത്തിയോട്ടങ്ങളും ക്ഷേത്രത്തില് എത്തിച്ചേരും. ക്ഷേത്രത്തിനുള്ളില് കുത്തിയോട്ട വഴിപാട് പ്രവേശിക്കുമ്പോള് മുതല് ആവശ്യമായ എല്ലാ ക്രമീകരണങ്ങളും ഏര്‍പ്പെടുത്തിയതായി ശ്രീദേവി വിലാസം ഹിന്ദുമത കണ്‍വന്‍ഷന് ഭാരവാഹികള് അറിയിച്ചു.\nശക്‌തമായ പോലീസ് സംവിധാനവും സി.സി ടി.വി ക്യാമറ നിരീക്ഷണവും ഏര്‍പ്പെടുത്തിയിട്ടുണ്ട്. ചൂരല് മുറിയുന്ന ഇടങ്ങളില് കുത്തിയോട്ട ആശാന്മാര്‍ക്കും ഗൃഹനാഥനും മാത്രമായിരിക്കും പ്രവേശനം.\nകുത്തിയോട്ട ഗൃഹങ്ങളില് ഇന്നലെ വിശ്രമ ദിനമായിരുന്നു. കുത്തിയോട്ട വീടുകളില് കുത്തിയോട്ട സദ്യ നടന്നു. കുത്തിയോട്ട ബാലകന്മാര്‍ക്ക് കോതുവെട്ട് ഉള്‍പ്പെടെയുള്ള ചടങ്ങുകളും നടന്നു. ഇന്ന് രാവിലെ ഘോഷയാത്രയായി ദേവസ്‌ഥാനങ്ങളില് എത്തി ചൂരല് മുറിഞ്ഞ ശേഷം നൂല് ഊരി ദേവിയ്‌ക്ക് സമര്‍പ്പിക്കുന്നതോടെ കുത്തിയോട്ടച്ചടങ്ങുകള് പൂര്‍ത്തിയാകും. വൈകിട്ട് നാലു മുതല് കെട്ടുകാഴ്‌ചകള് ക്ഷേത്രത്തിലേക്ക് എത്തിത്തുടങ്ങും. 13 കരകളില് നിന്ന് ഈരേഴ തെക്ക്, ഈരേഴ വടക്ക്, കൈത തെക്ക്, കൈത വടക്ക്, കണ്ണമംഗലം തെക്ക്, കണ്ണമംഗലം വടക്ക്, പേള, കടവൂര്, ആഞ്ഞിലിപ്രാ, മറ്റം വടക്ക്, മറ്റം തെക്ക്, മേനാമ്പള്ളി, നടയ്‌ക്കാവ് എന്നീ ക്രമത്തിലാണ് കെട്ടുകാഴ്‌ചകള് ദേവീദര്‍ശനം നടത്തി കാഴ്‌ചക്കണ്ടത്തിലേക്ക് ഇറങ്ങുന്നത്. കെട്ടുകാഴ്‌ചകള് ഇറങ്ങിയ ശേഷം കുംഭഭരണി സമ്മേളനം നടക്കും.\nദേവസ്വം ബോര്‍ഡ് പ്രസിഡന്റ് എ.പത്മകുമാര് ഉദ്‌ഘാടനം ചെയ്യും. തുടര്‍ന്ന് കഥകളി. പുലര്‍ച്ചെ നാലിന് കെട്ടുകാഴ്‌ചകള്‍ക്ക് മുന്നില് അനുഗ്രഹം നല്‍കാനായി ഭഗവതിയുടെ എഴുന്നള്ളത്ത് നടക്കും. ഇതോടെ ഭരണി ചടങ്ങുകള് പൂര്‍ത്തിയാകും.\nകെഎസ്ആര്‍ടിസിക്ക് തിരിച്ചടി: സോഫ്റ്റ് വെയര് കമ്പനി കൈവിട്ടതോടെ വന് നഷ്ടം


By: Arun T Published on: 04 May, 2020 6:04 PM IST\nഇന്ത്യയിലെമ്പാടുമുള്ള ഏറ്റവും ലാഭകരമായ കാർഷിക ബിസിനസായി മൃഗസംരക്ഷണം വളരുകയാണ്, ഇത് രാജ്യത്തെ ദശലക്ഷക്കണക്കിന് ആളുകൾക്ക് നല്ല തൊഴിൽ നൽകി. പാൽ, പാലിൽ നിന്ന് ഉൽപാദിപ്പിക്കുന്ന ഉൽപ്പന്നങ്ങൾ എന്നിവയുടെ ആവശ്യവും വിപണിയിൽ വർദ്ധിച്ചുകൊണ്ടിരിക്കുകയാണ്. അത്തരമൊരു സാഹചര്യത്തിൽ, പാൽ ഉൽപാദനത്തിൽ മുൻപന്തിയിലുള്ള മൃഗങ്ങളുടെ ആവശ്യം വർദ്ധിച്ചു. ധാരാളം ഇനം പശുക്കളുണ്ട്, അതിൽ നിന്ന് പ്രതിദിനം 50 ലിറ്ററിലധികം പാൽ ലഭിക്കും. പശുവിൻ പാലും വളരെ പോഷകാഹാരമായി കണക്കാക്കപ്പെടുന്നു, അതിനാൽ അതിന്റെ ആവശ്യം എല്ലായ്പ്പോഴും വിപണിയിൽ നിലനിൽക്കുന്നു. എന്നാൽ രസകരമെന്നു പറയട്ടെ, രാജ്യത്ത് ഇത്തരം നിരവധി പശുക്കൾ ഉണ്ടെന്ന് വളരെ കുറച്ച് കന്നുകാലി ഉടമകൾക്ക് അറിയാം, അതിൽ നിന്ന് പ്രതിദിനം 80 ലിറ്റർ വരെ പാൽ ലഭിക്കും. ഇന്ത്യയിലെ ഏറ്റവും ഉയർന്ന പാൽ പശുക്കളെക്കുറിച്ചുള്ള വിവരങ്ങൾ നിങ്ങൾക്ക് നൽകാം.\nഉയർന്ന പാൽ ഉത്പാദിപ്പിക്കുന്ന ഇന്ത്യൻ പശുയിനം\nഗുജറാത്തിലെ ഗിർ പശു\nരാജ്യത്ത് ഏറ്റവുമധികം പാൽ ഉൽപാദിപ്പിക്കുന്ന പശു എന്നാണ് ഈ പശു അറിയപ്പെടുന്നത്. ഈ പശുവിനെ ഗുജറാത്തിലെ ഗിർ വനങ്ങളിൽ കാണപ്പെടുന്നു, അതിനാൽ അതിന്റെ പേര് ഗിർ പശു എന്നും അറിയപ്പെടുന്നു. ഈ പശുവിനെ വിദേശത്ത് പോലും ആവശ്യപ്പെടുന്നു. മാത്രമല്ല, ബ്രസീലിലും ഇസ്രായേലിലും ഗിർ പശുവിനെ വളർത്തുന്നു. ഈ പശുവിന്റെ പ്രത്യേകത, ഇത് ദിവസവും 50 മുതൽ 80 ലിറ്റർ പാൽ നൽകുന്നു എന്നതാണ്.\nയുപി, ഹരിയാന, മധ്യപ്രദേശിലാണ് ഈ പശുവിനെ കൂടുതൽ വളർത്തുന്നത്. ഈ പശുവിന്റെ പാൽ ഉൽപാദനത്തെക്കുറിച്ച് സംസാരിക്കുകയാണെങ്കിൽ, അത് പ്രതിവർഷം 2000 മുതൽ 3000 ലിറ്റർ വരെ പാൽ നൽകുന്നു. ക്ഷീരകർഷകർ ഈ പശുവിനെ വളരെയധികം നിലനിർത്താൻ ഇഷ്ടപ്പെടുന്നതിന്റെ കാരണം ഇതാണ്. ഒരു പശുക്കിടാവിനെ പ്രസവിച്ച് ഏകദേശം 10 മാസത്തേക്ക് പാൽ നൽകാൻ കഴിയും എന്നതാണ് ഈ പശുവിന്റെ പ്രത്യേകത.\nരാജസ്ഥാനിലെ ഗംഗനഗർ, ബിക്കാനീർ, ജയ്സാൽമീർ പ്രദേശങ്ങളിൽ ഈ പശുവിനെ കാണപ്പെടുന്നു, എന്നാൽ ഇപ്പോൾ രതി പശുക്കളെ പോലും ഗുജറാത്തിൽ വളർത്തുന്നു. പശുവിന്റെ ഈ ഇനം ഉയർന്ന പാൽ ഉൽപാദനത്തിന് പേരുകേട്ടതാണ്. ഇതിൽ നിന്ന് ദിവസവും6മുതൽ 8 ലിറ്റർ വരെ പാൽ ലഭിക്കും. പല ക്ഷീരകർഷകർക്കും ഈ പശുവിൽ നിന്ന് പ്രതിദിനം 15 ലിറ്റർ പാൽ ലഭിക്കുന്നു. ഇതിന്റെ ഭാരം 280 മുതൽ 300 കിലോഗ്രാം വരെയാണ്.\nഈ പശുവിനെ സിന്ധ് പ്രദേശത്ത് കാണപ്പെടുന്നു, അതിനാൽ അതിന്റെ പേര് റെഡ് സിന്ധി പശു എന്നാണ്. ഇപ്പോൾ ഈ പശുവിനെ പഞ്ചാബ്, ഹരിയാന, കർണാടക, തമിഴ്‌നാട്, കേരളം, ഒഡീഷ എന്നിവിടങ്ങളിലും കാണപ്പെടുന്നു. രാജ്യത്ത് ഉയർന്ന പാൽ ഉൽപാദനത്തിന് പേരുകേട്ടതാണ് ഈ പശു. ഈ പശുവിന് പ്രതിവർഷം 2000 മുതൽ 3000 ലിറ്റർ വരെ പാൽ നൽകാം.\nEnglish Summary: High Milk Indian Cattle Breed


കണ്ണൂരില് വീണ്ടും ബി.ജെ.പി-സി.പി.എം ഏറ്റുമുട്ടല്, രണ്ടു പേര്‍ക്ക് വെട്ടേറ്റു. സംഭവസ്ഥലങ്ങളില് ഇന്ന് ഹര്‍ത്താല് – Chandrika Daily\nBy chandrika Tuesday December 26, 2017 08:24 am\nകണ്ണൂരില് വീണ്ടും ബി.ജെ.പി-സി.പി.എം ഏറ്റുമുട്ടല്, രണ്ടു പേര്‍ക്ക് വെട്ടേറ്റു. സംഭവസ്ഥലങ്ങളില് ഇന്ന് ഹര്‍ത്താല്\nമട്ടന്നൂര്: കണ്ണൂര് മട്ടന്നൂരില് വീണ്ടും ബി.ജെ.പി-സി.പി.എം ഏറ്റുമുട്ടി. സംഘര്‍ഷത്തില് രണ്ടു പേര്‍ക്ക് വെട്ടേറ്റു. സി.പി.ഐ.എം പ്രവര്‍ത്തകരായ സുധീര്, ശ്രീജിത്ത് എന്നിവര്‍ക്കാണ് വെട്ടേറ്റത്. ഗുരുതരമായി പരുക്കേറ്റ ഇരുവരെയും…\nമട്ടന്നൂര്: കണ്ണൂര് മട്ടന്നൂരില് വീണ്ടും ബി.ജെ.പി-സി.പി.എം ഏറ്റുമുട്ടി. സംഘര്‍ഷത്തില് രണ്ടു പേര്‍ക്ക് വെട്ടേറ്റു. സി.പി.ഐ.എം പ്രവര്‍ത്തകരായ സുധീര്, ശ്രീജിത്ത് എന്നിവര്‍ക്കാണ് വെട്ടേറ്റത്.\nഗുരുതരമായി പരുക്കേറ്റ ഇരുവരെയും ആദ്യം കണ്ണൂര് എ.കെ.ജി ആശുപത്രിയില് പ്രവേശിപ്പിച്ചെങ്കിലും പിന്നീട് കോഴിക്കോട് ബേബി മെമ്മോറിയല് ആശുപത്രിയിലേക്ക് മാറ്റി.\nമട്ടന്നൂര് അയല്ലൂര് വായനശാലയില് ഇരിക്കുകയായിരുന്ന സുധീര്, ശ്രീജിത്ത് എന്നിവരെ് മാരകായുധങ്ങളുമായി ബൈക്കിലെത്തിയ ആര്.എസ്.എസ് സംഘം വെട്ടിപ്പരുക്കേല്‍പ്പിക്കുകയായിരുന്നു എന്ന് സി.പി.ഐ.എം ആരോപിച്ചു.\nസംഭവത്തില് പ്രതിഷേധിച്ച് സി.പി.ഐ.എം മാലൂര്, തില്ലങ്കേരി, കൂടാളി, കീഴല്ലൂര് പഞ്ചായത്തുകളിലും ഇരിട്ടി, മട്ടന്നൂര് നഗരസഭാ പരിധിയിലും ഇന്ന് ഹര്‍ത്താല് പ്രഖ്യാപിച്ചു. രാവിലെ ആറു മണി മുതല് വൈകീട്ട് ആറു മണി വരെയാണ് ഹര്‍ത്താല്.\nCategories: Culture, More, Views Tags: cpm-rss, kannur, kannur cpm-rss, kannur violence, keralam


ലക്ഷ്യം സോഷ്യലിസ്റ്റ് പാർട്ടികളുടെ ഏകീകരണം: ശരത് യാദവ്\nJan 19, 2020, 02:00 AM IST\nമട്ടന്നൂർ: കേന്ദ്ര സർക്കാരിന്റെ ഭരണഘടനാ വിരുദ്ധമായ നീക്കങ്ങൾക്കെതിരേ സോഷ്യലിസ്റ്റ് പാർട്ടികളുടെ ഏകീകരണമാണ് ലക്ഷ്യമെന്ന് എൽ.ജെ.ഡി. ദേശീയനേതാവും മുൻ കേന്ദ്രമന്ത്രിയുമായ ശരത് യാദവ് പറഞ്ഞു. മട്ടന്നൂരിൽ മാധ്യമങ്ങളോട് സംസാരിക്കുകയായിരുന്നു അദ്ദേഹം.\nഭരണഘടനയെ അട്ടിമറിക്കുന്ന പൗരത്വനിയമ ഭേദഗതിക്കെതിരേ രാജ്യം മുഴുവൻ പ്രതിഷേധത്തിലാണ്. രാജ്യത്തെ പുറകോട്ട് കൊണ്ടുപോകുന്ന നടപടികളാണ് മോദി സർക്കാർ വന്നതുമുതൽ സ്വീകരിക്കുന്നത്. സമ്പദ്‌വ്യവസ്ഥ ചരിത്രത്തിലെ ഏറ്റവുംവലിയ തകർച്ചയിലാണ്. വിലക്കയറ്റവും തൊഴിലില്ലായ്മയും രൂക്ഷമായി. ന്യൂനപക്ഷങ്ങൾ കടുത്ത അരക്ഷിതാവസ്ഥയാണ് നേരിടുന്നതെന്നും അദ്ദേഹം പറഞ്ഞു.\nമതേതരത്വം സംരക്ഷിക്കാനുള്ള പോരാട്ടത്തിൽ രാജ്യത്തിന് വഴികാട്ടിയാണ് കേരളം. പൗരത്വനിയമഭേദഗതിക്കെതിരേ സംസ്ഥാനം ഒറ്റക്കെട്ടായിനിന്നു. കേരളത്തിന്റെ പാത പിന്തുടർന്ന് കൂടുതൽ സംസ്ഥാനങ്ങൾ നിയമത്തിനെതിരേ രംഗത്തുവരികയാണെന്നും ശരത് യാദവ് പറഞ്ഞു.\nമുൻമന്ത്രി കെ.പി.മോഹനൻ, സലിം മടവൂർ, വി.രാജേഷ് പ്രേം, കെ.പി.പ്രശാന്ത്, ഷാജി പടിഞ്ഞാറെക്കണ്ടി എന്നിവരും പത്രസമ്മേളനത്തിൽ പങ്കെടുത്തു.\nകുട്ടികളുടെ ദുരൂഹമരണം: പോസ്റ്റുമോർട്ടം നടത്തിയത് ഒരുകുട്ടിയുടെമാത്രം\nതിരൂർ: തിരൂരിൽ ഒരു കുടുംബത്തിലെ ആറുകുട്ടികൾ ദുരൂഹ സാഹചര്യത്തിൽ മരിച്ച സംഭവത്തിൽ പോസ്റ്റുമോർട്ടം ..\nയു.എസിനു ആത്മീയ ഉണര്‍വ്വേകാന് നോമ്പുകാല ധ്യാനം\nപരീക്ഷയെത്തി, ടൈം ടേബിള് തയ്യാറാക്കി പഠിക്കാം\nഭര്‍ത്താവിനും കാമുകനും പങ്കില്ല, കൊന്നത് ഒറ്റയ്ക്ക്; തെളിവെടുപ്പില് ഭാവമാറ്റമില്ലാതെ ശരണ്യ\nസ്വര്‍ണവില പവന് 30,680 രൂപയായി\nകിക് ബോക്സിങ് ടൂർണമെന്റിൽ കേരളത്തിന് 8 സ്വർണം\nഒമ്പതുവർഷത്തിനിടെ ഒരുവീട്ടിലെ ആറു പിഞ്ചുകുട്ടികൾ മരിച്ചതിൽ ദുരൂഹത; കേസെടുത്തു\nവാവ സുരേഷ് പ്രത്യേക വാർഡിൽ; സൗജന്യ ചികിത്സ നൽകും\nകേരളത്തിൽ പതിനഞ്ചിനം പക്ഷികളുടെ സ്ഥിതി ആശങ്കാജനകം


കോഴിക്കോട് സൈബര്‍പാര്‍ക്കിന് വമ്പൻ ഓഫറുമായി അമേരിക്കൻ ഐടി കമ്പനി.\nHomeUL Cyber Parkകോഴിക്കോട് സൈബര്‍പാര്‍ക്കിന് വമ്പൻ ഓഫറുമായി അമേരിക്കൻ ഐടി കമ്പനി.\nNews.com Wednesday, September 20, 2017\nകോഴിക്കോട്: സര്‍ക്കാര് സൈബര് പാര്‍ക്കില് അരയേക്കര് ഏറ്റെടുത്ത് സംരംഭം തുടങ്ങാന് താത്പര്യം പ്രകടിപ്പിച്ച് അമേരിക്ക ആസ്ഥാനമായി പ്രവര്‍ത്തിക്കുന്ന ഐ.ടി. കമ്പനി രംഗത്ത്. ഇരുപത് വര്‍ഷത്തിലധികമായി അമേരിക്ക, ശ്രീലങ്ക, ഇന്ത്യ എന്നീ രാജ്യങ്ങളില് പ്രവര്‍ത്തിക്കുന്ന ഒന്‍ടാഷ് എന്ന കമ്പനിയാണ് സൈബര്‍പാര്‍ക്ക് അധികൃതര്‍ക്ക് താത്പര്യമറിയിച്ചുകൊണ്ട് അപേക്ഷ നല്‍കിയത്.\nസര്‍ക്കാര് സ്ഥലം വിട്ടുനല്‍കിയാല് മതി. വികസിപ്പിക്കാമെന്നാണ് അവര് പറഞ്ഞിരിക്കുന്നത്. കോഴിക്കോട് സൈബര്‍പാര്‍ക്കിനെ ആദ്യമായാണ് ഇത്രയും വലിയ ഓഫറുമായി ഒരു കമ്പനി സമീപിക്കുന്നത്. കാമ്പസ് സൈബര്‍പാര്‍ക്കിന്റെതാണെങ്കിലും ഭൂമി കെ.എസ്.ഐ.ടി.എല്ലിന്റെ കൈവശമായതിനാല് അപേക്ഷ അവര്‍ക്ക് കൈമാറിയിട്ടുണ്ട്. പ്രത്യേക സാമ്പത്തിക മേഖലയില്‍പ്പെട്ട സ്ഥലവുമാണ്. ഇനി തീരുമാനമെടുക്കേണ്ടത് KSITL-ാൺ.\nസോഫ്റ്റ് വെയര് ഡെവലപ്പ്മെന്റാണ് ഒന്‍ടാഷിന്റെ പ്രധാന മേഖല. ഇവര്‍ക്ക് കോഴിക്കോട്ട് നിലവില് ഓഫീസുണ്ട്. 43 ഏക്കര് ഭൂമിയാണ് സര്‍ക്കാര് സൈബര്‍പാര്‍ക്കിനുള്ളത്. ഇതില് ഒരു ഐ.ടി. കെട്ടിടം മാത്രമേയുള്ളൂ. സര്‍ക്കാരിന് പണം മുടക്കാതെ ഐ.ടി. കെട്ടിടമൊരുങ്ങുമെന്നാണ് ഇതുകൊണ്ടുള്ള പ്രയോജനം. എന്നാല് ഇത് യാഥാര്‍ഥ്യമാക്കാന് ഒരുപാട് നടപടിക്രമങ്ങള് പൂര്‍ത്തിയാക്കണം. ഇതോടൊപ്പം എക്സ്പോര്‍ട്ട് ക്യൂബ് എന്ന ദുബായ് ആസ്ഥാനമായുള്ള കമ്പനി സൈബര്‍പാര്‍ക്കില് രണ്ടായിരം ചതുരശ്രഅടി സ്ഥലം ബുക്ക് ചെയ്തിട്ടുണ്ട്. മറ്റ് മൂന്നു കമ്പനികള്‍കൂടെ താത്പര്യം പ്രകടിപ്പിച്ച് രംഗത്തെത്തിയിട്ടുണ്ടെന്നും സൈബര് പാര്‍ക്ക് അധികൃതര് പറഞ്ഞു.\nKozhikode District Facebook Page\nGovt. Cyber Park UL Cyber Park


ടൂളാൻ - വിക്കിപീഡിയ\nLocation of ടൂളാൻ\n42.84 കി.മീ.2(16.54 ച മൈ)\n0–589 മീ (0–1,932 അടി)\n(avg. 1 മീ or 3.3 അടി)\nതെക്കുകിഴക്കൻ ഫ്രാൻസിലെ ഒരു നഗരമാണ് ടൂളാൻ. 'വാർ ഡിപ്പാർട്ടുമെന്റ്' (Var department)-ന്റെ തലസ്ഥാനമായ ടൂളാൻ മാഴ്സീൽസിനു (Marseilles) 46 കി.മീ. തെ. കി. മാറി മെഡിറ്ററേനിയൻ തീരത്ത് സ്ഥിതിചെയ്യുന്നു. നഗരജനസംഖ്യ: 167619 (1990); നഗരസമൂഹ ജനസംഖ്യ: 437553 (1990).\nഫ്രാൻസിലെ മൂന്ന് നാവികത്താവളങ്ങളിലൊന്നായ ടൂളാൻ ഒരു മുഖ്യ ഉത്പാദന-വാണിജ്യ കേന്ദ്രംകൂടിയാണ്. മത്സ്യബന്ധന കേന്ദ്രമെന്ന നിലയിലും ടൂളാൻ പ്രശസ്തമാണ്. നിരവധി കപ്പൽ നിർമ്മാണ-റിപ്പയറിംഗ് കേന്ദ്രങ്ങൾ ടൂളാനിലുണ്ട്. രാസവസ്തുക്കൾ, തുണിത്തരങ്ങൾ, യന്ത്രസാമഗ്രികൾ, സംസ്കരിച്ച ഭക്ഷ്യസാധനങ്ങൾ, യുദ്ധോപകരണങ്ങൾ എന്നിവയാണ് ടൂളാനിലെ മുഖ്യ വ്യാവസായികോത്പന്നങ്ങൾ.\n1911-ൽ ടൂളാൻ തുറമുഖത്ത് വച്ച് ലിബർട്ടി എന്ന യുദ്ധക്കപ്പലിൽ ഉണ്ടായ അഗ്നിബാധ ഇവിടെ വൻ നാശനഷ്ടങ്ങൾ വിതച്ചു. സമീപത്തുണ്ടായിരുന്ന മറ്റു കപ്പലുകൾക്കും ഈ അഗ്നിബാധയിൽ നാശനഷ്ടങ്ങൾ ഉണ്ടായി. ഇരുന്നൂറോളം പേർ ഈ അപകടത്തിൽ മരിച്ചു. രണ്ടാം ലോകയുദ്ധകാലത്ത് ജർമൻ സേനയുടെ കൈയിൽ പെടാതിരിക്കാൻ ഫ്രഞ്ച് നാവികപ്പടയുടെ ഒട്ടനവധി കപ്പലുകൾ ടൂളാൻ തുറമുഖത്ത് മുക്കിത്താഴ്ത്തിയിട്ടുണ്ട്. തുടർന്നുണ്ടായ ബോംബാക്രമണത്തിൽ ടൂളാൻ തുറമുഖം മിക്കവാറും പൂർണമായി നശിപ്പിക്കപ്പെട്ടു. ടൂളാൻ ഹാർബറിന്റെ കിഴക്കൻഭാഗം വാണിജ്യ-നാവികാവശ്യത്തിനും (Merchant shipping) പടിഞ്ഞാറൻ ഭാഗം ഫ്രഞ്ച് നാവികാവശ്യത്തിനും വേണ്ടിയാണുപയോഗിക്കുന്നത്.\nടൂളാൻ നഗരത്തിന്റെ പഴയഭാഗത്തെ തെരുവുകൾ ഇടുങ്ങിയതും വക്രവുമാണ്. പാർശ്വങ്ങളിൽ തണൽ മരങ്ങൾ വച്ചുപിടിപ്പിച്ച വീതിയേറിയ നിരത്തുകളും കൂറ്റൻ മന്ദിരങ്ങളും ആധുനിക നഗരഭാഗങ്ങളുടെ സവിശേഷതകളാണ്. 11-ാം ശ.-ൽ നിർമിച്ച സെന്റ് മേരി പള്ളി, സെന്റ് ലൂയി പള്ളി, സൈനിക ആശുപത്രി എന്നിവ ഇവിടത്തെ ശ്രദ്ധേയ മന്ദിരങ്ങളാണ്. നഗരത്തിന് പുറത്ത് 17-ാം ശ. മുതൽക്കുള്ള നിരവധി കോട്ടകൾ കാണാം. 6-ാം ശ.-ത്തിൽ തന്നെ ഒരു ഇടവക ആസ്ഥാനമായി ടൂളാൻ മാറിയിരുന്നു. നഗരത്തിനടുത്ത് ലാ ഗാർഡിയിലാണ് (La Garde) ടൂളാൻ സർവകലാശാല സ്ഥിതിചെയ്യുന്നത്.\nടൂർ റൊയാലെ - പതിനാറാം നൂറ്റാണ്ടിലെ കോട്ട\nഅനേകം പ്രധാന യുദ്ധങ്ങൾക്ക് ടൂളാൻ നഗരം സാക്ഷ്യം വഹിച്ചിട്ടുണ്ട്. ഹെന്റി നാലാമനും പതിനാലാമനും ടൂളാൻ നഗരത്തിൽ നിരവധി കോട്ടകൾ നിർമ്മിച്ചു. 1707-ലെ സ്പാനിഷ് പിന്തുടർച്ചാ യുദ്ധകാലത്ത് ഇംഗ്ലീഷ്-നെതർലൻഡ്സ് സഖ്യസേനയെ ടൂളാൻ ചെറുത്തുനിന്നു. ഫ്രഞ്ചു വിപ്ലവകാലത്ത്, 1793-ൽ റോയലിസ്റ്റുകൾ ഈ നഗരത്തെ ഇംഗ്ലീഷുകാർക്ക് അടിയറവച്ചു. 1793-ന്റെ അവസാനത്തിൽ ഫ്രഞ്ച് റിപ്പബ്ളിക്കൻ സേന നഗരത്തെ കടന്നാക്രമിച്ച് കീഴടക്കുകയുണ്ടായി. ഈ യുദ്ധത്തിലാണ് ഒരു സൈനിക മേധാവി എന്ന നിലയിലുള്ള നെപ്പോളിയന്റെ അനിതരസാധാരണമായ കഴിവ് തെളിയിക്കപ്പെട്ടത്.\nരണ്ടാം ലോകയുദ്ധ കാലത്തുണ്ടായ ബോംബാക്രമണം ടൂളാൻ നഗരത്തിൽ ഏറെ നാശനഷ്ടങ്ങൾ വരുത്തി. 1944-ൽ സഖ്യസേന ഈ നഗരത്തെ മോചിപ്പിച്ചു.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൂളാൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=ടൂളാൻ&oldid=2282859" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 01:07,3ഡിസംബർ 2015.


Jio offers | ജിയോ ഓഫറുകള്; ലാഭം ജനത്തിന്, നഷ്ട്ടം മറ്റുകമ്പനികള്‍ക്ക് - Malayalivartha.com Widgets Magazine\n10 JANUARY 2017 03:18 PM IST\nരാജ്യത്തെ പ്രമുഖ ടെലികോം കമ്പനികള് ലയനത്തിനൊരുങ്ങുന്നു. മുകേഷ് അംബാനിയുടെ റിലയന്‍സ് ജിയോ ഇന്‍ഫോകോമിന്റെ ഓഫറുകള്‍ക്ക് മുന്നില് നിലനില്‍പ്പിനായി രാജ്യത്തെ കമ്പനികള് ലയനചര്‍ച്ചകള് നടത്തുന്നുവെന്നാണ് പുറത്തുവരുന്ന റിപ്പോര്‍ട്ടുകള്.\nജിയോ, ഐഡിയ, മറ്റു നാലു കമ്പനികള് എന്നിവയിലേതെങ്കിലുമായി ലയിക്കാനാകും വോഡഫോണ് ശ്രമിക്കുന്നത്. ജിയോയും ഐഡിയയും തമ്മില് ലയന ചര്‍ച്ചകള് നടക്കുന്നുണ്ടെന്നും റിപ്പോര്‍ട്ടിലുണ്ട്. ഇരുകമ്പനികളും ഇതേക്കുറിച്ച് പ്രതികരിച്ചിട്ടില്ല. റിലയന്‍സിന്റെ വലിയ പ്രഖ്യാപനങ്ങളും വലിയ നിക്ഷേപവും മറ്റു കമ്പനികള്‍ക്കെല്ലാം വന് തിരിച്ചടിയായിരുന്നു.\nഈ വര്‍ഷം രാജ്യത്തെ ചെറിയ ടെലികോം കമ്പനികള് വലിയ കമ്പനികളില് ലയിക്കാനിടയുണ്ടെന്ന് നേരത്തെ വിദഗ്ധാഭിപ്രായമുണ്ടായിരുന്നു. അനില് അംബാനിയുടെ റിലയന്‍സ് കമ്യൂണിക്കേഷന്‍സും എയര്‍സെലും തമ്മിലുള്ള ലയന ചര്‍ച്ചകള് നടന്നുവരികയാണ്. മേഖലയിലെ ഇപ്പോഴത്തെ സാഹചര്യങ്ങള് വിലയിരുത്തിയാല് നാലു കമ്പനികള് മാത്രമേ ഈ രംഗത്ത് വരുംകാലത്ത് നിലനില്‍ക്കൂ എന്ന സൂചന തരുന്നുണ്ട്.\nഎന്നാല്, വോഡഫോണിനെ ഏറ്റെടുക്കാന് പ്രാപ്തിയുള്ള കമ്പനികള് ഇല്ലെന്ന അഭിപ്രായവും ഉയരുന്നുണ്ട്. രാജ്യത്തെ ഏറ്റവും വലിയ രണ്ടാമത്തെ ടെലികോം കമ്പനിയാണ് വോഡഫോണ്. ടെലികോം രംഗത്ത് നിലനില്‍പ്പിനായി പുതിയ സ്‌കീമുകള് ഉപയോക്താക്കള്‍ക്കായി വച്ചുനീട്ടിയിട്ടുമുണ്ട്. കഴിഞ്ഞ വര്‍ഷം സെപ്റ്റംബറില് മാതൃക കമ്പനി 47,000 കോടി രൂപയുടെ നിക്ഷേപം നടത്തി. ഇതില് ഏറിയ പങ്കും കടംവീട്ടാനാണ് ഉപയോഗിച്ചത്.\nവളര്‍ത്തു നായ മൃതദേഹത്തിന് കാവല് നിന്നത് ഒരു ദിവസം മുഴുവന്..... ഫോണ് വിളിച്ചിട്ടും അമ്മാവന് എടുക്കാതിരുന്നതിനാല് മരുമകന് വീട്ടിലെത്തിയപ്പോള് കണ്ട കാഴ്ച ദയനീയം, സംഭവമിങ്ങനെ... (13 minutes ago)\nമഹാരാഷ്ട്രയിലെ ഭരണ പ്രതിസന്ധി ഇന്ന് സുപ്രീംകോടതിയില്.... ഡെപ്യൂട്ടി സ്പീക്കര്‍ക്കെതിരായ അവിശ്വാസ പ്രമേയം നിരസിച്ചതിനെതിരെയും ഏക്‌നാഥ് ഷിന്‍ഡെ ഉള്‍പ്പെടെ പതിനഞ്ച് വിമത എംഎല്‍എമാര് നല്‍കിയ ഹര്‍ജിയി (30 minutes ago)\nഭക്തിഗാനങ്ങള് കൊണ്ട് ആസ്വാദകലോകത്തെ തഴുകിയ എഴുത്തുകാരനും പത്രപ്രവര്‍ത്തകനുമായ ചൊവ്വല്ലൂര് കൃഷ്ണന്‍കുട്ടി അന്തരിച്ചു (38 minutes ago)\nവടക്കന് ലെബനനിലെ ഖിബ്ബെയില് മൂന്ന് നില കെട്ടിടം തകര്‍ന്ന് വീണ് ഒരു കുട്ടി മരിച്ചു, നിരവധി പേര്‍ക്ക് പരിക്ക്, അവശിഷ്ടങ്ങള്‍ക്കിടയില് കുടുങ്ങിയവരെ പുറത്തെടുക്കാന് രക്ഷാപ്രവര്‍ത്തനം പുരോഗമിക്കുന്നു (40 minutes ago)\nയുവനടിയെ ബലാത്സംഗം ചെയ്ത കേസില് നടനും നിര്‍മാതാവുമായ വിജയ് ബാബുവിനെ ഇന്ന് പൊലീസ് കസ്റ്റഡിയിലെടുക്കും.... അന്വേഷണ ഉദ്യോഗസ്ഥര് തെളിവെടുപ്പിനും വിജയ് ബാബുവിനെ കൊണ്ടുപോയേക്കും (44 minutes ago)


നമുക്കു ജാതിയില്ല എന്നു പറയാൻ വരട്ടെ; മാധ്യമപ്രവർത്തകയായ സരിതാ മാഹീന്റെയും കുടുംബത്തിന്റെയും 30 വർഷത്തെ അനുഭവം കേൾക്കൂ...\nMon Jan 22 2018 01:42:42 GMT+0530 (IST)\nGuest Author| Updated On: 2016-08-24 08:16:02.0 | Location :\nരണ്ടര സെന്റു തട്ടിയെടുക്കാൻ തെറിവിളി, അധിക്ഷേപം, കളളപ്പരാതി, പോലീസ് കേസ്, അറസ്റ്റ് തുടങ്ങിയ തന്ത്രങ്ങൾ.. അതുംപോരാഞ്ഞ് അഴുക്കുവെള്ളവും മൂത്രവും വരെ ദളിതന്റെ വീട്ടുമുറ്റത്ത് ഒഴുക്കിവിടുന്ന കലാപരിപാടികൾ.. കേരളം ഇങ്ങനെയൊക്കെക്കൂടിയാണ് ഭായ്........\nനമുക്ക് ജാതിയില്ല എന്ന പ്രഖ്യാപനത്തിന്റെ നൂറാം വാര്‍ഷികം ആഘോഷിക്കുന്ന പ്രബുദ്ധകേരളത്തിന്റെ സാംസ്കാരിക തലസ്ഥാനത്ത് സരിത മാഹിന് എന്ന പത്രപ്രവർത്തകയും കുടുംബവും നേരിടുന്നത് ക്രൂരമായ ജാതിപീഡനം. ഇവരുടെ പേരിലുള്ള രണ്ടര സെന്റ് വസ്തു കൈയടക്കാൻ അയൽവാസി കുടുംബം പ്രയോഗിക്കുന്ന തന്ത്രങ്ങൾക്കു മുന്നിൽ ദളിതന്റെ ഉദ്യോഗവും വിദ്യാഭ്യാസവുമൊക്കെ നിഷ്പ്രഭമാകുന്നു. തൃശൂരിലെ പൂങ്കുന്നത്താണ് സംഭവം.\nവിദ്യാഭ്യാസമില്ലായ്മയാണ് ദളിതരുടെ പ്രധാനപ്പെട്ട പ്രശ്നമെന്ന ന്യായം, ദളിതർ നേരിടുന്ന ജാതി പീഡനങ്ങളെക്കുറിച്ചുളള ചർച്ചകളിൽ എപ്പോഴും മുഴങ്ങിക്കേൾക്കുന്നുണ്ട്. അത്തരം ലളിതമായ പ്രസ്താവനകളുടെ അടിവേരറക്കുന്ന അനുഭവമാണ് സരിതയുടേത്. സരിത ഒരു പത്രപ്രവര്‍ത്തകയാണ്. അവർക്കു പുറമെ ആ കുടുംബത്തിൽ ഒരു ഗവേഷക വിദ്യാര്‍ത്ഥിയും ഒരു പോലീസുകാരിയും ഒരു ഡെന്റിസ്റ്റുമുണ്ട്. സാമാന്യമായി ചിന്തിച്ചാൽ മെച്ചപ്പെട്ട സാമൂഹ്യാന്തസിൽ ജീവിക്കേണ്ട കുടുംബം. പക്ഷേ, പൂങ്കുന്നത്തു സംഭവിക്കുന്നത് അങ്ങനെയല്ല. കേരളത്തിന്റെ അഭിലഷണീയ ഉദ്യോഗങ്ങളില് ഇരിക്കുന്ന നാല് സഹോദരങ്ങളുടെ ഒരു കുടുംബമാണ് ദളിതരായിപ്പോയി എന്നൊരൊറ്റ കാരണം കൊണ്ട് ജനാധിപത്യ ജാത്യേതര സമൂഹത്തില് വിശ്വസിക്കുന്ന ആരെയും അറപ്പിക്കുന്ന ക്രൂരമായ ജാതി പീഡനങ്ങള്‍ക്ക് വര്‍ഷങ്ങളായി വിധേയരാകുന്നത്.\nഅയ്യോ സംവരണം കാരണം ഞങ്ങള്‍ക്ക് ജീവിക്കാന് കഴിയുന്നില്ലേ എന്ന് കരയുന്ന പൊതുഇടങ്ങള്‍ക്ക് ദളിതര്‍ക്കെതിരെയുള്ള അതിക്രമങ്ങള് എന്നും കഥയാണല്ലോ. എന്നാൽ ഇതു കഥയല്ല. ഡോ. അംബേദ്കറൊക്കെ സ്വപ്നം കണ്ടത് പോലെ വിദ്യാഭ്യാസത്തിലൂടെയും ഇംഗ്ലീഷ് പഠനത്തിലൂടെയും ഉദ്യോഗത്തിലൂടെയും ഉയര്‍ന്നു വന്ന ഒരു ദളിത് കുടുംബത്തിനു ഭൂമിയുമായി ബന്ധപ്പെട്ട് അനുഭവിക്കേണ്ടി വന്ന വംശീയതയെ കുറിച്ചുള്ള വിവരണങ്ങളിൽ കേരളത്തിന്റെ സാമൂഹിക യാഥാർത്ഥ്യം വായിച്ചെടുക്കാം.\nകേരളത്തിൽ ജാതി അതിക്രമമെന്നത് ആദിവാസി ഊരുകളിലും ലക്ഷംവീട് 'കോളനികളിലും' ഒക്കെ ചുരുക്കിക്കെട്ടി വച്ചിരിക്കുകയാണല്ലോ. എന്നാൽ സാംസ്‌കാരിക പ്രവര്‍ത്തകര്, ആക്ടിവിസ്റ്റുകള്, ഫിലിം ഫെസ്ടിവൽ ബുദ്ധിജീവികൾ, ഫെമിനിസ്റ്റുകള്, മാധ്യമ പ്രവര്‍ത്തകര്, ഇടതുപക്ഷവിപ്ലവ പ്രവര്‍ത്തകർ എന്നിവരൊക്കെ വാഴുന്ന, കേരളത്തിന്റെ സാംസ്‌കാരിക തലസ്ഥാനം എന്നൊക്കെ നാഴികക്ക് നാല്പതു വട്ടംവച്ചു വാഴ്ത്തുന്ന തൃശൂരിൽ മനസമാധാനത്തോടെ ജീവിക്കാന് ആഗ്രഹിക്കുന്ന ഒരു കുടുംബത്തിനു നേരിടേണ്ടി വന്ന വംശീയതയുടെ ചരിത്രമാണ് ഈ കുറിപ്പ്.\nകറുത്ത ടാല്‍ക്കം പൗഡറിന്റെ കാലംവരും മക്കളെ, നിന്റെ ഭക്ഷണത്തിന്റെ ജാതിയെന്താ എന്നീ രണ്ടു ലേഖനങ്ങള് കൊണ്ട് കേരളത്തിന്റെ ജാതി മനസ്സാക്ഷിയുടെ മേല് ശക്തമായി അടി കൊടുത്ത യുവ പത്രപ്രവർത്തകയാണു സരിത മാഹിന്. ഇപ്പോള് തേജസ് ദിനപത്രത്തിന്റെ കോഴിക്കോട് ഡസ്‌കില് ജോലി ചെയ്യുന്ന സരിത മാഹീന് എന്ന ജേണലിസ്റ്റിന്റെ കുടുംബത്തിന് അയല്‍പക്കത്തുള്ള ഒരു റോമന് കത്തോലിക്കാ കുടുംബവുമായി വര്‍ഷങ്ങളായി വീടിന്റെ അതിര്‍ത്തി തര്‍ക്കവും ആയി ബന്ധപ്പെട്ടു ക്രൂരമായ വിവിധ രീതികളിലൂടെയുള്ള വയലന്‍സ് ആണ് നേരിടേണ്ടി വരുന്നത്.\nതൃശൂര് ജില്ലയിലെ കണ്ണായ സ്ഥലമാണ് പൂങ്കുന്നം റെയില്‍വേ സ്‌റ്റേഷന് പരിസരം. അവിടെ തെക്കേമഠത്തിന്റെ അധീനതയിലുള്ള സ്ഥലം കുഞ്ഞുലക്ഷ്മി വാരസ്യാര് എന്ന മധ്യവര്‍ത്തി മുഖേന പാട്ടഭൂമിയായി 89 വര്‍ഷമായി സരിതയുടെ മുതുമുത്തച്ഛന് ചക്കന് കൈയ്യാളിയിരുന്നതാണ്. ഭൂപരിഷ്‌കരണ നിയമത്തോടെ 1976ല് കുഞ്ഞുലക്ഷ്മി വാരസ്യാര് വിട്ടുകൊടുത്തതനുസരിച്ച് ചക്കന്റെ ഏക മകള് കാളിക്ക് ആ ഭൂമിയിന്‍മേലുള്ള ക്രയസര്‍ട്ടിഫിക്കറ്റ് സര്‍ക്കാര് അനുവദിച്ച് നല്‍കി. സരിതയുടെ അമ്മൂമ്മയാണു കാളി. ഇപ്പോള് സരിതയുടെ കുടുംബത്തിന്റെ അധീനതയിലുള്ളത് 5.4 ആര് (ഏകദേശം 13.5 സെന്റ്) ഭൂമിയാണ്.\nവില്ലേജ് രേഖകളിൽ ഇവർക്കു 10 സെന്റേയുളളൂ. കരമടയ്ക്കുന്നതും പത്തുസെന്റിനാണ്. എന്നാൽ കൈവശമുളളത് ഏഴേകാൽ സെന്റും. 2003ൽ ഇതേച്ചൊല്ലി വഴക്കുണ്ടായപ്പോൾ നാട്ടുകാരും മറ്റും ഇടപെട്ട് താലൂക്ക് സർവെയറെക്കൊണ്ട് സർവെ നടത്തിച്ചിരുന്നു. ആധാരപ്രകാരമുള്ള നാലേമുക്കാൽ സെന്റിനു പുറമെ രണ്ടര സെന്റ് അധികമായി അയൽവാസി കൈവശം വെച്ചിരിക്കുന്നതായി ആ സർവെയിൽ തെളിഞ്ഞു. സ്ഥലമോ അതിന്റെ വിലയോ യഥാർത്ഥ ഉടമസ്ഥർക്കു നൽകണമെന്ന് നാട്ടുകാരുടെ സാന്നിധ്യത്തിൽ ഒത്തുതീർപ്പുമുണ്ടായി. എന്നാൽ ഈ ധാരണ പാലിക്കാൻ ഇതേവരെ തയ്യാറായിട്ടില്ല.\n1981ല് പ്രസ്തുത കത്തോലിക്ക കുടുംബം അവിടെ സ്ഥലം വാങ്ങുമ്പോള് രണ്ടേമുക്കാല് സെന്റ് സ്ഥലം നിയമപരമല്ലെന്നു മനസിലാക്കിയിട്ടും കമ്മച്ചത്തുക മുടക്കി കൈവശപ്പെടുത്തി വച്ചിരിക്കുകയാണ്. ഈ അനധികൃത കൈയ്യേറ്റത്തെ നിയമപരമായും നീതിയുക്തമായും നേരിടാന് കഴിയില്ല എന്ന് മനസ്സിലാക്കിയതിനു ശേഷം നിരന്തരമായി സരിതയുടെ കുടുംബാംഗങ്ങളെ കള്ളക്കേസുകളില് കുടുക്കിയും സ്വന്തം ഭൂമിയില് വീട് നിര്‍മിക്കുന്നതിനെതിരേ തൃശൂര് കോര്‍പറേഷനില് പരാതി കൊടുത്തും ഭരണകൂടത്തിന്റെ വിവിധതലങ്ങളിലൂടെ, രാഷ്ട്രീയ പിടിപാടുകളിലൂടെ ഈ കുടുംബത്തെ ഊരുവിലക്കാനും അവിടെ നിന്നും ഓടിക്കാനുമുള്ള ഗൂഢപദ്ധതിയുടെ ഭാഗമായാണ് മൂന്ന് സഹോദരികളും ഒരു സഹോദരനും അടങ്ങുന്ന ഒരു കുടുംബത്തെ ആക്രമിക്കുന്നത്.\nആവർത്തിച്ചുപറയട്ടെ, തൃശൂര് ജില്ലയിലെ കണ്ണായ സ്ഥലമാണ് പൂങ്കുന്നം റെയില്‍വേ സ്‌റ്റേഷന് പരിസരം. ആ സ്ഥലത്ത് ഭൂമിയുടെ അധികാരത്തില്, ഉയര്‍ന്ന വിദ്യാഭ്യാസവും ഉദ്യോഗവുമുള്ള ഒരു കുടുംബം ജീവിക്കാന് ശ്രമിക്കുമ്പോഴാണ് ആ ഭൂമിയില് നിന്ന് ആട്ടി പായിക്കാനുള്ള ഒരു റോമന് കത്തോലിക്കന് ജാതിക്കളി. ഈ വംശീയതയോട് ഇപ്പോഴും തോല്‍ക്കാതെ പൊരുതുന്ന ആ നാല് ചെറുപ്പക്കാരും അവരുടെ അമ്മയും ഈ ലേഖകനോട് സംസാരിച്ചതു പ്രകാരമാണ് ഈ റിപ്പോർട്ട് തയ്യാറാക്കിയിരിക്കുന്നത്.\nസരിത മാഹീന് (പത്രപ്രവര്‍ത്തക, തേജസ് ദിനപത്രം)\nതൃശൂര് പൂങ്കുന്നത്തു സെന്റിന് തന്നെ ലക്ഷക്കണക്കിന് രൂപ ലഭിക്കുന്ന ഒരു സ്ഥലത്ത് ഞങ്ങളുടെ പഴയ വീട് പൊളിച്ചു മാറ്റി പുതിയ വീട് വയ്ക്കുന്നതോടെയാണ് പ്രശ്‌നം ഇത്രയും രൂക്ഷമായത്. അവിടെയാണ് ഞങ്ങളും ഈ കുടുംബവുമായുള്ള നേരിട്ടുള്ള പ്രശ്‌നം തുടങ്ങുന്നത്. ചെറിയ മണ്ണുവീട് പൊളിച്ചു മാറ്റി പുതിയ ഒരു കോണ്‍ക്രീറ്റ് വീട് വയ്ക്കാന് കോര്‍പറേഷന്റെ പട്ടികജാതിവികസന ഫണ്ടില് നിന്നും ഞങ്ങള്‍ക്ക് ധനസഹായം ലഭിച്ചു. വീട് അവരുടേതിനേക്കാള് ഉയരത്തിലുള്ളതാവുമെന്നായപ്പോഴാണ്\nഅവർ പ്രശ്നമുണ്ടാക്കി തുടങ്ങിയത്. വീടു പണിക്കു വന്നവരെ നിരന്തരം ചീത്ത വിളിക്കുക. ചുമർ ഒരാള് പൊക്കം ഉയര്‍ന്നതിനു ശേഷം കോര്‍പറേഷനില് പരാതി കൊടുക്കുക, ജാതീയമായി അധിക്ഷേപിക്കുക എന്നതൊക്കെയാണ് ഇവരുടെ കലാപരിപാടികള്.\nയഥാര്‍ത്ഥത്തില് അവര് പണിത കോണ്‍ക്രീറ്റ് വീടിന്റെ തറയിരിക്കുന്നത് ഞങ്ങളുടെ ഭൂമിയിലാണ്. അന്നു പാലിക്കാത്ത കെട്ടിടനിര്‍മാണ നിയമങ്ങളാണ് ഇന്ന് ഞങ്ങള് ലംഘിച്ചെന്നു അവര് പറയുന്നത്. എല്ലാം മുന്‍കൂട്ടിക്കണ്ടാണ് പണ്ട് അവര് വീടു നിര്‍മിച്ചതും ജാതിയധിക്ഷേപത്തിലൂടെ ഞങ്ങളില് നിന്നും കൃത്യമായ അകലം പാലിച്ചതും.\nഞങ്ങളുടെ വീട്ടിലെ മൂന്നുപെണ്‍കുട്ടികളും അടുത്ത വീടുകളിലെ വീടുപണിയൊക്കെ എടുത്തു പഠിച്ച് വളര്‍ന്നവരാണ്. പഠനത്തില് ഒട്ടും പിന്നിലല്ലായിരുന്ന ഞങ്ങള് സംവരണത്തിന്റെ എല്ലാ ആനുകൂല്യങ്ങളോടെയും തൃശൂരിലെയും കോഴിക്കോട്ടെയും മികച്ച കോളജുകളില് പഠിച്ചവരാണ്. ഞങ്ങള് വേട്ടുവ ജാതിയിലുള്ളവരാണ്. അതു പറയാന് ഞങ്ങള്‍ക്ക് ഒരു നാണക്കേടും ഇല്ല. എന്നാൽ ഇവർ ഞങ്ങളെ ചെറുമിയും മക്കളും, 'മുളയന്മാര്' കാക്ക, കരിംഭൂതം, ബിമ്മകുറ്റി എന്നൊക്കെ വിളിച്ചു നിരന്തരം അധിക്ഷേപിച്ചുകൊണ്ടിരിക്കുകയാണ്\n. ഈ വിളിക്കുന്ന അയല്‍വാസികളായ മേരിയും അവരുടെ മകന് ഔസേപ്പും അവരുടെ കുടുംബവും ഏത് ജാതിയുടെ മാനസികാവസ്ഥയില് നിന്നാണ് ഇങ്ങനെ 'ചെല്ലപ്പേരുകള്' ഇട്ടുവിളിക്കുന്നത് എന്നതാണ് ഇവിടെ പരിശോധിക്കേണ്ടത്.\nഒരു പ്രത്യേകജാതിയില്‍പ്പെട്ടവരെ, പ്രത്യേകിച്ചു ഭരണഘടനാപട്ടികയില് ഉള്‍പ്പെട്ട ജാതിയില്‍പ്പെട്ടവരെ അവരുടെ തൊലിയുടെ, ശരീരാകൃതിയുടെ, ജീവിതസാഹചര്യങ്ങളുടെ, കുറ്റങ്ങളുടെ, കുറവുകളുടെ പേരില് ആക്ഷേപിക്കുമ്പോള്, ഏതുതരം സുഖമാണ് അവര് അനുഭവിക്കുന്നത്? ഒരുകാര്യം തീര്‍ച്ചയാണ്, വര്‍ഷങ്ങളോളം ഒരു വീട്ടുകാരെ മാത്രം ഇങ്ങനെ ദ്രോഹിക്കണമെങ്കില് അവര് ആഗ്രഹിക്കുന്നത് മറ്റെന്തോ ആണ്. അത് മറ്റൊന്നുമല്ല, അവരുടെ പക്കലുള്ള ഞങ്ങളുടെ ഭൂമിയാണ്. ഇതുപോലെ ജാതീയമായി അധിക്ഷേപിച്ച്, ബന്ധുക്കളെയും നാട്ടുകാരെയും ഭയപ്പെടുത്തി ഞങ്ങളില് നിന്നകറ്റിയാല്, മനംമടുത്ത് ഞങ്ങള് അവിടം വിറ്റൊഴിഞ്ഞുപോകുമെന്നാണ് അവര് കരുതുന്നത്. രണ്ടുവര്‍ഷം മുമ്പ് ഞങ്ങളുടെ സ്ഥലം വില്‍ക്കുന്നുണ്ടോയെന്നും ഞങ്ങളുടെതന്നെ ഒരകന്ന ബന്ധുവിനെവിട്ട് അന്വേഷണം വരെ നടത്തിയിരുന്നു. ആ സ്ഥലത്ത് ഒരു ഫ്ളാറ്റ് നിര്‍മ്മിക്കാനാണെന്നാണ് അന്നു പറഞ്ഞിരുന്നത്.\nഞങ്ങള് മൂന്ന് സഹോദരികളും മൂന്നു സ്ഥലങ്ങളിലാണ് ജോലി ചെയ്യുന്നത്. ഒരു ദിവസം അവര് എന്റെ അമ്മയുടെ പേരെടുത്ത് വിളിച്ചിട്ടു പറഞ്ഞത് ഞങ്ങള് മൂന്നുപേരും പല സ്ഥലങ്ങളില് 'പെലയാടുകയല്ലേടി' എന്നാണ്. ഞാന് മുസ്ലീം സമുദായത്തിലുള്ള ഒരാളെ വിവാഹം ചെയ്തതു കൊണ്ട് പിന്നീടുണ്ടായ സംസാരങ്ങള് അത്തരത്തിലുള്ളതായിരുന്നു. ഇതാണ് എല്ലാരും ഒന്നായി ഓണമുണ്ണാന് പോകുന്ന നമ്മുടെ സമത്വ സുന്ദര കേരളം.\nജാതി ഇവിടെ മാത്രം ഒതുങ്ങുന്നില്ല, ഇതൊക്കെ ഈ ലോകത്ത് എല്ലായിടത്തും, ഞാന് ഇരിക്കുന്നിടത്ത്, നില്‍ക്കുന്നിടത്ത്, പെരുമാറുന്നയിടങ്ങളില്, ജീവിക്കുന്ന ജീവിതത്തില് അങ്ങിനെ എല്ലായിടത്തും എന്നെ താഴിട്ടു പൂട്ടുന്നുണ്ട്. എന്റെ എഴുത്തുകളും തേജസ്സിലെ കോളങ്ങളും ഒക്കെ വച്ചു കേരളത്തിലെ ഒരു പ്രമുഖ സംസ്‌കാര ദിനപത്രത്തില് ഞാന് ഒരു ഇന്റര്‍വ്യൂവിന് പോയി. ആ പത്രസ്ഥാപനത്തിന്റെ കോറിഡോറില് ഏകദേശം ഒന്നരമണിക്കൂര് ഞാന് കാത്തുനിന്നു. ജോലിക്ക് വേണ്ടിയല്ല, എന്റെ ലേഖനങ്ങളുടെ ആ ഫയല് അവര് ഒന്നു തുറന്നുനോക്കാന് വേണ്ടി. അവസാനം നായര് വാലുള്ള മറ്റൊരാള്‍ക്കു ജോലി കിട്ടിയത് ഞാനറിഞ്ഞു. ഞാന് ജോലി ചെയ്യാന് പോയിരുന്ന വീട്ടിലെ മാധ്യമ പ്രവര്‍ത്തകരോട് മകള്‍ക്ക് ഏതെങ്കിലും പത്രത്തില് ഒരു ജോലി ശരിയാക്കി കൊടുക്കണം എന്ന് അമ്മ പറഞ്ഞപ്പോള് ആ ഉയര്‍ന്ന ജാതി വീടുകളിലെ മാധ്യമ പ്രവര്‍ത്തകര്, പരസ്യം എന്നാല് ഗ്ലാമറിന്റെ ലോകം ആണ്, ഇവള്‍ക്ക് നന്നായി സംസാരിക്കാന് അറിയോ, ഇംഗ്ലീഷ് അറിയോ, അല്ലെങ്കില് താന് നല്ലോണം വായിക്കൂ എന്നൊക്കെ മൊഴിഞ്ഞാണ് തിരിച്ചയച്ചത്.\nഅല്പം സാമൂഹികബോധമുള്ള മാധ്യമപ്രവര്‍ത്തകര് ഇങ്ങനെയാണെങ്കില് തൊട്ടയല്‍പക്കത്തുള്ള ഒരു റോമന് കത്തോലിക്കാ കുടുംബത്തിന്റെ വംശീയത എങ്ങനെയൊക്കെ എന്നു നമുക്കൂഹിക്കാവുന്നതേയുള്ളൂ. അതേസമയം ഞങ്ങള് സഹോദരങ്ങള് വീട്ടുജോലിക്ക് പോയ നായര്-ക്രിസ്ത്യന് കുടുംബങ്ങളും മറ്റു പലരും ഞങ്ങളുടെ വിദ്യാഭ്യാസത്തിനു വേണ്ടിയും മറ്റും സഹായിച്ചിരുന്നു എന്ന കാര്യം മറച്ചുവയ്ക്കുന്നുമില്ല. അത് ഗുരുത്തമില്ലായ്മയാവും.\nഞാന് ബി.എസ്‌സി, എല്.എല്.ബി ബിരുദധാരിയാണ്. ഒരു പോലീസുകാരി ആയിട്ടു പോലും അവര് അത്രയ്ക്കധികം ധാര്‍ഷ്ട്യം കാണിക്കുന്നത്, നിങ്ങള് എത്രത്തോളം ഉയര്‍ന്നാലും നിങ്ങളൊക്കെ പഴയ അടിമകള് തന്നെ എന്ന ജാതിയുടെ ധാര്‍ഷ്ട്യം തന്നെയാണ്.\nഞാന് പോലീസ് ഫോഴ്‌സില് ചേരുന്നതിനുമുമ്പാണ് എന്റെ വീട്ടില് ആദ്യമായി പോലീസ് എത്തുന്നത്. അത് എന്റെ അനിയനെ അറസ്റ്റുചെയ്യാന് വേണ്ടിയായിരുന്നു. അന്നവന് വെറും 18 വയസ്സാണ് പ്രായം. അവരുടെ വീട്ടിലേക്ക് ഒരുകപ്പ് വെള്ളം ഒഴിച്ചു എന്നു പറഞ്ഞായിരുന്നു അറസ്റ്റ്. ആ ദിവസം അവര് ചെയ്തത് മാത്രം എവിടെയും വന്നില്ല. മോട്ടറിട്ട് ഞങ്ങളുടെ മണ്ണ് വീട് നനയ്ക്കുകയായിരുന്നു അവര് ചെയ്തത്. മോട്ടറിട്ട് ടാങ്ക് നിറഞ്ഞാലും അത് ഓഫ് ചെയ്യാതെ ഞങ്ങളുടെ ഇടച്ചാലിലൂടെ ഒഴുക്കിവിടും. മുറ്റമാകെ ചളി നിറയും. എന്നിട്ട് അവരുടെ വക ഒരു വെല്ലുവിളിയാണ്, വേണമെങ്കില് നീ മതിൽ കെട്ടടി. അവരുടെ കുളിമുറിയിലെ അഴുക്കുവെള്ളവും മൂത്രവുമൊക്കെ ഞങ്ങളുടെ മുറ്റത്താണ്. ആരുവന്നുനോക്കിയാലും ഇതൊക്കെ കാണാം. ഞങ്ങള് ഒരുകാര്യവും സത്യത്തിന് നിരക്കാത്തത് ഇവിടെ പറയുന്നില്ല.\nഒരിക്കല് എന്നെ ഞെട്ടിച്ചു കൊണ്ട് വെസ്റ്റ് പോലിസ് സ്‌റ്റേഷനിലെ എസ്‌ഐ സാറും ഒരു കൂട്ടം പോലിസുകാരും രാത്രി ഞങ്ങളുടെ വീട്ടില് എത്തി. പോലിസുകാര് നിസ്സഹായരായിരുന്നു. കോണ്‍ഗ്രസ് പാര്‍ട്ടിയുടെ ബൂത്തുതല നേതാവായ ആ വീട്ടിലെ ഔസേപ്പ് എന്ന പ്രിന്‍സ് വടക്കൂട്ട് തന്റെ രാഷ്ട്രീയ സ്വാധീനം ഉപയോഗിച്ചാണ് അവരുടെ അമ്മയ്ക്ക് മരണഭയമുണ്ടാക്കി എന്നാരോപിച്ച് പോലീസിനെ വരുത്തിയത്.\n2012 ഡിസംബറിലായിരുന്നു അത്. അന്ന് എന്റെ 11 വയസ്സുള്ള മകന് ഞങ്ങളുടെ മുറ്റത്ത് ക്രിക്കറ്റ്കളിച്ചു എന്നു പറഞ്ഞായിരുന്നു അത്. എന്റെ കുഞ്ഞിനെ പോലും വെറുതെ വിട്ടിട്ടില്ല അവര്. പോലിസ് വീട്ടില് വരുമ്പോള്, അല്ലെങ്കില് കോടതിയുടെ അറിയിപ്പ് കയ്യില് കിട്ടുമ്പോഴൊക്കെയാണ് പലസംഭവങ്ങളും ഞങ്ങള് അറിയുന്നതു പോലും.\nഒരു ദിവസം രാവിലെ സഹോദരൻ ഗിരി ഞങ്ങളുടെ വീട്ടിലിരുന്നു പത്രം വായിക്കുമ്പോള് ആ വീട്ടിലെ മേരി എന്ന സ്ത്രീ നടുവിരല് ഉയര്‍ത്തിക്കാണിച്ച് നിന്നെയും നിന്റെ അച്ഛനെയും ഞങ്ങള് ജയിലില് കേറ്റും എന്നൊക്കെ പുലമ്പിക്കൊണ്ട് കയറിപ്പോയി. വെറുതെ പ്രകോപിപ്പിക്കുക എന്നതാണ് ഇവിടെ പയറ്റുന്നത്. അങ്ങിനെയാണെങ്കില് നമ്മള് എന്തെങ്കിലും തിരിച്ചുപറയും എന്നു കരുതിയാവും. എന്നാല് അവരു പ്രതീക്ഷിച്ചതുപോലെ നമ്മള് പ്രതികരിച്ചില്ല. എന്നിട്ടും അവരുടെ വാതില് ചവിട്ടിപ്പൊളിച്ച് അവരുടെ മണ്ണുവീട് തകര്‍ക്കാന് ശ്രമിച്ചു എന്നുപറഞ്ഞുള്ള കോടതി നോട്ടീസ് കൈയ്യില് കിട്ടി.\nസത്യം പറഞ്ഞാല്, ആദ്യം താമസിച്ചിരുന്നയിടത്ത് പൊതുകിണറ്റില് വിഷം കലക്കിയതിനെ തുടർന്നുണ്ടായ പ്രശ്നങ്ങളാണ് അവരെ ഇവിടെയെത്തിച്ചത്. അവിടത്തെ വീട് വിറ്റ് ഓടി പോരുകയായിരുന്നു. ഇത് ഞങ്ങൾ നടത്തിയ ചെറിയ അന്വേഷണത്തിൽ ബോധ്യമായ കാര്യമാണ്.\nദലിത് സമദായത്തിലുള്ളവര് വിദ്യാഭ്യാസം, ഉദ്യോഗം എന്നിവയിലൂടെ എത്ര മുന്നോട്ട് പോയാലും 'നിങ്ങളൊക്കെ ഇത്രയേ ഉള്ളൂ' എന്നാ മനോഭാവം ആണ്. ഒരു പോലിസ് ആയിട്ട് പോലും എന്റെ ജോലി തെറിപ്പിക്കും എന്ന് നിരന്തരം ഭീഷണികള്, വ്യക്തിഹത്യ, പിന്നെ കേട്ടാല് അറയ്ക്കുന്ന ചീത്തയും. കോടതിയിലെ ക്ലാര്‍ക്ക് ആയ അവരുടെ ഒരു ബന്ധുവിന്റെ സ്വാധീനം ഉപയോഗിച്ചാണ് നിരന്തരം ഞങ്ങള്‍ക്കെതിരെ കേസുകള് ചമയ്ക്കുന്നത്. ഇത് ഞാന് ഇപ്പോ നിങ്ങളോട് സംസാരിക്കുമ്പോള് പോലും ഞങ്ങള് അവരോടു യാതൊരു തരത്തിലുള്ള സംസാരവും പാടില്ല എന്ന ഇഞ്ചങ്ഷന് ഓര്‍ഡറും അവര് സംഘടിപ്പിച്ചിട്ടുണ്ട്. അത് തീരുന്നതിനു മുമ്പ് ഗിരിയെ പ്രകോപിപ്പിച്ചു വീണ്ടും ഞങ്ങള്‍ക്കെതിരെ കേസെടുത്തു കുടുക്കാന് ഉള്ള ശ്രമവും നടക്കുന്നുണ്ടെന്ന് എനിക്ക് സംശയം ഉണ്ട്.\nഅവര് കൈവശപ്പെടുത്തിയ ഞങ്ങളുടെ ഭൂമിയെ കുറിച്ച് നിയമപരമായ ചോദ്യങ്ങൾ നേരിടേണ്ടി വരുമെന്ന ഉറപ്പുള്ളത് കൊണ്ടാണ് അവര് ഈ കളികള് കളിക്കുന്നത് എന്ന് ആര്‍ക്കാണ് അറിയാത്തത്. ഇത്രയും കാലം എന്റെ കുടുംബത്തിന്റെ പ്രധാന വരുമാന മാര്‍ഗങ്ങളില് ഒന്നായ എന്റെ പോലീസ് ജോലിക്ക് എന്തെങ്കിലും ഭീഷണി ഉണ്ടാകുമോ എന്ന് പേടിച്ചാണ് ഇതുവരെ മിണ്ടാതിരുന്നത്. മാത്രമല്ല, ഇനിയും ഏറെനാള് മുഖത്തോടുമുഖം നോക്കികഴിയേണ്ട അയല്‍ക്കാരല്ലേ എന്ന കരുതലിലായിരുന്നു ഞങ്ങള്. പക്ഷേ ഇനി ഇത് സഹിക്കാന് വയ്യ. കേരളത്തിലെ പൊതുജനം ജാതിയുടെ ചില നീചമായ അതിക്രമങ്ങള് അറിഞ്ഞേ തീരൂ. എനിക്ക് എന്തൊക്കെ സംഭവിച്ചാലും. ഇനി ഞങ്ങള് ഇത് ലോകത്തോട് വിളിച്ചു പറയുക തന്നെ ചെയ്യും.\nസുനിത (ദന്ത ഡോക്ടര് )\nഞങ്ങള് മറ്റുള്ളവരുടെ, അതായത് ഇവിടത്തെ നായര് തറവാടുകളിലും മറ്റും അടുക്കള പണി ചെയ്തു പഠിച്ചു വളര്‍ന്നവരാണ്. എനിക്ക് നന്നായി പഠിക്കാന് കഴിയുമായിരുന്നു. നല്ല നേതൃഗുണം ഉള്ള ഒരാളുമാണ് ഞാന് എന്നാണ് പൊതുവേ ഉള്ള അഭിപ്രായം. നല്ല രീതിയില് പഠിച്ചു ഞാന് ഒരു ദന്ത ഡോക്ടര് ആയി. പിന്നീട് എനിക്കു കേള്‍ക്കേണ്ടി വന്നത് ഞാനൊക്കെ പരിശോധിച്ചാല് രോഗികളുടെ ഗതികേട് എന്തായിരിക്കും എന്നായിരുന്നു.\nപിന്നെ നന്നായി പഠിച്ചു എവിടെയെങ്കിലുമൊക്കെ വിജയിച്ചു വരുമ്പോള് കേരളത്തില് സ്ഥിരം കേള്‍ക്കുന്ന പല്ലവി തന്നെ 'ഓ, അവള്‍ക്കെല്ലാം പകുതി ഓടിയാല് മതിയല്ലോ. നമ്മള് നൂറുമീറ്റര് ഓടുമ്പോള് ഇവളുമ്മാര്‍ക്കൊക്കെ 50 മീറ്റര് ഓടിയാല് മതിയല്ലോ. ഡോക്ടറെ കാണിക്കണമെങ്കില് വേറെയാളെ കാണേണ്ടിവരും' എന്നൊക്കെ. കറുത്തു തടിച്ച എന്നെ വിളിക്കുന്നത് ബിമ്മക്കുറ്റി എന്നാണ്. ഒരു പക്ഷേ കുറച്ചു നന്നായി ഇംഗ്ലീഷ് സംസാരിക്കുന്നതു കൊണ്ടും പുറത്തു പോയി ജീവിച്ചതും കൊണ്ടും ഭാഷാപരമായി വ്യത്യസ്തത ഉള്ളതുകൊണ്ടും അതിനു പുറത്തുള്ള കളിയാക്കലുകള് വേറെയും.\n[playlist type="video" ids="38206"]\nഞങ്ങള് സംവരണത്തിലൂടെ കടന്നു വന്ന വളരെ ആത്മവിശ്വാസമുള്ള മനുഷ്യര് തന്നെ ആണ്. അതിന്റെ രാഷ്ട്രീയവും സാമൂഹികവും ആയ തലങ്ങള് അറിയാത്തതിന്റെ വിവരക്കേട് എന്ന രീതിയില് മാത്രമേ ഞാന് ഇതിനെ കാണുന്നുള്ളൂ. പക്ഷെ ഇന്ത്യന് ഭരണഘടന അനുവദിക്കുന്ന സ്വൈരജീവിതം തടസ്സപ്പെടുത്തി, ജാതിയും ഭൂമിക്ക് മേലെയുള്ള അധികാരവും ഉപയോഗിച്ച് ഒരു കുടുംബത്തിനെ നാട്ടില് നിന്ന് പലായനം ചെയ്യിക്കുക എന്നാ ഭീകരമായ ജാതിവാദം തന്നെയാണ് ഇവിടെ നടക്കുന്നത്.\nകോഴിക്കോട് ഗവ. ഡെന്റൽ കോളജിലാണ് ഞാന് പഠിച്ചത്. അത്യാവശ്യം പ്രാക്ടീസ് ഉള്ള ദന്ത ഡോക്ടറാണ്. ഞാന് നന്നായിട്ട് ജോലി ചെയ്യുന്നുമുണ്ട്. ഞങ്ങള് നാല് സഹോദരങ്ങളും ഗംഭീരമായി ഓരോ മേഖലകളില് പ്രവര്‍ത്തിക്കുമ്പോഴും ഞങ്ങളെ ഓടിച്ചു വിട്ട് ജാതിയുടെ നിയമം പുനര്‍നിര്‍മ്മിക്കുകയാണ് ജാതിയുടെ കുഞ്ഞാടുകള്. ഞാനൊക്കെ അവര്‍ക്ക് ഇപ്പോഴും കരിങ്കുട്ടിയും കല്യാണം കഴിഞ്ഞു കുട്ടികള് ഇല്ലാത്തവളും ആണ്. ഞാന് ഒരു ചീഞ്ഞ ഡോക്ടറും എന്റെ ചേച്ചി ഒരു ചാള പോലീസും. തെറി വിളിക്കുമ്പോള് പോലും 'ച' എന്ന വാക്കിനോട് വല്ലാത്ത സ്‌നേഹം അവര്‍ക്കുണ്ടെന്നു തോന്നുന്നു. സരിതേച്ചിയെ ഒരു മാധ്യമപ്രവര്‍ത്തകയായി അവര് അംഗീകരിക്കുന്നില്ല.\nഎന്റെ അനിയന് മണിദാസ് എന്ന് വിളിക്കുന്ന ഗിരി ഒരു പ്രത്യേക മാനസികാവസ്ഥ കാരണം ഒരു കളവു കേസില് പെട്ടിരുന്നു. അവന്റെ ആ മാനസികനിലക്ക് ചികില്‍സയും നല്‍കിയിരുന്നു. അവനു പെട്ടെന്ന് ദേഷ്യം വരുന്നതിനു സൈക്കോളജിസ്റ്റിന്റെ നിര്‍ദേശ പ്രകാരം യോഗ പോലുള്ള കാര്യങ്ങള് ചെയ്യുന്നുമുണ്ട്. ഇത് ഒരായുധമാക്കിയിട്ടാണ്, ഗിരി ആ കുടുംബത്തെ ആക്രമിക്കുന്നു എന്ന് പറഞ്ഞു കേസുകള് ഉണ്ടാക്കുന്നത്.\nമണിദാസ് (ഗിരി), പിഎച്ച്ഡി സ്‌കോളര്\nഎംഫില്, ബി.എഡ്ഡ് എന്നീ കോഴ്‌സുകള് പഠിച്ചശേഷമാണ് ഞാന് കാലിക്കറ്റ് സര്‍വകലാശാലയില് ഗവേഷണത്തിനു ചേര്‍ന്നത്. ഇപ്പോഴും പിഎച്ച്ഡി സ്‌കോളര് ആയ ഞാന് ഗോവയില് വച്ച് ഒരു പ്രത്യേക മാനസികാവസ്ഥയില് ഒരു ലാപ്‌ടോപ് മോഷ്ടിക്കുന്ന അവസ്ഥ ഉണ്ടായി. അതിന്റെ കേസുകള് നടന്നു കൊണ്ടിരിക്കുകയാണ്. അതിനു ശേഷം എന്റെ സര്‍വകലാശാലയിലെ തുടര്‍പഠനത്തിനു പോലും വലിയ തടസ്സം നേരിട്ടു. തീര്‍ത്തും ഒറ്റപ്പെട്ടുപോയി. കൂട്ടുകാരില്ല, സഹപാഠികളില്ല. ജീവിതം പോലും അവസാനിപ്പിച്ചാല് മതിയെന്നു തോന്നിയിരുന്ന സമയമായിരുന്നു അത്. അതിനിടെയിലാണ് ഇവരുടെ വക തളര്‍ത്തലുകള്. പെട്ടെന്ന് ദേഷ്യം വരുന്ന എന്നെ പ്രകോപിപ്പിച്ച് ഞാന് ഇവിടെ മൊത്തം പ്രശ്‌നക്കാരന് ആണ് എന്ന് വരുത്തി തീര്‍ത്ത് പണി തീര്‍ക്കുക എന്ന തന്ത്രമാണ് എന്നത് എനിക്കും ചുറ്റുമുള്ളവര്‍ക്കും മനസ്സിലാകും.\nനിരന്തരം എനിക്കെതിരെ കേസുകള് കൊടുത്ത് എന്നെ തളര്‍ത്തുക എന്നത് അവരുടെ ഒരു രീതിയാണ്. എന്നെ ശാരീരികമായും മാനസികമായും ആക്രമിക്കുക എന്നതാണ് മറ്റൊരു രീതി. കാക്ക, ഭ്രാന്തന്, കള്ളന് എന്നത് സ്ഥിരം വിളിപ്പേരുകള്. അപ്പുറത്തെ വീട്ടിലെ സ്ത്രീ എന്നെ പ്രകോപിപ്പിക്കാന് സ്ഥിരമായി നടുവിരല് ഉയര്‍ത്തിക്കാണിക്കുന്നു എന്നത് മറ്റൊരു രീതി. ആഗസ്ത് 12ന് വൈകിട്ട് ഏഴുമണിക്ക് ഞാന് വീടിന് വെളിയില് ഇറങ്ങിയപ്പോള്, ഔസേപ്പ് ഉച്ചത്തില് വിളിച്ചുപറയുന്നു ദേ പോണു ഭ്രാന്തന് എന്ന്. ആത്മഹത്യ ചെയ്താലോ എന്നു പോലും തോന്നിപ്പോയ നിമിഷമായിരുന്നു അത്. അമ്മയെയും ചേച്ചിമാരെയും ഓര്‍ക്കുമ്പോള് മരിക്കാനും പറ്റില്ല. അന്നു രാത്രിയാണ് ഞങ്ങള് ആദ്യമായി പോലീസില് പരാതിപ്പെട്ടത്. 17ന് ചര്‍ച്ചനടന്നു. പിന്നെ 19ന് ഞങ്ങള്‍ക്ക് കോടതിയില് നിന്നും അറിയിപ്പുകിട്ടി, ആഗസ്ത് 12ന് അവരുടെ വീടിന്റെ വാതില് ചവിട്ടിപ്പൊളിക്കാനും മണ്ണു വീട് തകര്‍ക്കാനും ചെന്നതിന് എനിക്കെതിരേ മുന്‍സിഫ് കോടതിയില് നിന്ന് അവര് ഒരു ഇഞ്ചങ്ഷന് ഓര്‍ഡര് എടുത്തതായുള്ള അറിയിപ്പായിരുന്നു അത്. അങ്ങിനെയൊരു സംഭവം അറിഞ്ഞിട്ട് പോലുമില്ല. ഞങ്ങള് കൊടുത്ത പരാതിയെ കൗണ്ടര് ചെയ്തതാണ് അവര്. ബഹുമാനപ്പെട്ട കോടതിയിലും നീതിനിര്‍വഹണത്തിലും ഞങ്ങള് വിശ്വസിക്കുന്നുണ്ട്.\nഎന്റെ 31ആം വയസ്സിലാണ് ഒരു ബസ്സപകടത്തില് എനിക്ക് വലതുകൈ നഷ്ട്‌പ്പെടുന്നത്. ഭര്‍ത്താവ് വേണു പട്ടാളത്തില് ഹവില്‍ദാറായിരുന്നു. ഞാനും എന്റെ അമ്മ കാളിയും പാടത്തു പണിയെടുത്തും, വീട്ടുപണിയെടുത്തുമാണ് കുട്ടികളെ നോക്കിയിരുന്നത്. ഒരുകൈയ്യും വച്ച് പൂങ്കുന്നത്തെ പണക്കാരുടെയെല്ലാം വീടുകളില് ഞാന് പണിയെടുത്തു. നല്ല അന്തസ്സോടെയാണ് ഞാന് എന്റെ മക്കളെ പോറ്റിയത്. അവരും ഏറെ കഷ്ടപ്പെട്ടാണ് പഠിച്ചത്. പഠനത്തില് അവര് മിടുക്കരായിരുന്നു. അതിനാല് ഞങ്ങള്‍ക്ക് ടെന്‍ഷനില്ലായിരുന്നു. എന്നെങ്കിലുമൊരിക്കല് ഞങ്ങളുടെ കഷ്ടപ്പാടുകള് തീരും എന്നു തന്നെ വിശ്വസിച്ചിരുന്നു.\nപക്ഷേ ജീവിതം കൂടുതല് സങ്കീര്‍ണമാവുകയായിരുന്നു. എനിക്ക് ഗര്‍ഭാശയ കാന്‍സര്‍വന്നു. ഞാനിപ്പോഴും തിരുവനന്തപുരം ആര്‍സിസിയില് തുടര് ചികില്‍സയിലാണ്. കഷ്ടപ്പാടുകള് ഓരോന്നായി പിന്നെയും ജീവിതത്തില് വന്നുചേര്‍ന്നുകൊണ്ടിരുന്നു. എന്നെയും ഭര്‍ത്താവിനെയും നാലുമക്കളെയും സ്വസ്ഥമായി ജീവിക്കാന് അനുവദിക്കില്ലെന്നാണ് അയല്‍പ്പക്കത്തെ സ്ത്രീ പറയുന്നത്. ഏതായാലും നനഞ്ഞു, ഇനി കുളിച്ചുകയറാം എന്നാണ് അവര് പലരോടും പറഞ്ഞു നടക്കുന്നത്.\nവേട്ടുവരായ ഞങ്ങളെ മുളയന്മാര് എന്നാണ് അവര് ജാതി പറഞ്ഞു അധിക്ഷേപിച്ച് വിളിക്കുന്നത്. കാന്‍സര് കാരണം ഗര്‍ഭപാത്രം എടുത്തു കളഞ്ഞ എന്നോട് നിന്റെ പണ്ടം എടുത്തു കളഞ്ഞില്ലേടി, എന്തിനു കൊള്ളാമെടി നിന്നെ, നീയൊരു പിണ്ഡമല്ലേടി പിണ്ഡം, എന്ന ചോദ്യങ്ങള് ശരിക്കും ഹൃദയം പിളര്‍ത്തിയിട്ടുണ്ട്. ഭര്‍ത്താവ് എന്തെങ്കിലും അവരോട് കയര്‍ത്തു സംസാരിച്ചാല് പോടാ കരിംഭൂതമേ എന്ന് വിളിച്ചാക്ഷേപിക്കും. എന്റെ മോന് ഗിരിക്ക് കാഴ്ച വൈകല്യമുണ്ട്. അവന് നടന്നുവരുമ്പോള് ആ വീട്ടിലെ രണ്ടുവയസ്സുകാരനോട് 'മാറി നിന്നോ മോനെ കണ്ണുകാണാത്തവനാ വരുന്നേ,' എന്നു മേരി പറഞ്ഞു കൊടുക്കുന്നു. ഒരമ്മയ്ക്കും സഹിക്കാനാവില്ല അത്തരം വാക്കുകള്. നെഞ്ചകം ഇപ്പോഴും പൊള്ളുകയാണ്.\n[playlist type="video" ids="38207"]\nവര്‍ഷങ്ങള്‍ക്ക് മുമ്പ് ഞാനും അമ്മയും പാടത്ത് കൊയ്യാന് പോയി തിരിച്ചുവരുമ്പോ ഞങ്ങളുടെ സ്ഥലത്തേയ്ക്ക് കയറി അവര് തറ കെട്ടാനുള്ള ശ്രമം നടത്തികൊണ്ടിരിക്കുകയായിരുന്നു. അത് തടയാന് എന്റെ അമ്മ ഒരു ചെമ്പരത്തി കമ്പ് നട്ടപ്പോള് അവരുടെ ഭര്‍ത്താവ് ചേറു എന്റെ അമ്മയുടെ രണ്ടു കക്ഷത്ത് കൂടി കൈ ഇട്ടു അവരെ എടുത്തുപൊക്കി നിലത്തു കുത്തുകയായിരുന്നു. അന്നു നാട്ടുകാരൊക്കെ ഓടിവന്നു. ഇപ്പോള് വീടുനിര്‍മാണവുമായി ബന്ധപ്പെട്ട് മൂന്നുകേസുകളാണ് അവര് മുന്‍സിഫ് കോടതിയില് ഫയല്‍ചെയ്തിരിക്കുന്നത്. അത് വളരെയധികം സാമ്പത്തിക ബുദ്ധിമുട്ടാണ് ഞങ്ങള്‍ക്ക് ഉണ്ടാക്കിയിട്ടുള്ളത്. നിര്‍മാണം പൂര്‍ത്തിയായ വീട് ഏതു വിധേനെയും പൊളിപ്പിക്കാനുള്ള ഉത്തരവ് സമ്പദിക്കുമെന്ന് നിരന്തരം ഭീഷണിപ്പെടുത്തുന്നതുമൂലം എനിക്ക് കടുത്ത മനോവേദനയും ശാരീരികാസ്വാസ്ഥ്യങ്ങളും ഉണ്ടാവുകയാണ്.\nഎന്റെ മക്കള്‍ക്ക് എന്നെ എന്നും ആശുപത്രിയില് കൊണ്ടുപോകാനെ നേരമുള്ളു. അതിനും കാശില്ലാത്ത അവസ്ഥയാണ്. എന്റെ മക്കള് ഇത്രയധികം പഠിച്ചിട്ടും ജാതിയുടെ പീഡനം ഇത്രയും അനുഭവിക്കുക എന്ന് പറഞ്ഞാല് എങ്ങനെ ആണ് ഈ നാട് മുന്നോട്ടുപോവുക? വികലാംഗയും കാന്‍സര് രോഗിയുമായ എന്നെ എന്തിനാണിവര് ഇത്രയും പീഡിപ്പിക്കുന്നത്?\nനവോത്ഥാനം ഉഴുതു മറിച്ചിട്ട കേരളത്തില് വിദ്യാഭ്യാസമുള്ള നാല് ദളിത് സഹോദരങ്ങള്‍ക്ക് അയല്‍വാസികളായ റോമന് കത്തോലിക്കാ കുടുംബത്തില് നിന്ന് നേരിടേണ്ടിവന്ന ക്രൂരമായ ജാതി പീഡനങ്ങളുടെ നേര്‍കാഴ്ചയാണിത്. സംവരണം കൊണ്ട് പട്ടിക ജാതിക്കാര്‍ക്ക് ലഭിച്ച സൗഭാഗ്യങ്ങളുടെ കഥ പറയുന്നവർ ഇതൊക്കെ അറിയണം. 'ഇവിടെ ജാതിയുണ്ടാ ജാതി, അതൊക്കെ അങ്ങ് ഗുജറാത്തില് അല്ലെ?' എന്ന് പറയുന്നവരും വായിക്കണം. പട്ടികജാതിക്കാര്‍ക്ക് കിണറ്റില് നിന്നും വെള്ളം കോരാന് ഞങ്ങളാണ് വഴിയുണ്ടാക്കിയത് എന്ന് പറയുന്നവരും വായിക്കണം. കേരളം മതേതര സഹോദര ഇടമാണെന്ന് പറയുന്ന മര്‍കണ്ഡേയ കട്ജുവും വായിക്കണം. ഞങ്ങള്‍ക്കൊന്നും ജാതിയില്ല, ദളിതര് എന്റെ കൂട്ടുകാര് ആണെന്ന് പറയുന്നവരും വായിക്കണം. നിരന്തരം ജാതി പറഞ്ഞു ദളിതര് സ്വത്വവാദികള് എന്ന് കുറെ എണ്ണം ഉണ്ട് എന്ന് പറയുന്നവരും വായിക്കണം.


പെപ്പെയുടെ മഞ്ഞിൽ പൊതിഞ്ഞ ജിപ്സി ഹൗസിലെ താമസം |Celebrity Travel Antony Varghese Exploring Himalayas\nപെപ്പെയുടെ മഞ്ഞിൽ പൊതിഞ്ഞ ജിപ്സി ഹൗസിലെ താമസം\nമനോരമ ലേഖകൻ May 14, 2021 11:05 AM IST\nആന്റണി വർഗീസിനെ പെപ്പെയെന്നു വിളിക്കാനാണ് മലയാളികൾക്ക് ഏറെയിഷ്ടം. ആ വിളിക്ക് സ്നേഹത്തിന്റെ ഇമ്പമുണ്ട്. സിനിമകളെ എത്രമേൽ സ്നേഹിച്ചോ, അത്രയധികം തന്നെ പെപ്പെ യാത്രകളെയും സ്നേഹിക്കുന്നുണ്ട്. സിനിമയുടെ ഇടവേളകളും അവധിദിനങ്ങളും പ്രിയപ്പെട്ടവർക്കൊപ്പം യാത്രകൾ ചെയ്താണ് പെപ്പെ ആഘോഷിക്കാറ്.\nആന്റണി വർഗീസും സംഘവും നടത്തിയ ഹിമാചൽ യാത്രയാണ് സാമൂഹ്യ മാധ്യമങ്ങളിൽ ശ്രദ്ധേയമായി കൊണ്ടിരിക്കുന്നു. ഹിമാചൽ കാഴ്ചകളുമായി വാബി സബി എന്ന വിഡിയോ ആണ് ഇപ്പോൾ ആരാധകരുടെ ഇടയിൽ ഹിറ്റായിരിക്കുന്നത്. രണ്ടു എപ്പിസോഡുകളുണ്ട് ഈ വിഡിയോയ്ക്ക്. ആദ്യത്തെ എപ്പിസോഡാണ് ഇപ്പോൾ പുറത്തിറങ്ങിയിരിക്കുന്നത്. ഇതിൽ ഹിമാചൽ പ്രദേശിലെ കൽഗയെന്ന ഗ്രാമത്തെക്കുറിച്ചാണ് വിവരിക്കുന്നത്.\nആന്റണി അടക്കം ഏഴു സുഹൃത്തുക്കൾ ചേർന്ന യാത്രയായിരുന്നു ഇത്. അതിമനോഹരവും അതിലേറെ സാഹസികതയും നിറഞ്ഞ യാത്ര, കുത്തനെയുള്ള കയറ്റത്തിൽ പലതവണ കാൽവഴുതിയ അവസ്ഥയുണ്ടായെന്നും താരം പറയുന്നു. യാത്രയിൽ ഇടയ്ക്ക് ഒരു ഗ്രാമത്തിൽ ഇത്തിരി നേരം വിശ്രമിച്ചു. അവിടുത്തെ ചായകടയിൽ നിന്നും ശരീരത്തെ വരിഞ്ഞുമുറുക്കിയ തണുപ്പിനെ ചൂടാക്കുവാനായി ചായയും ന്യൂഡിൽസുമൊക്കെ കഴിച്ചായിരുന്നു പിന്നീടുള്ള യാത്ര. വിഡിയോയിൽ കാണാം പോകുന്ന വഴിയിൽ മുഴുവനും കനത്ത മഞ്ഞാണ്. മുന്നോട്ടുള്ള യാത്രയും കാഴ്ചകളും അതിഗംഭീരമാണ് കണ്ണുകളെ വിശ്വസിപ്പിക്കാനാവാത്ത സുന്ദരകാഴ്ചകളാണെന്നും ആന്റണി പറയുന്നുണ്ട്. കയറ്റിലേക്കുള്ള യാത്രയിൽ ഒരു ഫ്രഞ്ച് ബാബയെ പരിചയപ്പെട്ടു. അദ്ദേഹം9മാസമായി വീടും നാടും ഉപേക്ഷിച്ച് ഇവിടെ താമസിക്കുകയാണ്. താമസത്തിനായി ചെറിയ ഹട്ടുകളുണ്ടിവിടെ.ബാബ കേക്കുകൾ ഉണ്ടാക്കിയാണ് ഇവിടെ ഉപജീവനം കണ്ടെത്തുന്നത്.\nആ കാഴ്ചകളൊക്കെയും ആസ്വദിച്ച് അന്റണിയും കൂട്ടരും എത്തിച്ചേർന്നത് അവർക്ക് താമസിക്കുവാനുള്ള ജിപ്സി ഹൗസിലാണ്. രണ്ടുനിലയുള്ള വീടാണിത്. ആ വീടിനുള്ളിൽ നിന്നാൽ ചുറ്റും മഞ്ഞിന്റെ മനോഹര കാഴ്ചകൾ മാത്രമാണ്. വാക്കുകളിലൂടെ ആ കാഴ്ചയെ വിവരിക്കാനാവില്ല.\nനാടു വീടും സ്വന്തം പേരും ഉപേക്ഷിച്ച് ഹിമാലയത്തിൽ ധ്യാനം ഇരിക്കുന്നതിനായി സ്വപ്നം കണ്ടെത്തെിയ ശക്തി എന്ന യുവതിയെയും വിഡിയോയിൽ പരിചയപ്പെടുത്തുന്നുണ്ട്. സൗത്ത്അമേരിക്കയിൽ നിന്നും പ്രകൃതിയുടെ കാഴ്ചയിൽ ലയിക്കുവാനായി എത്തിയാതാണീ യാത്രാപ്രേമി. ശക്തിയുടെ കഥ വിചിത്രമെങ്കിൽ കൽഗയുടെ സ്വന്തം ചാർളിയെയും ആരാധകർകർക്കായി പരിചയപ്പെടുത്തുന്നുണ്ട്. കൽഗയിലെ പാർവതി വാലിയിലാണ് ചാർളിയുടെ താമസം. കേരളത്തിൽ നിന്നടക്കം എത്തുന്ന സഞ്ചാരികളെ കാത്തിരിക്കുന്ന ജിപ്സി താമസസ്ഥലം ചാർളിക്ക് സ്വന്തമാണ്. നിരവധി സഞ്ചാരികൾക്ക് താങ്ങും തണലുമാണ് ചാർളി.\nസ്വര്‍ഗത്തില് നിന്നും ഭൂമിയിലേക്ക് അടര്‍ന്നു വീണതെന്നു തോന്നും കൽഗയെന്ന മനോഹര ഗ്രാമം കണ്ടാൽ. പൂത്തുലഞ്ഞു നില്‍ക്കുന്ന ആപ്പിള് മരങ്ങളും ദേവതാരു വൃക്ഷങ്ങളും സമൃദ്ധമായ ഗോതമ്പും കാബേജും തഴച്ചു വളരുന്ന കാഴ്ചയും അതിഗംഭീരമാണ് ഇവിടം. പുറംലോകവുമായുള്ള ബന്ധം വേര്‍പെടുത്തി ഒരു വലിയ കുന്നിന്റെ നെറുകയിലായി ഹിമാലയത്തിന്റെ മാറോട് പറ്റിച്ചേര്‍ന്നിരിക്കുന്ന നാടാണിത്. ഹിമാചൽപ്രദേശിൽ അധികമാരും കടന്നുചെല്ലാത്ത മനോഹര ഗ്രാമങ്ങളിലൊന്നാണ് കൽഗ.\nകുളു വാലിയില് നിന്നും ഏകദേശം 60 കിലോമീറ്റർ ദൂരമുണ്ട് ഇവിടേയ്ക്ക്. കുളു -ഭുണ്ടാര് വഴി ബര്‍ഷൈനി എന്ന സ്ഥലത്തെത്തി അവിടെനിന്നും 2കിലോമീറ്റര് നടന്നു വേണം കല്‍ഗയിലെത്താന്. ബര്‍ഷൈനി മുതല് കല്‍ഗ വരെ കുത്തനെ ഉള്ള കയറ്റമാണ്.സമുദ്രനിരപ്പില് നിന്നും 8200 അടി ഉയരത്തില് സ്ഥിതി ചെയ്യുന്ന കല്‍ഗ കസോളിനു സമീപമുള്ള കാടുകള് നിറഞ്ഞ ഒരു ഹില്‍സ്റ്റേഷനാണ്. പാര്‍വതി വാലിയുടെയും സമീപത്തെ സ്ഥലങ്ങളുടെയും 360 ഡിഗ്രി കാഴ്ചയാണ് കല്‍ഗ സഞ്ചാരികള്‍ക്ക് നൽകുന്നത്.\nകൽഗയിൽ നിന്നും തുടങ്ങി മണാലിയിലേക്കുള്ള യാത്ര തുടങ്ങുന്നിടത്ത് യാത്രയുടെ ആദ്യ എപ്പിസോഡ് അവസാനിക്കും. രണ്ടാം എപ്പിസോഡിൽ മലയാളികളെല്ലാം സ്വന്തം നാടുപോലെ പറഞ്ഞു കേൾക്കുന്ന മണാലിയാണ്. ആന്റണി വർഗീസിലൂടെ കഥ പറഞ്ഞു പോകുന്ന ഈ മനോഹര യാത്ര സംവിധാനം ചെയ്തിരിക്കുന്നത് സനി യാസാണ്. നിർമാണം നിർവഹിച്ചിരിക്കുന്നത് വൈശാഖ് സി വടക്കേവീടും.\nEnglish Summary: Celebrity Travel, Antony Varghese Wabi Sabi Exploring Himalayas


തിേയറ്ററിൽ തണുപ്പ് | 28Oct2021\nതൃശ്ശൂർ : ആറുമാസത്തിനു ശേഷം വെള്ളിത്തിരയിൽ സിനിമയുടെ തെളിച്ചം. കോവിഡിനെത്തുടർന്ന് ഏപ്രിൽ 28-ന് അടച്ച തിയേറ്ററുകൾ നിയന്ത്രണങ്ങളോടെ തുറന്നപ്പോൾ പ്രതീക്ഷിച്ച തിരക്കുണ്ടായില്ല. പ്രദർശിപ്പിച്ചതെല്ലാം മറ്റ് ഭാഷാചിത്രങ്ങൾ. മലയാളസിനിമകൾ എത്തിയാൽ കാണികൾ ഇടിച്ചുകയറുമെന്ന പ്രതീക്ഷയിലാണ് തിയേറ്റർ ഉടമകൾ.\nരാഗത്തിൽ 'വെനം', ശ്രീയിൽ 'ഷാങ്ചി'\nതൃശ്ശൂർ നഗരത്തിലെ രാഗം, കൈരളി, ശ്രീ തിയേറ്ററുകളിൽ പ്രദർശിപ്പിച്ചത് മറ്റ് ഭാഷാ സിനിമകൾ. വാക്‌സിൻ സർട്ടിഫിക്കറ്റുകൾ പരിശോധിച്ചാണ് രാഗത്തിൽ കാണികളെ പ്രവേശിപ്പിച്ചത്. 12-നും മൂന്നിനും 6.30-നും രാത്രി 9.30-നുമായി 'വെനം' എന്ന ഇംഗ്ലീഷ് സിനിമയാണ് പ്രദർശിപ്പിച്ചത്. 550 ഇരിപ്പിടങ്ങളുള്ള തിയേറ്ററിൽ 275 പേർക്കാണ് ടിക്കറ്റ് നൽകിയത്. ബാൽക്കണിയിലിരുന്ന് 96 പേരും സിനിമ കണ്ടു. കാന്റീനും ഭക്ഷണ കൗണ്ടറുകളുമെല്ലാം പ്രവർത്തിച്ചു.\nകൈരളിയിൽ 'നൊ വൺ ടു ഡൈ' എന്ന സിനിമ പ്രദർശിപ്പിച്ചു. രജിസ്റ്ററിൽ പേരും വാക്‌സിൻ സർട്ടിഫിക്കറ്റുമെല്ലാം രേഖപ്പെടുത്തിയായിരുന്നു പ്രവേശനം. ശ്രീയിൽ ചൈനീസ് ഭാഷയിലെ 'ഷാങ്ചി' ആയിരുന്നു സിനിമ. അറ്റകുറ്റപ്പണി നടക്കുന്നതിനാൽ ജോസ് തിയേറ്റർ തുറന്നില്ല. തുറക്കാൻ ഡിസംബറോ ജനുവരിയോ ആവണം.\nമുൻഗണന ഓൺലൈൻ ബുക്കിങ്ങിന്\nഇരിങ്ങാലക്കുടയിലെ ചെമ്പകശ്ശേരി, മാസ്, ജെ.കെ. സിനിമാസ് എന്നീ തീയേറ്ററുകളിൽ ഇംഗ്ലീഷ് ചിത്രങ്ങളായതിനാൽ തിരക്ക് കുറഞ്ഞു. തിയേറ്ററിലേക്കു കയറുംമുമ്പ് അണുമുക്തമാക്കണം. മാസ്ക് നിർബന്ധം. ചെമ്പകശ്ശേരിയിൽ വ്യാഴാഴ്ച മുതൽ തമിഴ്‌ചിത്രവും വെള്ളിയാഴ്ച മലയാളവും പ്രദർശനത്തിനെത്തും. ഓൺലൈൻ വഴിയുള്ള ടിക്കറ്റ് ബുക്കിങ്ങിനാണ് മുൻഗണന. കൗണ്ടർ വഴിയും ലഭിക്കും. കാന്റീൻ, ഫുഡ് കോർട്ട് എന്നിവയില്ല. ഇരിങ്ങാലക്കുട മാസിൽ വെള്ളിയാഴ്ച മലയാളചിത്രം എത്തും. ഫുഡ് കോർട്ട് തുറന്നെങ്കിലും ഭക്ഷണം കൊണ്ടുപോവാനാവില്ല. ഇരിങ്ങാലക്കുട ജെ.കെ. സിനിമാസിൽ വെള്ളിയാഴ്ച മുതൽ തമിഴ് ചിത്രങ്ങളെത്തും.\nഗുരുവായൂരിലെ മൂന്നു തിയേറ്ററുകളിലും പ്രദർശനംതുടങ്ങിയില്ല. അപ്പാസിൽ വ്യാഴാഴ്ച തമിഴ് സിനിമ 'ഡോക്ടർ' ആണ്. ആദ്യദിവസം കൗണ്ടർ വഴിയാണ് ടിക്കറ്റ് . ജയശ്രീയിൽ വെള്ളിയാഴ്ച ഇംഗ്ലീഷ് സിനിമ പ്രദർശിപ്പിക്കും. ദേവകി തിയേറ്റർ അടുത്ത ആഴ്ചയേ തുറക്കൂ. മൂന്നിടത്തും ചായയും ലഘുഭക്ഷണവും ഉണ്ടാകും.\nവടക്കാഞ്ചേരിയിൽ ബുധനാഴ്ച എവിടെയും പ്രദർശനമുണ്ടായില്ല. നീണ്ട ഇടവേള കഴിഞ്ഞ് തുറക്കുമ്പോൾ ആകർഷകമായ പടങ്ങളല്ലെങ്കിൽ ദോഷം ചെയ്യുമെന്നതാണ് കാരണം. പുതിയ മലയാളചിത്രങ്ങൾ ഡിസംബർ 12-ന് പ്രദർശിപ്പിക്കാനാണ് സാധ്യത. കൊടുങ്ങല്ലൂരിലും തിയേറ്ററുകൾ തുറന്നില്ല. ശ്രീകാളിശ്വരി സിനിമാസ് വ്യാഴാഴ്ച തുറക്കും. മൂന്ന് തിയേറ്ററുകളുള്ള കാർണിവെൽ, മേനക എന്നിവ തുറന്നില്ല. അറ്റകുറ്റപ്പണി പൂർത്തിയായാൽ ലക്ഷ്മി സിനിമാസ് തുറക്കും. പെരിങ്ങോട്ടുകര ദേവ സിനിമാസിൽ വെള്ളിയാഴ്ചയാണ് പ്രദർശനം. ചാലക്കുടിയിലും ഒല്ലൂരിലെ ഫൺ മൂവീസിലും പ്രദർശനമുണ്ടായില്ല.\nഗാനത്തിൽ ശീതളപാനീയം മാത്രം\nവളർക്കാവ് ഗാനം മൂവീസിൽ രണ്ട് ഇംഗ്ലീഷ് ചിത്രങ്ങൾ പ്രദർശിപ്പിച്ചെങ്കിലും പ്രേക്ഷകർ കുറവായിരുന്നു. കാന്റീനിൽ ശീതളപാനീയങ്ങൾ മാത്രമാണ് നൽകിയത്. മലയാളം സിനിമ എന്ന് പ്രദർശിപ്പിക്കുമെന്ന് തീരുമാനിച്ചില്ല. ഊരകത്ത് 'ശിവദം' എന്ന രണ്ട് തിയേറ്ററുകളിൽ ഇംഗ്ലീഷ് സിനിമയായിരുന്നു. ഓൺലൈൻ വഴിയാണ് ടിക്കറ്റ് വിൽപ്പന കൂടുതലും. ബുധനാഴ്ച ഇംഗ്ലീഷ് ചിത്രമായിരുന്നു. വ്യാഴാഴ്ച തമിഴും വെള്ളിയാഴ്ച മലയാളം സിനിമയുമാണ്. മാള ഗംഗ മൂവീസിലും കാണികൾ കുറഞ്ഞു.\nഇടവിട്ട് ഫോഗിങ്; ഹാളിനു മുമ്പിൽ സാനിറ്റൈസർ\nതൃപ്രയാർ ജെ.കെ. സിനിമാസിൽ ഇടവിട്ട് ഫോഗിങ്ങ് നടത്തും. ഹാളിനു മുമ്പിൽ സാനിറ്റൈസറുണ്ട്. ബുധനാഴ്ച ഇംഗ്ലീഷ് സിനിമയായിരുന്നു. വ്യാഴാഴ്ച തമിഴും വെള്ളിയാഴ്ച മലയാളസിനിമയുമെത്തും. തളിക്കുളം കാർത്തികയിൽ വെള്ളിയാഴ്ച മുതൽ മലയാളം സിനിമയെത്തും. ഓൺലൈനായി മാത്രമേ ടിക്കറ്റ് ലഭിക്കൂ. തൃപ്രയാർ ശ്രീരാമ തിയേറ്റർ തുറക്കാൻ നാലാഴ്ച കഴിയണം. വാടാനപ്പിള്ളി ജവഹർ തിയേറ്റർ അറ്റകുറ്റപ്പണിക്ക് പൂട്ടി.


പ്രവാസിയുടെ ഭാര്യയെ പ്രണയം നടിച്ച് വിവാഹം കഴിക്കാമെന്ന് വാഗ്ദാനം ചെയ്ത് ഗര്‍ഭിണിയാക്കി കടന്ന യുവാവിനെ പരിയാരം പൊലീസ് അറസ്റ്റ് ചെയ്തു – Sreekandapuram Online News-\nonemaly August 20, 2020\nകണ്ണൂര്: പ്രവാസിയുടെ ഭാര്യയെ പ്രണയം നടിച്ച് വിവാഹം കഴിക്കാമെന്ന് വാഗ്ദാനം ചെയ്ത് ഗര്‍ഭിണിയാക്കി കടന്ന യുവാവിനെ പൊലീസ് അറസ്റ്റ് ചെയ്തു. യുവതിയുടെ പരാതിയെ തുടര്‍ന്ന് പരിയാരം നരിപ്പാറ സ്വദേശി കുര്യാക്കോസ് ബിനോജ് (33)നെയാണ് പരിയാരം പൊലീസ് അറസ്റ്റ് ചെയ്തത്. 2019 ജൂലൈ മുതല് ജനുവരി വരെയുള്ള കാലയളവില് വിവിധ സ്ഥലങ്ങളില് കൊണ്ടുപോയി പീഡിപ്പിക്കുകയും യുവതി ഗര്‍ഭിണിയായതോടെ ഭാര്യയും മക്കളുമുള്ള പ്രതി വിവാഹ വാഗ്ദാനത്തില് നിന്ന് പിന്മാറിയെന്നുമായിരുന്നു പരാതി.\n2019ലാണ് മുപ്പത്തിമൂന്ന് കാരി ഇയാളെ പരിയപ്പെടുന്നത്. യുവതിയുടെ സഹോദരിയുടെ വീട്ടിലെ വിവാഹ ചടങ്ങിനിടെ പരിചയപ്പെട്ട ഇരുവരും സൗഹൃദത്തിലായി. സൗഹൃദം പതിയെ പ്രണയത്തിലേക്ക് കടക്കുകയായിരുന്നു. യുവതിയുടെ ഭര്‍ത്താവ് വിദേശത്ത് ജോലി ചെയ്യുകയാണ്. ഭര്‍ത്താവ് അടുത്തില്ലാത്ത സമയമായതിനാല് യുവതിയെ വളരെ വേഗം ഇയാള് വശത്താക്കുകയായിരുന്നു. ഇരുവരും തമ്മില് അരുതാത്തത് പലതും നടന്നു. യുവതി ജോലി ചെയ്തിരുന്നത് മലപ്പുറത്തുള്ള ഒരു വസ്ത്രവ്യാപാര സ്ഥാപനത്തിലായിരുന്നു. അവിടെ എത്തിയും ഇയാള് യുവതിയുമായി എല്ലാ രീതിയിലുമുള്ള ബന്ധങ്ങള് തുടര്‍ന്നു. വിവാഹം കഴിക്കാമെന്ന് വാഗ്ദാനം നല്‍കിയാണ് യുവതിയുമായി ബന്ധം തുടര്‍ന്നത്.\nവീട്ടിലെ കുറച്ച് സാമ്ബത്തിക പ്രശ്നങ്ങള് ഉണ്ടെന്നും അത് പരിഹരിച്ചു കഴിഞ്ഞാല് ഉടന് വിവാഹം കഴിക്കാമെന്നുമായിരുന്നു യുവതിയോട് പറഞ്ഞത്. പലവട്ടം യുവതിയുടെ പക്കല് നിന്നും പണം വാങ്ങിയിട്ടുള്ളതായും യുവതി പറഞ്ഞു. ഭര്‍ത്താവുമായുള്ള ബന്ധം അവസാനിപ്പിച്ചതിന് ശേഷം വിവാഹം കഴിക്കാനിരിക്കെയായിരുന്നു യുവതി ഗര്‍ഭിണിയായത്. ഗര്‍ഭിണിയായി എന്ന വിവരം യുവതി ഇയാളോട് പറഞ്ഞു. പേടിക്കേണ്ടെന്നും വിവാഹം കഴിക്കാമെന്നും യുവതിക്ക് ഉറപ്പ് നല്‍കി. ഭര്‍ത്താവ് വരുന്നത് വരെ യുവതിയെ ചൂഷണം ചെയ്യാനായിരുന്നു ഇയാളുടെ തീരുമാനം. പക്ഷേ എല്ലാം തകിടം മറിഞ്ഞു. ഇതോടെ ഇയാള് കടന്നു കളയുകയായിരുന്നു.\nഗര്‍ഭിണിയായി5മാസം പിന്നിട്ട് കഴിഞ്ഞപ്പോഴേക്കും യുവാവിനെ പറ്റി ഒരു വിവരവും ഇല്ലാതെയായി. അധിക നാള് ആരും അറിയാതെ ഗര്‍ഭം മറച്ചുവയ്ക്കാന് കഴിയില്ലെന്ന് വന്നതോടെ എല്ലാ വിവരവും വീട്ടുകാരെ അറിയിച്ചു. വീട്ടുകാരുടെ നിര്‍ദ്ദേശപ്രകാരമാണ് യുവതി പൊലീസില് പരാതി നല്‍കിയത്. പരാതിയുടെ അടിസ്ഥാനത്തിലാണ് കുര്യാക്കോസ് ബിനോജിനെ പൊലീസ് അറസ്റ്റ് ചെയ്തത്. പരിയാരം സിഐ കെ.വി. ബാബുവും സംഘവുമാണ് ഇയാളെ പിടികൂടിയത്. പ്രതിക്ക് യുവതിയെ വിവാഹം കഴിക്കാന് ഉദ്ദേശമില്ലായിരുന്നു എന്ന് പൊലീസിനോട് വ്യക്തമാക്കിയിട്ടുണ്ട്.\nഇതിന്റെ അടിസ്ഥാനത്തില് വഞ്ചനാ കുറ്റവും പീഡനക്കുറ്റവും പ്രതിക്കെതിരെ ചുമത്തിയിച്ചുണ്ട്. അറസ്റ്റിലായ പ്രതിയെ കോവിഡ് പരിശോധന പൂര്‍ത്തിയാക്കിയ ശേഷം റിമാന്‍ഡ് ചെയ്തു. അതേ സമയം വിദേശത്തുള്ള ഭര്‍ത്താവിനെ ഇക്കാര്യം വീട്ടുകാര് അറിയിച്ചിട്ടുണ്ട്. ഭര്‍ത്താവ് ഇക്കാര്യത്തില് യാതൊരു തീരുമാനവും അറിയിച്ചിട്ടില്ല എന്ന് ബന്ധുക്കള് പറയുന്നു.


ഗുജറാത്തുകാരോട് എന്തിനിത്ര വിരോധം?\nഗുജറാത്ത് കേഡര് ഐപിഎസ് ഉദ്യോഗസ്ഥന് രാകേഷ് അസ്താനയെ സിബിഐ സ്‌പെഷ്യല് ഡയറക്ടറായി നിയമിച്ച കേന്ദ്രസര്‍ക്കാര് നടപടി സുപ്രീംകോടതി ശരിവെച്ചിരിക്കുകയാണ്. ഗുജറാത്തില് നിന്നുള്ള ഉദ്യോഗസ്ഥരെ തെരഞ്ഞുപിടിച്ച് വേട്ടയാടുന്ന ഇടതു ലിബറുകളുടേയും മാധ്യമങ്ങളുടേയും കുതന്ത്രങ്ങള്‍ക്കേറ്റ തിരിച്ചടിയാണ് അസ്താനയുടെ നിയമനം ശരിവെച്ച കോടതി തീരുമാനം.\nഗുജറാത്ത് കേഡറിലെ ഏറ്റവും മികച്ച പോലീസ് ഉദ്യോഗസ്ഥനെ സിബിഐയിലേക്ക് നിയമിച്ചതിനെ ചോദ്യംചെയ്യുന്നവരുടെ ഉദ്ദേശ്യശുദ്ധി പുറത്തുകൊണ്ടുവന്ന സുപ്രീംകോടതിയുടെ നടപടി ഇത്തരക്കാര്‍ക്ക് പാഠമാകേണ്ടതാണ്. ‘കോമണ് കോസ്’ എന്ന സംഘടനയാണ് അസ്താനയെ സിബിഐയില് നിയമിച്ചതിനെ ചോദ്യം ചെയ്ത് രംഗത്തെത്തിയത്. നിയമനം നിയമവിരുദ്ധമാണെന്നാണ് ‘കോമണ് കോസി’ന്റെ ഹര്‍ജിയിലെ വാദം. സുപ്രീംകോടതിയില് ഈ സംഘടനയ്ക്കുവേണ്ടി ഹര്‍ജി നല്‍കിയത് പ്രശാന്ത് ഭൂഷണ് ആണെന്നതും ശ്രദ്ധേയം. എന്നാല് അസ്താനയുടെ നിയമനം റദ്ദാക്കണമെന്ന ഹര്‍ജി കോടതി തള്ളിക്കളഞ്ഞു. നിയമനത്തില് യാതൊരു വിധ ചട്ടലംഘനവുമില്ലെന്നായിരുന്നു കോടതിയുടെ ഉത്തരവ്.\nഗുജറാത്ത് കലാപത്തിലേക്ക് നയിച്ച ഗോദ്രയിലെ രാമഭക്തരെ തീയിട്ടുകൊന്ന കേസ് അന്വേഷിച്ചത് രാകേഷ് അസ്താനയുടെ നേതൃത്വത്തിലുള്ള പോലീസ് സംഘമായിരുന്നു. ഗോദ്ര സംഭവത്തിലെ അസ്താനയുടെ കണ്ടെത്തലുകളില് അസ്വസ്ഥരായ ശക്തികള് കാലമേറെക്കഴിഞ്ഞിട്ടും ശക്തമാണെന്ന സൂചനനല്‍കുന്നതാണ് അസ്താനയുടെ നിയമനത്തിനെതിരെ നടന്ന നീക്കങ്ങള്. വിവിഐപി ഹെലികോപ്റ്റര് അഴിമതി, കല്‍ക്കരിപ്പാടം അഴിമതിക്കേസ്, കള്ളപ്പണം വെളുപ്പിക്കലുമായി ബന്ധപ്പെട്ട കേസുകള് തുടങ്ങി നാല്‍പ്പതിലേറെ കേസുകള്‍ക്ക് മേല്‍നോട്ടം വഹിക്കുന്ന അസ്താനയെ കോണ്‍ഗ്രസും ഇടതു ബുദ്ധിജീവികളും മറ്റും എതിര്‍ക്കുന്നതില് അല്‍ഭുതമില്ല. കേസന്വേഷണം മരവിപ്പിക്കാനും സമ്മര്‍ദ്ദം ശക്തമാക്കാനുമാണ് പല ശക്തികളുടേയും ശ്രമം. എന്നാല് ഇത്തരം സമ്മര്‍ദ്ദങ്ങളെയെല്ലാം തള്ളിക്കളഞ്ഞുകൊണ്ട് അര്‍ഹതയുള്ള ഉദ്യോഗസ്ഥര്‍ക്ക് പൂര്‍ണ്ണ സ്വാതന്ത്ര്യം ഉറപ്പുവരുത്തുകയെന്ന ചുമതലയാണ് കേന്ദ്രസര്‍ക്കാര് നിര്‍വഹിക്കുന്നത്.\nസിബിഐ ഡയറക്ടറും ചീഫ് വിജിലന്‍സ് കമ്മീഷണറും അടക്കമുള്ള നിയമന സമിതി ഐക്യകണ്‌ഠേനയാണ് അസ്താനയുടെ നിയമനം ശരിവച്ചിരിക്കുന്നതെന്ന് സുപ്രീംകോടതി വിധിയില് ചൂണ്ടിക്കാട്ടിയിട്ടുണ്ട്. നടപടിക്രമങ്ങളെല്ലാം പൂര്‍ത്തീകരിച്ചു നടന്ന നിയമനത്തെ എതിര്‍ക്കാനാവില്ലെന്നും ജസ്റ്റിസ് ആര്.കെ അഗര്‍വാള് അധ്യക്ഷനായ ബെഞ്ച് നിരീക്ഷിച്ചിട്ടുണ്ട്. അസ്താനയ്‌ക്കെതിരെ സിബിഐ അന്വേഷണം ഉണ്ടെന്ന ആരോപണങ്ങളും കോടതി മുഖവിലയ്‌ക്കെടുത്തില്ല. സിബിഐ എഫ്‌ഐആറില് രാകേഷ് അസ്താനയുടെ പേരില്ലെന്നും കോടതി വ്യക്തമാക്കിയിട്ടുണ്ട്.\nകുപ്രചാരണം നടത്തിയവര്‍ക്കേറ്റ കനത്ത തിരിച്ചടിയാണ് സുപ്രീംകോടതി വിധി. ഗുജറാത്തില് നിന്നുള്ള ഏതൊരു ഉദ്യോഗസ്ഥന്റെ നിയമനവും ബിജെപി-മോദി ബന്ധമെന്ന പ്രചാരണം അഴിച്ചുവിട്ട് പ്രതിരോധിക്കാനാണ് ഇക്കൂട്ടരുടെ ശ്രമം. കേന്ദ്രതെരഞ്ഞെടുപ്പ് കമ്മീഷണറുടെ മുതല് സിബിഐ സ്‌പെഷ്യല് ഡയറക്ടറുടെ വരെ നിയമനങ്ങള് ചോദ്യം ചെയ്യപ്പെടുന്നത് ഇത്തരക്കാരുടെ സങ്കുചിത നീക്കങ്ങള് മൂലമാണ്. 2014ലെ പൊതുതെരഞ്ഞെടുപ്പ് ഫലം ഇനിയും ഉള്‍ക്കൊള്ളാനാവാത്തതിന്റെ പൊരുത്തക്കേടാണിത്.\nഅസ്താനയുടെ നിയമനം: കേന്ദ്ര നടപടി സുപ്രീം കോടതി ശരിവെച്ചു\nസിബിഐക്ക് സ്ഥിരം ഡയറക്ടര്: നടപടി പുരോഗമിക്കുന്നു\nസിബിഐ താല്‍ക്കാലിക ഡയറക്ടര് നിയമനം മുമ്പും നിയമവിരുദ്ധമല്ല: കേന്ദ്രസര്‍ക്കാര്\nകാനം പറയുന്നത് പച്ചക്കള്ളം\nഅഴിമതി കൊടികുത്തിവാഴുന്ന ത്രിപുര\nറിസീവര് നിയമനം റദ്ദാക്കി\nജനവിധി വികസനത്തിന് അനുകൂലം: എന്.ഹരി


P M MANOJ | പി എം മനോജ്: ഉമ്മന് ചാണ്ടി മറുപടി പറയാമോ?\nഉമ്മന് ചാണ്ടി മറുപടി പറയാമോ?\nപ്രതിപക്ഷ നേതാവെന്ന നിലയില് ഉമ്മന്‍ചാണ്ടിയുടെ ഔദ്യോഗിക വസതിയാണ് കന്റോമെന്റ് ഹൌസ്. അവിടെ വാച്ചര്‍തസ്തികയില് താല്‍ക്കാലികമായി ജോലിനോക്കുന്ന ആളാണ് പെരളശേരിക്കടുത്ത കോട്ടംസ്വദേശി ദാമോദരന്. ഒക്ടോബറില് 31 ദിവസം ദാമോദരന് കൃത്യമായി കന്റോമെന്റ് ഹൌസില് ജോലിചെയ്തിട്ടുണ്ടെന്നും അയാള്‍ക്ക് ആ മാസത്തെ ശമ്പളം നല്‍കണമെന്നും ആവശ്യപ്പെട്ട് പ്രതിപക്ഷനേതാവിന്റെ പ്രൈവറ്റ് സെക്രട്ടറി എഴുതിയ കത്ത് സെക്രട്ടറിയറ്റിലുണ്ട്. ആ ദാമോദരനെയാണ് നവംബര് രണ്ടിന് കണ്ണൂര് പ്രസ്ക്ളബ്ബില് കൂട്ടിക്കൊണ്ടുവന്ന് ഡിസിസി പ്രസിഡന്റ് പത്രസമ്മേളനം നടത്തിച്ചത്. ദാമോദരന് താല്‍ക്കാലിക ജീവനക്കാരനാണ്. അതുകൊണ്ടുതന്നെ ഡിസിസി പ്രസിഡന്റിനൊപ്പം യുഡിഎഫ് സ്ഥാനാര്‍ഥിക്കുവേണ്ടി പത്രസമ്മേളനത്തില് പ്രചാരണം നടത്തിയത് നിയമപരമായ തെറ്റാകുന്നില്ല. എന്നാല്, അത് ഔദ്യോഗിക സംവിധാനത്തിന്റെ ദുരുപയോഗത്തില്‍പ്പെടുന്നു. 1975ല് രാജ്നാരായണന് നല്‍കിയ തെരഞ്ഞെടുപ്പു ഹര്‍ജി അനുവദിച്ച്, റായ്ബറേലിയില്‍നിന്നുള്ള ഇന്ദിര ഗാന്ധിയുടെ തെരഞ്ഞെടുപ്പ് അലഹബാദ് ഹൈക്കോടതി റദ്ദാക്കിയത്, ഔദ്യോഗിക സംവിധാനങ്ങള് ദുരുപയോഗപ്പെടുത്തിയത് തെളിഞ്ഞതിനാലാണ്. പ്രതിപക്ഷ നേതാവിന്റെ വസതിയിലെ ജീവനക്കാരന് യുഡിഎഫ് പ്രചാരണത്തിന് പത്രസമ്മേളനത്തില് വരുന്നത് തെരഞ്ഞെടുപ്പുചട്ടലംഘനംതന്നെ. കാരണം, അയാള്‍ക്ക് കന്റോമെന്റ് ഹൌസില് കാവല്‍നില്‍ക്കുന്നതിനാണ് ഖജനാവില്‍നിന്ന് ശമ്പളം കൊടുക്കുന്നത്- യുഡിഎഫിനുവേണ്ടി കള്ളവോട്ടുചെയ്യാനല്ല. തിരുവനന്തപുരത്ത് ജോലിയും എടക്കാട് മണ്ഡലത്തിലെ പെരളശേരരിയില് വീടുമുള്ള ദാമോദരന്റെ വോട്ട് എങ്ങനെ കണ്ണൂരിലെ ഡിസിസി ഓഫീസിലെത്തി എന്നുള്ളതാണ് അടുത്ത പ്രശ്നം. അതിനും ഉമ്മന്‍ചാണ്ടി മറുപടി പറയേണ്ടതുണ്ട്. പുതിയ കല്യാശേരി മണ്ഡലത്തിലാണ് പാണപ്പുഴ. അവിടെ 39-ാം നമ്പര് ബൂത്തില് 846-ാം നമ്പര് വോട്ടറായ ലക്ഷ്മണന് കണ്ണൂര് ഡിസിസി ഓഫീസിലും വോട്ടുണ്ട്. അറിയപ്പെടുന്ന വ്യാജമദ്യക്കച്ചവടക്കാരനാണ് ലക്ഷ്മണന്. രണ്ട് അബ്കാരി കേസില് കോടതി ശിക്ഷിച്ചിട്ടുണ്ട്. പയ്യന്നൂര് ഫസ്റ്റ് ക്ളാസ് മജിസ്ട്രേട്ട് 1993 ഫെബ്രുവരി 23ന് ശിക്ഷിച്ച കേസില് ജയിലില് കഴിഞ്ഞു. പാണപ്പുഴയില് എക്സൈസ് സപെഷ്യല് സ്ക്വാഡിനെ ആക്രമിച്ച കേസിലാണ് മറ്റൊരു ശിക്ഷ. ഒരു വര്‍ഷം 11 മാസം തടവിനും 2500 രൂപ പിഴ അടയ്ക്കാനുമാണ് പയ്യന്നൂര് ഒന്നാംക്ളാസ് മജിസ്ട്രേട്ടിന്റെ വിധി. മോഷണമടക്കം വിവിധ കേസിലും പ്രതിയായ ലക്ഷ്മണനെ സംരക്ഷിക്കുകമാത്രമല്ല, കൂട്ടിക്കൊണ്ടുവന്ന് ഡിസിസി ഓഫീസിലെ വോട്ടറാക്കുകയും ചെയ്തിരിക്കുന്നു ഉമ്മന്‍ചാണ്ടിയുടെ പാര്‍ടി. കണ്ണൂരില് വ്യാജവോട്ടെന്നും ഇറക്കുമതി വോട്ടെന്നും ആവര്‍ത്തിച്ചു പറയുന്ന കോണ്‍ഗ്രസിന്റെ അവസ്ഥ ചൂണ്ടിക്കാട്ടാനുള്ള ഏറ്റവും ലളിതമായ രണ്ടുദാഹരണം മാത്രമാണ് സൂചിപ്പിച്ചത്.\nസാധാരണ തെരഞ്ഞെടുപ്പുകളില് കണ്ണൂര് നിയമസഭാ മണ്ഡലത്തിലും നഗരസഭയിലും യുഡിഎഫ് ഏറെക്കുറെ മേല്‍ക്കൈ നേടുന്നതാണ് പതിവ്. അത് മനസ്സിലാക്കുന്നതുകൊണ്ടുതന്നെ സൂക്ഷ്മവും കൃത്യവുമായ ഇടപെടല് എല്‍ഡിഎഫില്‍നിന്നുണ്ടാകാറില്ല. അത് ഒരു സൌകര്യമായെടുത്ത് ഏകപക്ഷീയമായി വോട്ടര്‍മാരെ ചേര്‍ത്തും വ്യാജവോട്ടുകള് വോട്ടര്‍പട്ടികയിലേക്ക് കുത്തിവച്ചും മണ്ഡലം സുരക്ഷിതമാക്കാനുള്ള ആസൂത്രിതവും അനുസ്യൂതവുമായ ശ്രമത്തിലായിരുന്നു യുഡിഎഫ്. ഇത്തവണ ഉപതെരഞ്ഞെടുപ്പ് വന്നതാണ് സ്ഥിതിഗതി കീഴ്മേല് മറിച്ചത്. എല്‍ഡിഎഫിന്റെ കണ്ണുകള് വോട്ടര്‍പട്ടികയിലെ വ്യാജന്മാരിലേക്കാണ് ആദ്യം തിരിഞ്ഞത്. ഒറ്റനോട്ടത്തില്‍ത്തന്നെ പതിനായിരത്തിലേറെ വ്യാജവോട്ട് കണ്ടെത്തി. നിയമാനുസൃതം നല്‍കിയ പരാതിയിന്മേല് പരിശോധന നടത്തിയ തെരഞ്ഞെടുപ്പു കമീഷന് വ്യാജമാണെന്നുകണ്ട് 6356 വോട്ട് തള്ളി. നാലായിരത്തോളം വ്യാജവോട്ട് പട്ടികയില് തുടരുകയും ചെയ്യുന്നു. തള്ളിപ്പോയ ആറായിരവും യുഡിഎഫ് കാലാകാലമായി സ്വന്തം പെട്ടിയിലേക്ക് വീഴിക്കുന്ന വ്യാജവോട്ടാണ്. 2006ലെ നിയമസഭാ തെരഞ്ഞെടുപ്പില് ജയിച്ച കെ സുധാകരന്റെ ഭൂരിപക്ഷം 8613 ആയിരുന്നു. അതിനര്‍ഥം മണ്ഡലത്തിലെ യഥാര്‍ഥ വോട്ടര്‍മാര് മാത്രമായിരുന്നു ബൂത്തിലെത്തിയിരുന്നതെങ്കില് അന്ന് എല്‍ഡിഎഫ് സ്ഥാനാര്‍ഥി കെ പി സഹദേവന് ആയിരത്തിലേറെ വോട്ടിന് ജയിക്കുമായിരുന്നുവെന്നാണ്. ആറായിരം വോട്ട് തള്ളിയത് എല്‍ഡിഎഫല്ല- തെരഞ്ഞെടുപ്പു കമീഷനാണ്. യഥാര്‍ഥ രേഖകള് ഹാജരാക്കിയിരുന്നെങ്കില് അതില് ഒരു വോട്ടും തള്ളിപ്പോകില്ലായിരുന്നു. ആ ആറായിരം ഇല്ലാതാവുക എന്നുവച്ചാല് കണ്ണൂര് മണ്ഡലത്തില് യുഡിഎഫും എല്‍ഡിഎഫും ഒപ്പത്തിനൊപ്പമെത്തുക എന്നാണര്‍ഥം. അത് സുധാകരനോ കോണ്‍ഗ്രസിന്റെ ഇതരനേതാക്കള്‍ക്കോ സഹിക്കാനാകുന്നില്ല. ഇപ്പോള് 6386 വോട്ടര്‍മാരെ ഒഴിവാക്കി എന്നു വിലപിക്കുന്ന ഉമ്മന്‍ചാണ്ടിക്ക് അങ്ങനെ ഒഴിവാക്കപ്പെട്ടത് വിശ്വസനീയമായ രേഖകള് ഹാജരാക്കാത്തുകൊണ്ടാണെന്ന യാഥാര്‍ഥ്യം തള്ളിക്കളയാനാകുമോ? വോട്ടര്‍പട്ടിക തെരഞ്ഞെടുപ്പു പ്രചാരണായുധമാക്കിയത് ബോധപൂര്‍വമാണ്. മറ്റെന്തു വിഷയമാണ് വോട്ടര്‍മാര്‍ക്കുമുന്നില് ഉയര്‍ത്താനുള്ളത്? സ്ഥാനാര്‍ഥിയെ ചൂണ്ടിക്കാട്ടി യുഡിഎഫുകാരുടെ പോലും വോട്ട് ആകര്‍ഷിക്കാനാകുന്നില്ല. ഒരുപക്ഷേ, ഇത്രയേറെ അസ്വീകാര്യനായ ഒരു സ്ഥാനാര്‍ഥിയുമായി കണ്ണൂരില് യുഡിഎഫ് ആദ്യമായാകും മത്സരത്തിനിറങ്ങുന്നത്. എല്‍ഡിഎഫ് സ്ഥാനാര്‍ഥിയുമായുള്ള താരതമ്യം വരുമ്പോള്, സംവാദവേദികളില് ഇരുവരും നേര്‍ക്കുനേര് വരുമ്പോള്, വ്യക്തിജീവിതത്തിലെയും രാഷ്ട്രീയത്തിലെയും സംശുദ്ധിയെക്കുറച്ച് ചര്‍ച്ചയുണ്ടാകുമ്പോള്- യുഡിഎഫിന് തുടര്‍ച്ചയായി അടിയേല്‍ക്കുന്നു. 2006ലെ എല്‍ഡിഎഫ് തരംഗത്തിലും യുഡിഎഫിനൊപ്പംനിന്ന കണ്ണൂരില് ഇന്നു കാണുന്ന അവസ്ഥ കോണ്‍ഗ്രസ് നേതൃത്വത്തെ അസ്വസ്ഥമാക്കുന്നതില് അസ്വാഭാവികതയില്ല. അതാണ് കണ്ണൂരിന്റെ ഇന്നത്തെ പ്രശ്നം.\nഅഴീക്കോട്ടും കൂത്തുപറമ്പിലും 2005ല് ഉപതെരഞ്ഞെടുപ്പു നടന്നപ്പോള് വ്യാജവോട്ട് പ്രചാരണം യുഡിഎഫ് ഇന്നത്തേതുപോലെ ഉയര്‍ത്തിയിരുന്നു. തെരഞ്ഞെടുപ്പു സംഘര്‍ഷത്തെക്കുറിച്ചും ബൂത്തുപിടിത്ത സാധ്യതയെക്കുറിച്ചും തെറ്റിദ്ധാരണാജനകമായ പ്രവചനങ്ങളും പ്രചാരണവും സംഘടിപ്പിച്ച് കേന്ദ്രസേനയെ വരുത്തിച്ചു. ബൂത്തുകള് അന്ന് സേനയുടെ വലയത്തിലായിരുന്നു. തെരഞ്ഞെടുപ്പുഫലം വന്നപ്പോള് രണ്ടുമണ്ഡലത്തിലും റെക്കോഡ് സൃഷ്ടിച്ച ഭൂരിപക്ഷത്തോടെ എല്‍ഡിഎഫ് ജയിച്ചു. ഇപ്പോള് കണ്ണൂരില് സംഘര്‍ഷസാധ്യത പ്രവചിച്ചും വ്യാജവോട്ട് എന്ന ആരോപണമുയര്‍ത്തിയും തെരഞ്ഞെടുപ്പുകമീഷനെ തെറ്റിദ്ധരിപ്പിച്ച് കേന്ദ്ര സേനയെ വരുത്തിച്ചത്, വോട്ടര്‍മാരെ ഭയപ്പെടുത്തി ബൂത്തുകളില്‍നിന്ന് അകറ്റാനാണ്. അതിലൂടെയെങ്കിലും നേട്ടമുണ്ടാക്കാനാകുമോ എന്ന ദുര്‍ബല ശ്രമം. ഉമ്മന്‍ചാണ്ടി പലപ്പോഴായി പല പല ചോദ്യം ഉന്നയിച്ചുകണ്ടു. അദ്ദേഹത്തിന് രാഷ്ട്രീയസത്യസന്ധത ഉണ്ടെങ്കില് മറുപടി പറയേണ്ട ചില ചോദ്യങ്ങളുണ്ട്. 1. കണ്ണൂരില് കോണ്‍ഗ്രസില് മറ്റാരും ഇല്ലാത്തതുകൊണ്ടോ, അവര്‍ക്കൊന്നും ജയസാധ്യത ഇല്ലെന്നു മനസ്സിലാക്കിയോ ലോക് സഭാ തെരഞ്ഞെടുപ്പില് സിറ്റിങ് എംഎല്‍എയെ മത്സരിപ്പിച്ചത്? 2. കോണ്‍ഗ്രസ് അടിച്ചേല്‍പ്പിച്ച ഉപതെരഞ്ഞെടുപ്പില് കോണ്‍ഗ്രസിനകത്ത് യോഗ്യനായ സ്ഥാനാര്‍ഥിയെ കണ്ടെത്താന് കഴിയാത്തതെന്തുകൊണ്ട്? 3. എ പി അബ്ദുള്ളക്കുട്ടി ഉയര്‍ത്തിയ മോഡിമാതൃക വികസനം ഉമ്മന്‍ചാണ്ടിയും കോണ്‍ഗ്രസും അംഗീകരിക്കുന്നുണ്ടോ? ഇല്ലെങ്കില് ആ വാദത്തെയും അതില് മുറുകെപ്പിടിക്കുന്ന അബ്ദുള്ളക്കുട്ടിയെയും ഇതുവരെ തള്ളിപ്പറയാതിരുന്നതെന്തുകൊണ്ട്? 4. കണ്ണൂരില് ആറായിരം വോട്ടുകള് മതിയായ രേഖ ഹാജരാക്കാത്തുകൊണ്ടാണ് വോട്ടര്‍പട്ടികയില്‍നിന്ന് തള്ളിപ്പോയതെന്ന യാഥാര്‍ഥ്യം നിഷേധിക്കാനാകുമോ? വ്യാജവോട്ടുകള് തെരഞ്ഞെടുപ്പു കമീഷന് പരിശോധിച്ച് തള്ളിയതിന് എല്‍ഡിഎഫിനെ പഴിക്കുന്നതിലുള്ള യുക്തിയെന്താണ്? 5. കണ്ണൂരില് ക്രമപ്രകാരമല്ലാത്ത വോട്ടര്‍മാരുടെ സഹായം വേണ്ട, അത്തരം വോട്ടുകള് ഞങ്ങള് സ്വീകരിക്കില്ല എന്നു പറയാന് ഉമ്മന്‍ചാണ്ടിക്ക് കഴിയുമോ? എങ്കില്, വോട്ടര്‍മാരെ ചേര്‍ക്കാന് വ്യാജരേഖകളുമായി എത്തിയപ്പോള് പിടിയിലായ പള്ളിക്കുന്ന് പഞ്ചായത്ത് പ്രസിഡന്റ് പി കെ രാഗേഷിനെതിരെ നടപടിയെടുക്കാമോ? ചോദ്യങ്ങള് ഇവിടെ അവസാനിക്കുന്നില്ല. എന്നാല്, ഈ അഞ്ചുകാര്യത്തിന് ഉമ്മന്‍ചാണ്ടി ഉത്തരം പറഞ്ഞാല് തീരുന്നതേയുള്ളൂ കണ്ണൂരിലെ ജനങ്ങളുടെ സംശയങ്ങളും കണ്ണൂരിനെക്കുറിച്ച് നാടാകെ പരത്തുന്ന തെറ്റിദ്ധാരണയും.\nPosted by manoj pm at 10:29 AM\nLabels: ഉമ്മന് ചാണ്ടി, കണ്ണൂര്, യുഡിഎഫ്\nഈ അഞ്ചുകാര്യത്തിന് ഉമ്മന്‍ചാണ്ടി ഉത്തരം പറഞ്ഞാല് തീരുന്നതേയുള്ളൂ കണ്ണൂരിലെ ജനങ്ങളുടെ സംശയങ്ങളും കണ്ണൂരിനെക്കുറിച്ച് നാടാകെ പരത്തുന്ന തെറ്റിദ്ധാരണയും.\nഏതായാലും കേന്ദ്ര സേനയെ ഉപയോഗിച്ചു കൊണ്ട്റ്റ് കോണ്‍ഗ്രസ്സ് നേത്യത്വം, പണ്ട് ഇന്ദിരാ ഗാന്ധി ചെയത്ത് പോലെ തന്നെ ഭീകരാന്തരീക്ഷം സ്യഷ്ടിക്കുകയാണ്. ജനാധിപത്യത്തെ സൈന്നിക ശക്തിയിലൂടെ ഹൈജാക്ക് ചെയ്യാന് എന്നും മുന്നിലായിരുന്നു. ഇന്ത്യയിലെ വലതു പക്ഷങ്ങള്.\nഇന്നത്തെ മാതൃഭൂമി മുഖപ്രസംഗം ചില്ലിട്ടു സൂക്ഷിക്കേണ്ട ഒന്നാണ്.വാര്‍ത്തകളിലൂടെയും മറ്റു ലേഖങ്ങളിലൂടെയും കണ്ണൂരിനെ ഭീകരമണ്ഡലമാക്കിയതിനുശേഷം “ അയ്യോ ഞാനൊന്നുമറിഞ്ഞില്ലേ, എല്ലാം തെരഞ്ഞെടുപ്പ് കമ്മീഷന്റെ അധികാരമല്ലേ, അവര്‍ക്ക് തോന്നിക്കാണും കേന്ദ്രസേന വേണമെന്ന്” എന്നൊക്കെയുള്ള വലിയ വായിലെ നിലവിളി.\nഉമ്മന്‍ചാണ്ടി തന്നെ ഇതിനു മറുപടി പറയണമെന്നു പറഞ്ഞു കരയരുത്, പ്ലീസ്...\n1) ദാമൊദരനെ ആദ്യം പെരുംബാവൂര് മണ്ടലത്തിലെ വോട്ടറാക്കി, അതൊരു വാര്‍ത്തയാക്കി അതു പൊളിഞ്ഞപ്പൊള് കൊണ്ട് വരുന്ന ഒരു നനഞ്ഞപടക്കം അല്ലെ ഇതും? ആളു മാറിയിട്ടൊന്ന്നുമില്ലല്ലൊ അല്ലെ? പഴയ ദാമൊദരന്മാര് തമ്മില് അവരുടെ വയസ്സില് മാത്രമെ സാമ്യം ഉണ്ടായിരുന്നുള്ളൂ... ഈ മണ്ടത്തരത്തിനെല്ലാം ഉമ്മന്‍ചാണ്ടി തന്നെ ഇതിനു മറുപടി പറയണമെന്നു പറഞ്ഞാല്... ഇതാ മറുപടി ഇവിടെ ഉണ്ടു\n2) പിന്നെ DCC ഓഫീസിലെ വോട്ട്- ഒരുപാട് വോട്ടിനു മറുപടി പ്രതീക്ഷിച്ചൊരു വെല്ലുവിളി ഉമ്മന്‍ചാണ്ടി നടത്തിയിട്ടു 24 മണിക്കൂര് കഴിഞ്ഞിരിക്കുന്നു. CITU,CPM ഓഫീസുകളിലും ഉണ്ടു കുറെ ഓഫീസിലെ വോട്ടുകളുടെ എണ്ണം. മറുപടി പിണറായി കൊടുക്കുമൊ? അതൊ മനോജ് തന്നെ തരുമൊ?\n3) 6356 ആണൊ അതൊ 6386 ആണൊ ഒഴിവാക്കിയ വോട്ടര്‍മാരുടെ എണ്ണം? എണ്ണം തെറ്റല്ലെട്ടൊ,ഉമ്മന്‍ചാണ്ടിയൊക്കെ മറുപടി എഴുതേണ്ടതല്ലെ :-) ഇതെല്ലാം കള്ളവോട്ടായിരുന്നു എന്നുങ്ങട് കരുതുക,എന്നിട്ട് ഇവരെല്ലാം കൂടി പുറത്തുപൊയിരുന്നേല് സഹദേവന് ജയിക്കുമായിരുന്നെന്നൊ? എവിടെ ?\nഇക്കഴിഞ്ഞ ലോക്‌സഭാ തെരഞ്ഞെടുപ്പില് കണ്ണൂര് നിയോജക മണ്ഡലത്തില് നിന്നും 23000 വോട്ടിന്റെ ലീഡ് കിട്ടിയതൊക്കെ മറന്നൊ മനൊജ്? അപ്പൊ4മാസം മുന്നെ നടന്ന തെരെഞ്ഞെടുപ്പില് കിട്ടിയ വോട്ടുമായി ഒരു താരതമ്യം നടത്താമായിരുന്നു.അല്ലാതെ3വര്‍ഷംമുന്നെ നടന്ന തിരെഞ്ഞെടുപ്പുമായാണൊ താരതമ്യം? അതെല്ലെ അതിന്റെ ഒരു മര്യാദ? ഉമ്മന്‍ചാണ്ടിയുടെയൊക്കെ മറുപടി പ്രതീക്ഷിക്കുന്നതല്ലെ.\n4 )സി പി എം ഓഫീസില് നിന്ന് നല്‍കിയ ലിസ്റ്റ് പ്രകാരം 6386 പേരെ നീക്കം ചെയ്തിരിക്കുന്നത് മതിയായ നോട്ടീസയക്കുകയോ അവരുടെ വാദം കേള്‍ക്കുകയോ ചെയ്യാതെയാണ്. പലര്‍ക്കും നോട്ടീസ് പോലും നല്‍കിയിട്ടില്ല. ചിലര്‍ക്കൊക്കെ അധികൃതര് നോട്ടീസയച്ചിരുന്നെങ്കിലും വൃദ്ധരായ ആളുകള്‍ക്കും രോഗികള്‍ക്കുമൊക്കെ ഹിയറിംഗില് പോകാനായില്ല. ചെന്ന പലരും താലൂക്കോഫീസിലെ നീണ്ട ക്യൂ കണ്ട് തിരിച്ചു വരികയാണുണ്ടായത്. ഇത്തരം വോട്ടര്‍മാരുടെ വോട്ടാണ് പട്ടികയില് നിന്ന് തള്ളിയതില് ഭൂരിപക്ഷവും. എന്നതല്ലെ യാതാര്‍ത്ദ്യം?\nഏറ്റവും താഴെയുള്ള ചോദ്യങ്ങള്‍ക്കുള്ള മറുപടി.\nസിറ്റിങ് MLA യെ മല്‍സരിപ്പിച്ച് ജയിപ്പിക്കുന്നതിനെതിരെ ചോദ്യം ഉന്നയിക്കുന്നൊ? തിരിച്ചൊരു ചോദ്യം ചോദിക്കട്ടെ- മനൊജല്ലതെ വേറാരും ദേശാഭിമാനിയില് ഉണ്ടായിരുന്നില്ലെ ഈ ഈവക ചോദ്യങ്ങള് എഴുതി തയ്യാറാക്കാന്? കണ്ണൂരിലെ ജനങ്ങള്‍ക്കില്ലാത്ത വിഷമം (അതാണല്ലൊ അദ്ധേഹം അവിടെ ജയിച്ചത്) നിങ്ങള്‍ക്കെന്തിനു സഖാവെ? സുധാകരന് അല്ലാതെ വേറാരെ നിര്‍ത്തിയാലും നിങ്ങള് അവര്‍ക്കു അന്ന് പിന്തുണ കൊടുക്കുമായിരുന്നൊ? പിന്നെന്തെ ഇങ്ങെനെ എല്ലാം ചോദിക്കുന്നെ? ജയിക്കാന് പ്രാപ്തിയുള്ളവരെയല്ലാതെ മല്‍സരിപ്പിക്കുമൊ ആരെങ്കിലും?\nമോഡിയെ അല്ലല്ലൊ സഖാവെ അദ്ധേഹം പുകഴ്തിയത്. ആണൊ? അതും CPMഇല് അംഗമായിരുന്നപ്പോള്. കോണ്‍ഗ്രസ്സില് അംഗമായതിനു ശേഷം അങ്ങനെ പറഞ്ഞതായ് അറിവൊന്നുമില്ലല്ലൊ.പിന്നെ ഒറീസയില് ന്യൂനപക്ഷജനങ്ങളെ ചുട്ടുകൊന്നവരെ സംരക്ഷിച്ച നവീന് പട്നായിക്കിനെ കുറിച്ചൊക്കെ അതിനു ശേഷം ഇങ്ങനെ ഒന്നും അല്ലലൊ സഖാവ് മുന്നു പറഞ്ഞിട്ടുള്ളതു. ആണൊ? ആളൊരു പാവമാണു കൂട്ട് കൂടിയപ്പോളല്ലെ അത് മനസ്സിലായത്. എന്നൊക്കെയോ മറ്റൊ ആണെന്നാണു ഓര്‍മ്മ.\nപരാതിയെ ലിസ്റ്റാക്കുന്ന പാഞ്ഞിരപാടം മാന്ത്രികവിദ്യ കൊള്ളാം.\nനോട്ടീസ് അയച്ചില്ലെന്നോ കിട്ടിയില്ലെന്നോ? അപ്പോള് ക്യൂ കണ്ടു മടങ്ങിയവരും ഹിയറിംഗിനു പോകാത്തവരും ഒക്കെ തന്നെ തള്ളപ്പെട്ടവര്. അത്രയെങ്കിലും സമ്മ്തിച്ചല്ലോ. ഇതു വെച്ചാണ് ഇത്രയും ഒച്ചയും ബഹളവും. ഇത് ആദ്യമേ പറഞ്ഞുകൂടായിരുന്നോ? തള്ളിയത് എലക്ഷന് കമ്മീഷന് അല്ലല്ലേ? അവര്‍ക്കെതിരെ ചെല്ലേണ്ടതല്ലേ പരാതി?\nഇലക്ഷന് കമ്മീഷന് തന്നെയാണു തള്ളിയത്--- അതുമാത്രമല്ലല്ലൊ പരാതി."സി പി എം ഓഫീസില് നിന്ന് നല്‍കിയ ലിസ്റ്റ് പ്രകാരം 6386 പേരെ നീക്കം ചെയ്തിരിക്കുന്നത് മതിയായ നോട്ടീസയക്കുകയോ അവരുടെ വാദം കേള്‍ക്കുകയോ ചെയ്യാതെയാണ് എന്നുള്ളതാണു പരാതി."\nഅതില് കഴന്‍ബ്ബുണ്ടെന്നും, ജില്ലാ ഭരണാധികാരി എന്ന നിലയില് അതിനെ തടയാന് കളക്ടര്‍ക്ക് കഴിയാതെ വരുകയും ചെയ്തതിന്റെയും ഫലമായല്ലെ ആളവിടുന്നു തെറിച്ചതും.\n6386 പേരെ നീക്കം ചെയ്തു എന്ന പരാതി മാത്രം പരിഹരിക്കപ്പെട്ടില്ല.\nകളക്ടറെ മാറ്റിയത് അതുകൊണ്ടാണെന്ന് തെരഞ്ഞെടുപ്പ് കമ്മീഷന് പറഞ്ഞോ? പാഞ്ഞിരപാടത്തിനെവിടെ നിന്ന് കിട്ടി ഈ വിവരം?


”ഇവന്റെ മുഖം കണ്ടുമടുത്തു, ഇവൻ ആ വേഷം ചെയ്യേണ്ട” എന്ന് പറഞ്ഞാൽ ഞങ്ങളുടെ കഥ തീർന്നു.,അങ്ങനെ പറയുന്നവർ ആലോചിക്കുന്നില്ല, അവരുടെ ‘നോ’ യിൽ ഇല്ലാതാകുന്നത് ഞങ്ങളുടെ കുടുംബത്തിന് അഞ്ച് മാസത്തോളം ജീവിക്കാനുള്ള വരുമാനമാണ്..; നടൻ ബിജു പപ്പൻ – Times Kerala\n1991ൽ സത്യൻ അന്തിക്കാട് സംവിധാനം ചെയ്ത “സമൂഹം” എന്ന ചിത്രത്തിലൂടെയാണ് ബിജു പപ്പൻ അഭിനയ രംഗത്ത് എത്തുന്നത്. ഇപ്പോളിതാ സിനിമയിൽ നിന്നു മാത്രം വരുമാനമുള്ള തങ്ങളെപ്പോലുള്ളവർ കോവിഡ് കാലത്തെ പ്രതിസന്ധിയിൽ അതിജീവനത്തിനായി നെട്ടോട്ടമോടുകയാണെന്ന് തുറന്നു പറയുകയാണ് ബിജു പപ്പൻ. ചില മുൻനിര അഭിനേതാക്കളുടെ ‘നോ’യിൽ തീരാവുന്നതാണ് തങ്ങൾക്ക് ലഭിക്കുന്ന അവസരങ്ങളെന്നും മാതൃഭൂമി ഡോട്ട്കോമുമായുളള അഭിമുഖത്തിൽ ബിജു പറയുന്നു.\nഇനി മറ്റൊരു പ്രധാനപ്പെട്ട കാര്യം സിനിമയിലെ വലിയ വലിയ ആർട്ടസിറ്റുകൾക്ക് ഞങ്ങളെപ്പോലുള്ളവരെ എപ്പോൾ വേണമെങ്കിലും മാറ്റാനാകും. ”ഇവന്റെ മുഖം കണ്ടുമടുത്തു, ഇവൻ ആ വേഷം ചെയ്യേണ്ട” എന്ന് പറഞ്ഞാൽ ഞങ്ങളുടെ കഥ തീർന്നു. അങ്ങനെ പറയുന്നവർ ആലോചിക്കുന്നില്ല, അവരുടെ ‘നോ’ യിൽ ഇല്ലാതാകുന്നത് ഞങ്ങളുടെ കുടുംബത്തിന് അഞ്ച് മാസത്തോളം ജീവിക്കാനുള്ള വരുമാനമാണ്.\nമത്തായിയുടെ മരണത്തില് സിബിഐ അന്വേഷണം ആവശ്യപ്പെട്ട് ഭാര്യ ഹൈക്കോടതിയില്


കാവ്യമാധവന്റെ വില്ലയിലെ സന്ദര്‍ശക രജിസ്റ്റര് നശിച്ചുപോയെന്ന് മൊഴി; പൊലീസ് അന്വേഷിച്ചത് നടി ആക്രമിക്കപ്പെട്ടതിന് മുന്‍പും ശേഷവുമുളള വിവരങ്ങള് • Live Kerala News\nകാവ്യമാധവന്റെ വില്ലയിലെ സന്ദര്‍ശക രജിസ്റ്റര് നശിച്ചുപോയെന്ന് മൊഴി; പൊലീസ് അന്വേഷിച്ചത് നടി ആക്രമിക്കപ്പെട്ടതിന് മുന്‍പും ശേഷവുമുളള വിവരങ്ങള്\n12/9/2017 at 12:48 pm\nനടി ആക്രമിക്കപ്പെട്ട കേസിലെ മുഖ്യപ്രതി പള്‍സര് സുനിയെയും നടി കാവ്യമാധവനെയും കേസില് ബന്ധിപ്പിക്കുന്ന തെളിവുകളിലൊന്ന് നശിച്ചതായി റിപ്പോര്‍ട്ട്. കാവ്യ മാധവന്റെ കൊച്ചിയിലെ വില്ലയിലെ സന്ദര്‍ശക രജിസ്റ്ററാണ് നശിച്ചത്. സെക്യൂരിറ്റി ക്യാബിനില് മഴയെ തുടര്‍ന്ന് വെളളം കയറിയെന്നും അങ്ങനെ രജിസ്റ്റര് നശിച്ചുപോയെന്നുമാണ് സുരക്ഷാ ജീവനക്കാര് അറിയിച്ചതെന്നാണ് അന്വേഷണ സംഘം വ്യക്തമാക്കുന്നത്. നടി ആക്രമിക്കപ്പെട്ടതിന് മുന്‍പും ശേഷവുമുളള രജിസ്റ്ററാണ് നശിച്ചത്.\nകാവ്യ മാധവന്റെ കൊച്ചിയിലെ വില്ലയില് താന് പോയിട്ടുണ്ടെന്നും അവിടുത്തെ സന്ദര്‍ശക രജിസ്റ്ററില് തന്റെ പേരും മൊബൈല് നമ്പരും കുറിച്ചിരുന്നെന്നും നേരത്തെ പള്‍സര് സുനി പൊലീസിന് മൊഴി നല്‍കിയിരുന്നു. അതിന്റെ അടിസ്ഥാനത്തിലാണ് പൊലീസ് സന്ദര്‍ശക രജിസ്റ്റര് അന്വേഷിച്ചിറങ്ങിയതും. അതേസമയം രജിസ്റ്റര് മനഃപൂര്‍വം നശിപ്പിച്ചതാണോ എന്നുളള അന്വേഷണവും പൊലീസ് നടത്തുന്നുണ്ട്. രജിസ്റ്ററിലൂടെ കാവ്യയും പള്‍സര് സുനിയുമായുളള ബന്ധം സ്ഥിരീകരിക്കാനാണ് പൊലീസിന്റെ ശ്രമം.\nരണ്ടുമാസത്തിലേറെയായി ജയിലില് കഴിയുന്ന നടന് ദിലീപ് നാളെ ജാമ്യത്തിനായി ഹൈക്കോടതിയെ സമീപിക്കും. പ്രധാന സാക്ഷികളുടെയെല്ലാം മൊഴിയെടുപ്പ് പൂര്‍ത്തിയായ സാഹചര്യത്തില് ഇനി ദിലീപിന്റെ ജാമ്യം തടയേണ്ട കാര്യമില്ലെന്നാണ് പ്രതിഭാഗത്തിന്റെ നിലപാട്. ദിലീപ് ജയിലില് അടക്കപ്പെട്ട് 90 ദിവസം തികയുന്ന ഒക്ടോബര് പത്തിന് മുന്‍പായി കുറ്റപത്രം സമര്‍പ്പിച്ച് സ്വാഭാവിക ജാമ്യം ലഭിക്കുന്നത് തടയാനുളള നീക്കത്തിലാണ് പൊലീസ്. നേരത്തെ രണ്ടുതവണ ജാമ്യത്തിനായി ദിലീപ് ഹൈക്കോടതിയെ സമീപിച്ചെങ്കിലും നിരാശയായിരുന്നു ഫലം.


ആദിവാസി യുവാവിനെ നാല് വർഷം കൂലി നൽകാതെ ജോലിയെടുപ്പിച്ചു, ആവശ്യത്തിന് ഭക്ഷണമോ താമസ സൗകര്യമോ നൽകിയില്ലെന്നും പരാതി; എസ്റ്റേറ്റ് ഉടമക്കെതിരെ പരാതി, യുവാവിനെ മോചിപ്പിച്ചു » Newsthen\nസുൽത്താൻ ബത്തേരി: ആണ്ടൂർ കാട്ടുനായ്ക്ക കോളനിയിലെ യുവാവിനെ നാലു വർഷത്തോളം എസ്റ്റേറ്റിൽ ജോലി ചെയ്യിപ്പിച്ച ശേഷം കൂലി നൽകാതെ വഞ്ചിച്ചെന്ന് പരാതി. ആവശ്യത്തിന് ഭക്ഷണമോ താമസ സൗകര്യമോ നൽകിയില്ലെന്നും പരാതിയുണ്ട്. നാലു വർഷത്തോളം കൃഷിയിടത്തിൽ പണിയെടുപ്പിച്ചിട്ട് ആകെ 14000 രൂപയാണ് നൽകിയത്. സംഭവം വിവാദമായതോടെ നാട്ടുകാർ ഇടപെട്ട് രാജുവിനെ മോചിപ്പിച്ചു വീട്ടിലെത്തിച്ചു.\nആണ്ടൂർ കാട്ടുനായ്ക്ക കോളനിയിലെ രാജു (30) വിനെ കൃഷിയിടത്തിൽ ജോലിതരാമെന്നു പറഞ്ഞ് നാസർ എന്നയാളാണ് വീട്ടിൽ നിന്ന് കൂട്ടിക്കൊണ്ടു പോയതെന്ന് പറയുന്നു. ഒരുവർഷം മുമ്പാണ് ഒടുവിൽ രാജു വീട്ടിൽ വന്നത്. അന്ന് രാജുവിന്റെ കൈയിലുണ്ടായിരുന്നത് വെറും 10000 രൂപ. കൂലിയായി ദിവസം 300 രൂപ നൽകാമെന്നു പറഞ്ഞാണ് കൊണ്ടു പോയതെങ്കിലും നാലുവർഷത്തിനിടെ തനിക്ക് ലഭിച്ചത് 14000 രൂപ മാത്രമാണെന്ന് രാജു പറയുന്നു. ഇത്രയുംകാലം രാജുവിന്റെ അമ്മ അമ്മു തനിച്ചാണ് വീട്ടിൽ കഴിഞ്ഞിരുന്നത്. ഫോൺ വിളിച്ചാൽ പോലും കിട്ടാത്തതിനാൽ വലിയ ആശങ്കയിലായിരുന്നു ഇവർ. ആണ്ടൂർ ചീനപ്പുല്ലിലെ എസ്റ്റേറ്റിൽ രാജുവിനെ കണ്ട ആണ്ടൂർ ടൗൺ ടീം വാട്‌സാപ്പ് കൂട്ടായ്മയുടെ പ്രവർത്തകർ ഇടപെട്ടാണ് വീട്ടിലെത്തിച്ചത്.\nകൃഷിയിടത്തിൽ ഭക്ഷണവും വിശ്രമവും നൽകാതെയും കയറിക്കിടക്കാൻ ഇടംനൽകാതെയും രാജുവിനെ പീഡിപ്പിക്കുകയായിരുന്നുവെന്നാണ് പരാതി. രാവിലെ എട്ടുമണിമുതൽ രാത്രി ഏഴുമണിവരെ ജോലി ചെയ്യിപ്പിക്കുമായിരുന്നുവെന്ന് രാജു പറഞ്ഞു. കൊടുവള്ളിയിലുള്ള എസ്റ്റേറ്റിലേക്കും രാജുവിനെ ജോലിക്കായി കൊണ്ടുപോയിട്ടുണ്ട്. അന്നും കൂലി കൃത്യമായി നൽകിയില്ല. പണം ചോദിച്ചപ്പോൾ പലതവണ രാജുവിനെ മർദിക്കുകയും അമ്മയെ ഫോണിൽ വിളിച്ച് ഭീഷണിപ്പെടുത്തുകയും ചെയ്തു. അതേസമയം, രാജു കുറച്ചുകാലമായി തന്റെ കൂടെയുണ്ടെന്നും ഒരു ജോലിക്കാരനായിട്ടല്ല കൊണ്ടു നടന്നതെന്നുമാണ് എസ്റ്റേറ്റ് ഉടമ നാസർ പറയുന്നത്. രാജുവിന്റെ അമ്മ അമ്പലവയൽ പൊലീസിൽ പരാതി നൽകിയിട്ടുണ്ട്.


ചിലിയോട് പകരം ചോദിച്ച് അര്‍ജന്റീന; മെസിക്ക് ചുവപ്പ് കാര്‍ഡ് – Chandrika Daily\nBy chandrika Sunday July 7, 2019 09:20 am\nചിലിയോട് പകരം ചോദിച്ച് അര്‍ജന്റീന; മെസിക്ക് ചുവപ്പ് കാര്‍ഡ്\nഓരോ കളി കഴിയുംതോറും മെച്ചപ്പെട്ടുവന്ന അര്‍ജന്റീനക്ക് കോപ്പ അമേരിക്കയില് മൂന്നാം സ്ഥാനം. ലൂസേഴ്‌സ് ഫൈനലില് നിലവിലെ ചാമ്പ്യന്മാരായ ചിലിയെ ഒന്നിനെതിരെ രണ്ട് ഗോളുകള്‍ക്കാണ് അര്‍ജന്റീന തോല്‍പ്പിച്ചത്. കഴിഞ്ഞ…\nഓരോ കളി കഴിയുംതോറും മെച്ചപ്പെട്ടുവന്ന അര്‍ജന്റീനക്ക് കോപ്പ അമേരിക്കയില് മൂന്നാം സ്ഥാനം. ലൂസേഴ്‌സ് ഫൈനലില് നിലവിലെ ചാമ്പ്യന്മാരായ ചിലിയെ ഒന്നിനെതിരെ രണ്ട് ഗോളുകള്‍ക്കാണ് അര്‍ജന്റീന തോല്‍പ്പിച്ചത്. കഴിഞ്ഞ രണ്ട് തവണയും ഫൈനലില് ഏറ്റുമുട്ടിയടീമുകള് പരസ്പരം വീണ്ടും മുട്ടിയപ്പോള് മല്‍സരം പരുക്കനായി. ഗോളുകള് വീണതോടെ വീറും വാശിയും ഏറിയ മത്സരത്തില് അര്‍ജന്റീന ക്യാപ്റ്റന് ലയണല് മെസിയും ചിലി താരം ഗാരി മെദലും ചുവപ്പുകാര്‍ഡ് കണ്ട് പുറത്തായി.\nകോച്ച് ലയണല് സ്‌കലോനിയുടെ ആക്രമണ തന്ത്രം തുടക്കം മുതലെ പുറത്തെടുത്ത അര്‍ജന്റീന 12-ാം മിനിറ്റില് തന്നെ ലക്ഷ്യം കണ്ടു. സ്വന്തം ഹാഫില് നിന്നും മെസി പൊടുന്നനെ നീട്ടിയ നീള പാസ് അഗ്യൂറോ തന്റെ തനത് വേഗതയില് വലയിലെത്തിക്കുകയായിരുന്നു. ഗോള് കണ്ടെതോടെ അധിപത്യം പുലര്‍ത്തിയ മെസിയും സംഘവും മൈതാനത്ത് സുന്ദരമായ നീക്കങ്ങളാണ് പുറത്തെടുത്തത്. ആദ്യ ഗോളിന് 10 മിനിറ്റുകള് പിന്നിടുംമുന്നേ ആദ്യ ഇലവനില് തന്നെ അവസരം ലഭിച്ച പൗളോ ഡിബാലയും ലീഡ് ഉയര്‍ത്തി. ബോക്‌സിലേക്ക് വന്നെത്തിയ പന്ത് ഇടതു വിങ്ങിലെ കൃത്യമായ ഇടപടിലൂടെ യുവന്റസ് താരം വലയിലെത്തിക്കുകയായിരുന്നു. കോപ്പയിലെ ഡിബാലയുടെ ആദ്യ ഗോളാണിത്.\nDybala's second career goal for Argentina\n(video credit : @DC4_TCS) pic.twitter.com/cxeG42NdYZ\n— Proud Juventino (@JabsJuventino) July 6, 2019\nതുടര്‍ന്ന് പരുക്കനായി മാറിയ കളിയുടെ ആവേശം പലപ്പോഴും കയ്യാങ്കളിയിലും എത്തി. 37ാം മിനിറ്റില് ചിലിയുടെ ഔട്ട് ലൈനില് വെച്ച് പന്തിനായി നടത്തിയ തള്ളാണ് മെസിയെയും ചിലെ താരം ഗാരി മെദലിനും ചുവപ്പുകാര്‍ഡിലേക്ക് എത്തിച്ചത്. സൂപ്പര്‍താരം ലയണല് മെസ്സി രാജ്യന്തര മത്സരത്തില് ഇത് രണ്ടാം തവണയാണ് ചുവപ്പുകാര്‍ഡ് കണ്ടു പുറത്താവുന്നത്. ആകെ 37 ഫൗളുകള് കണ്ട മല്‍സരത്തില് ഏഴ് മഞ്ഞക്കാര്‍ഡുകളും റഫറി പുറത്തെടുത്തു.\nഇതോടെ 10 പേരുമായി നടന്ന മല്‍സരത്തിന്റെ 59-ാം മിനിറ്റില് പെനാല്‍റ്റിയിലൂടെ അര്‍തുറോ വിദാലാണ് ചിലിയുടെ ആശ്വാസ ഗോള് നേടിയത്. കായികമായി എതിര്‍ത്ത ഗാരി മെദലിനെതിരെ കാര്യമായ ഫൗളൊന്നും ചെയ്യാതിരുന്നിട്ടും മെസിക്കു ചുവപ്പുകാര്‍ഡ് നല്‍കിയതും രണ്ടാം പകുതിയില് ചിലിക്ക് അനുവദിച്ച പെനല്‍റ്റിയും റഫറിയെ വിവാദത്തിലാക്കിയിട്ടുണ്ട്.\nCategories: Culture, More, News, Sports, Video Stories, Views Tags: argentina, chile, Copa America 2019, Dybala, messi


പൂന്തുറ വാർത്തകളിൽ നിറയുേമ്പാൾ ഒന്നര പതിറ്റാണ്ട് മുമ്പ് അവിടെ താമസിച്ചതിെൻറ ഹൃദ്യമായ അനുഭവങ്ങൾ പങ്കുവെക്കുന്ന ഫേസ്ബുക്ക് കുറിപ്പ് ശ്രദ്ധേയമാകുന്നു - Boolokam\nHome Health COVID 19 പൂന്തുറ വാർത്തകളിൽ നിറയുേമ്പാൾ ഒന്നര പതിറ്റാണ്ട് മുമ്പ് അവിടെ താമസിച്ചതിെൻറ ഹൃദ്യമായ അനുഭവങ്ങൾ പങ്കുവെക്കുന്ന ഫേസ്ബുക്ക്...\nപൂന്തുറ വാർത്തകളിൽ നിറയുേമ്പാൾ ഒന്നര പതിറ്റാണ്ട് മുമ്പ് അവിടെ താമസിച്ചതിെൻറ ഹൃദ്യമായ അനുഭവങ്ങൾ പങ്കുവെക്കുന്ന ഫേസ്ബുക്ക് കുറിപ്പ് ശ്രദ്ധേയമാകുന്നു. പൂന്തുറക്കാരുടെ പരസ്പര സ്നേഹവും സഹകരണവും പുറത്തുനിന്ന് വരുന്നവരോട് പോലുമുള്ള കരുതലുമെല്ലാം വിവരിച്ച് കുസാറ്റ് ജീവനക്കാരനായ അനൂപ് രാജനാണ് ഫേസ്ബുക്കിൽ കുറിപ്പ് പങ്കുവെച്ചിരിക്കുന്നത്.\nമധ്യ തിരുവിതാംകൂറുകാരനായ ഒരു ‘ഹിന്ദു’പ്പയ്യൻ തെൻറ പുതുപ്പെണ്ണുമൊത്ത് കുടുംബ ജീവിതം തുടങ്ങാൻ തിരുവനന്തപുരത്ത് തെരഞ്ഞെടുക്കുന്ന സ്ഥലം ഏതായിരിക്കും. അതും 2005 കാലത്ത്. അക്കാലത്തും ഇക്കാലത്തും തുടരൻ കലാപങ്ങൾക്ക് പുകൾകൊണ്ടിരിക്കുന്ന പൂന്തുറ ഏതായാലും ആകില്ല.പക്ഷെ പ്രിയപ്പെട്ട ബിന്യാമിൻ എനിക്കും സജിതക്കും വീടു കണ്ടെത്തിയത് പൂന്തുറയിൽ. എസ്.എം ലോക്കിൽ നിന്ന് ഒരു കിലോമീറ്റർ ഉള്ളിലായി.രാത്രി ജോലിക്കാരനായ എനിക്ക് ആ പഴയ ഇരുനില വീട് ഉറപ്പിക്കാൻ ഒരു സംശയവും ഉണ്ടായിരുന്നില്ല.\nപുലർച്ചെ മൂന്നു മണിക്ക് ജോലി കഴിഞ്ഞെത്തുന്ന ഭർത്താവുള്ള പെൺകുട്ടിക്ക് തനിച്ചിരിക്കാൻ പറ്റുന്ന സംസ്ഥാന തലസ്ഥാനത്തെ ഏറ്റവും സുരക്ഷിതമായ സ്ഥലം പൂന്തുറ ആയിരുന്നു. അങ്ങനെ ഞങ്ങൾ ഒരു ദിവസം പാലുകാച്ചി പൂന്തുറ വീട്ടിൽ താമസം തുടങ്ങി. കട്ടിലുകളും ഊണുമേശയും കസേരയും സഹിതമാണ് വീട് കിട്ടിയത്. അതൊരു താമസമായിരുന്നു. ചുറ്റുമുള്ള ഉമ്മമാർ കാണാൻ വന്നു. മണിക്കൂറിനകം കേബിൾ കണക്ഷൻ വന്നു.അഞ്ചു രൂപയ്ക്ക് ഒരു ചട്ടി മത്തി കിട്ടുമായിരുന്നു. ഞങ്ങൾ രണ്ടാൾക്ക് രണ്ടു ദിവസത്തേക്ക് ധാരാളം. എങ്കിലും ഉമ്മമാർ അവർ വേണ്ടെന്ന് പറഞ്ഞാലും കൊടുക്കണമെന്ന് മീൻകാരെ ഉപദേശിച്ചു.\nതിരുവനന്തപുരത്തെ നാടൻ വാക്കുകൾ സജിത പരിചയപ്പെട്ടു. ആ വീടുകളിലെ സന്തോഷമധുരങ്ങളെല്ലാം ഞങ്ങൾക്കുകൂടി അവകാശപ്പെട്ടതായി .രാത്രി മൂന്നുണിക്ക് ഡ്യൂട്ടി കഴിഞ്ഞ് റെജിയണ്ണെൻറ പറക്കും ജീപ്പിൽ കയറി അമ്പലത്തറ പ്രസിൽ ഇറങ്ങി നടന്നു വരുന്ന വഴിയാണ് അപ്പോഴും തുറന്നിരിക്കുന്ന കടയിൽ നിന്ന് വീട്ടുസാമാനങ്ങൾ വാങ്ങുക. പച്ചക്കറികൾ ചന്തയിൽനിന്നും. ആ സമയത്തും സ്കൂട്ടറിൽ ചാരി നിന്ന് നാട്ടുകാരോട് സംസാരിച്ചുകൊണ്ട് പള്ളിയുടെ മുന്നിൽ പൂന്തുറ സിറാജ് കാണും. രോഗികളെയോ ഗർഭിണികളെയോ അത്യാവശ്യമായി ആശുപത്രിയിൽ കൊണ്ടാക്കി തിരിച്ചുവന്നുള്ള നിൽപായിരിക്കും അത്.\nതാണുപറക്കുന്ന വിമാനങ്ങളായിരുന്നു ഞങ്ങളുടെ ദിനചര്യ നിശ്ചയിച്ചിരുന്നത്. 8.20ന് ശ്രീലങ്കൻ എയർലൈൻസ് വന്നാൽ രാവിലത്തെ കാപ്പികുടി. ഒന്നരയുടെ എയർ ഇന്ത്യ പോകുമ്പോൾ ഉച്ചയൂണ് നടക്കുകയായിരിക്കും. സജിത വയറിനുള്ളിൽ കുഞ്ഞുണ്ണിയുമായി തൂക്കുപാലത്തേക്ക് പോകും വരെ ഞങ്ങൾ സന്തോഷമായി ആഘോഷത്തോടെ പൂന്തുറയിൽ താമസിച്ചു. ഞാൻ കുറച്ചു മാസങ്ങൾ കൂടി ഒറ്റക്കവിടെ തുടർന്നു.ഞങ്ങളുടെ ജീവിതത്തിലെ ഏറ്റവും സന്തോഷകരമായ ദിവസങ്ങൾ ചിലവിട്ട പൂന്തുറയെ എങ്ങനെ ഹൃദയത്തിൽനിന്ന് ഇറക്കിവിടും. ആ നാട്ടുകാരെ ചേർത്തു പിടിക്കാതിരിക്കും.\nപൂന്തുറ ഒരിക്കൽ പോലും കാണാതെ, ആ നാട്ടുകാരെ അറിയാതെ, ആ പേര് കേൾക്കുമ്പോൾ ചില വികാരങ്ങൾ തോന്നുന്നവർ ഉണ്ടല്ലോ.നിങ്ങളോട് സഹതാപമല്ല. രോഷമാണ് ഞങ്ങൾക്ക്. നിങ്ങൾ പൂന്തുറയിലേക്ക് വരൂ. അവിടെ താമസിക്കൂ . എന്നിട്ട് പറയൂ. പ്രിയപ്പെട്ട പൂന്തുറക്കാരേ,ഈ പഴയ പൂന്തുറ നിവാസിക്ക് ഈ കോവിഡ് കാലത്ത് നിങ്ങളുടെ നടുവിൽ നിൽക്കാൻ ആകാത്തതിെൻറ സങ്കടം മാത്രം.\nPrevious articleഒരു പൊതു ക്ഷേത്രത്തെ ആരുടെയെങ്കിലും സ്വകാര്യസ്വത്തായി എഴുതി നൽകുന്നത് ജനാധിപത്യത്തിനും ഭരണഘടനയ്ക്കും നന്നല്ല\nNext articleഏത് രാജകുടുംബം? ഇവിടെ 70 കൊല്ലം മുൻപ് ജനാധിപത്യം വന്നതിന്റെ ഫ്‌ളാഷ് ന്യൂസ് ആരെങ്കിലും കാണിച്ച് കൊടുക്കുമോ ?


Joy Mathew Resemblance as Thilikan or Murali in Malayalam film industry - Malayalam Filmibeat\n| Published: Tuesday, September 23, 2014, 16:48 [IST]\nതിലകനും മുരളിയും ഒഴിച്ചിട്ടി സീറ്റിലേക്കെത്തിയ നടന് എന്ന വിശേഷണമാണ് ജോയ് മാത്യുവിന് കാണികള് നല്‍കുന്നത്. ചിലപ്പോള് സ്‌നേഹത്തോടെ, അല്ലെങ്കില് കര്‍ക്കശത്തോടെ, മറ്റു ചിലപ്പോള് കരുണയോടെ അതുമല്ലെങ്കില് ധിക്കാരിയും തന്റേടിയും...യഥാര്‍ത്ഥ ജീവിതത്തില് ഒട്ടും അഭിനയിക്കാതെ ജോയ് മാത്യുവിന്റെ ഈ പ്രകൃതം തന്നെയാണ് അദ്ദേഹത്തെ പ്രിയപ്പെട്ടവനാക്കുന്നതും.\nഅടുത്തിടെ ഇറങ്ങിയ ഹിറ്റ് ചിത്രങ്ങള് എടുത്ത് പരിശോധിച്ചാല് ശ്രദ്ധിക്കപ്പെടുന്ന ഒരു വേഷം എല്ലാത്തിലും ജോയ് മാത്യുവിനുമുണ്ടാകും. വിക്രമാദിത്യന്, മുന്നറിയിപ്പ്, സപ്തമശ്രീ തസ്‌കര, രാജാധിരാജ ഒടുവില് ഞാന് വരെയും. ചിത്രത്തിലെ കഥാപാത്രങ്ങളെ കുറിച്ച് ജോയ് മാത്യു പറയുന്നത് കേള്‍ക്കൂ.\nഇത് തിലകനോ മുരളിയോ...??\nസപ്തമശ്രീ തസ്‌കരയിലെ പയസ് മാത്യു തനിക്ക് പരിചമുള്ള മുഖങ്ങളിലൊന്നാണെന്നാണ് ജോയ് മാത്യു പറയുന്നത്. തൃശ്ശൂര് കുന്നംങ്കുളം ഭാഗത്ത് ഫിനാന്‍സ് കമ്പനി നടത്തുന്ന ആളുകളെ അറിയാം. അവിര് ചലര് എന്റെ ബന്ധുക്കളുമാണ്. അവരുടെയൊക്കെ പണത്തോടുള്ള മനോഭാവവും അറിയാം. ഇത്രയും കാര്യങ്ങള് നിരീക്ഷിക്കുകയും അതിനൊപ്പം മേക്കപ്പും കൂടെയായപ്പോഴാണ് ആ കഥാപാത്രം എളുപ്പമായത്. പിന്നെ തൃശ്ശൂര് ഭാഷയും നന്നായി വഴങ്ങും. കുന്നങ്കുളത്തു നിന്നാണ് എന്റെ വേരുകള്- ജോയ് മാത്യു പറഞ്ഞു.\nമുന്നറിയിപ്പിലെ ചന്ദ്രാജിയെ താനും ചിത്രത്തിന്റെ തിരക്കഥകൃത്തായ ഉണ്ണിയും ചേര്‍ന്ന് നിര്‍മിച്ചതാണെന്ന് ജോയ് മാത്യു പറഞ്ഞു. ഡയലോഗുകള് എഴുതിയത് ഉണ്ണിയാണ്. മദ്യപാനിയുടെ സീനിലെ മാനറിസങ്ങള് തന്റെ വകയും. സാഹിത്യവും എഴുത്തും മാനറിസും കൂടെയാകുമ്പോള് അവിടെ എവിടയോ ജോയ് മാത്യുവും ഉണ്ട്.\nതന്റെ ചുറ്റുവട്ടത്തു കണ്ട മറ്റൊരു കഥാപാത്രമാണ് വിക്രമാദിത്യനിലെ ഹോമിയോ ഡോക്ടറും. നന്മയുള്ള അച്ഛന്, കാരുണ്യമുള്ള ഡോക്ടര്. അത് നിരീക്ഷിക്കാന് കഴിഞ്ഞതുകൊണ്ട് കഥാപാത്രം വിജയകരമായി.\nപണ്ട് കണ്ട ഹിന്ദി സിനിമയില് നിന്നാണ് രാജാധിരാജയിലെ ഡോണാകാന് സാധിച്ചത്. മുന്‍പ് കണ്ട ഹിന്ദി സിനിമയിലെ നടപ്പിലും എടുപ്പിലും ഗാഭീര്യമുള്ള അധോലോക നേതാക്കള്‍എനിക്ക് മോഡലായി. അതിന്റെ മേക്കപ്പും പ്രധാന ഘടകമായിരുന്നുവെന്ന് ജോയ് മാത്യു പറഞ്ഞു.\nഞാനില് ഞാന് ഞാന് തന്നെയായതുകൊണ്ട് അഭിനയിക്കുക വെല്ലുവിളിയായിരുന്നു. ഇതില് ജോയ് മാത്യുവായി തന്നെയാണ് അഭിനയിക്കുന്നത്. കഥാപാത്രമായി അഭിനയിക്കുക ബുദ്ധിമുട്ടല്ല. പക്ഷെ യഥാര്‍ത്ഥ ജീവിതത്തില് അഭിനയിക്കാന് കഴിയില്ലല്ലോ. അത് ഒറിജിനലായി ജീവിക്കുകയല്ലേ എന്നാണ് ജോയ് മാത്യു ചോദിക്കുന്നത്.\nRead more about: joy mathew actor rajadhiraja vikramadithyan njan munnariyippu ജോയ് മാത്യു നടന് രാജാധിരാജ വിക്രമാദിത്യന് ഞാന് മുന്നറിയിപ്പ് സപ്തമശ്രീ തസ്‌കര\nJoy Mathew Resemblance as Thilikan or Murali in Malayalam film industry.\nStory first published: Tuesday, September 23, 2014, 16:48 [IST]


Explosive seized from Kozhikode Railway Station l കോഴിക്കോട് Railway Station ൽ നിന്നും explosives പിടികൂടി | News in Malayalam\nആർപിഎഫിന് (RPF) ലഭിച്ച വിവരത്തിന്റെ അടിസ്ഥാനത്തിൽ നടത്തിയ പരിശോധനയിലാണ് സ്ഫോടക വസ്തുക്കൾ കണ്ടെത്താനായത്.\nWritten by - Zee Hindustan Malayalam Desk | Last Updated : Feb 26, 2021, 09:22 AM IST\nകോഴിക്കോട് റെയിവെ സ്റ്റേഷനിൽ നിന്നും വൻ സ്ഫോടക ശേഖരം പിടികൂടി.\nചെന്നൈ-മംഗലാപുരം സൂപ്പർഫാസ്റ്റ് എക്സ്പ്രസ് ട്രെയിനിൽ നിന്നാണ് കണ്ടെടുത്തത്.\nഒരു യാത്രക്കാരിയെ കസ്റ്റഡിയിലെടുത്തിട്ടുണ്ടെന്നാണ് റിപ്പോർട്ട്.\nകോഴിക്കോട്: കോഴിക്കോട് റെയിവെ സ്റ്റേഷനിൽ നിന്നും വൻ സ്ഫോടക ശേഖരം പിടികൂടി. സ്ഫോടക ശേഖരം Huge Explosives) ചെന്നൈ-മംഗലാപുരം സൂപ്പർഫാസ്റ്റ് എക്സ്പ്രസ് ട്രെയിനിൽ നിന്നാണ് കണ്ടെടുത്തത്. വിഷയത്തിൽ സംശയാസ്പദമായ സാഹചര്യത്തിൽ കണ്ടെത്തിയ ഒരു യാത്രക്കാരിയെ കസ്റ്റഡിയിലെടുത്തിട്ടുണ്ടെന്നാണ് റിപ്പോർട്ട്.\nO2685 എന്ന ട്രെയിൻ നമ്പറിലുള്ള ചെന്നൈ-മംഗലാപുരം സൂപ്പർ ഫാസ്റ്റ് എക്സ്പ്രസ് (Chennai-Mangalapuram Express) ആയിരുന്നു. 117 ജലാറ്റിൻ സ്റ്റിക്കുകളും (Gelatin sticks), 350 ഡിറ്റനേറ്ററുകളുമാണ് പിടികൂടിയത്. പുലർച്ചെ നാല് മണിയോടെയായിരുന്നു സംഭവം. ആർപിഎഫിന് (RPF) ലഭിച്ച വിവരത്തിന്റെ അടിസ്ഥാനത്തിൽ നടത്തിയ പരിശോധനയിലാണ് സ്ഫോടക വസ്തുക്കൾ കണ്ടെത്താനായത്.\nAlso Read: Bharat Bandh: വ്യാപാരികളുടെ ഭാരത് ബന്ദ് ആരംഭിച്ചു; കേരളത്തിൽ ബന്ദ് ബാധകമല്ല\nകസ്റ്റഡിയിലെടുത്ത യുവതി ചെന്നൈ സ്വദേശിയാണ് (Chennai Native). ഇവർ തലശ്ശേരിയിലേക്കാണ് ടിക്കറ്റ് എടുത്തിരുന്നത്. ഇവർ സഞ്ചരിച്ച ട്രെയിനിന്റെ ഡി 1 കംപാർട്ട്മെന്റിലെ സീറ്റിന് അടിയിൽ നിന്നാണ് സ്ഫോടക ശേഖരം കണ്ടെത്തിയത്. എന്നാൽ ഈ സ്ഫോടക വസ്തു പിടിയിലായ സ്ത്രീ കൊണ്ടുവന്നതാണോ എന്ന കാര്യത്തിൽ ഇതുവരെ വ്യക്തയില്ല. ഇവരെ ഇപ്പോൾ ചോദ്യം ചെയ്യുകയാണ്.\nKozhikodeKozhikode Railway StationExplosivesTrainGelatin sticks


നസ്രിയയെ നെഞ്ചോടു ചേര്‍ത്തുനിര്‍ത്തി ഫഹദ് ഫാസിലിന്റെ ഉദ്ഘാടന പ്രസംഗം; നിറഞ്ഞ കയ്യടി: വീഡിയോ • ഇ വാർത്ത | evartha\nevartha Desk September 19, 2018, 10:46 am September 19, 2018\nകഴിഞ്ഞ ദിവസം ഇന്‍ഫോപാര്‍ക്കില് സൈബര് സുരക്ഷയുമായി ബന്ധപ്പെട്ട രാജ്യാന്തരസമ്മേളനം കൊക്കൂണ്–11ന്റെ പ്രചാരണ പരിപാടികളില് പങ്കെടുക്കാന് എത്തിയതായിരുന്നു നടന് ഫഹദ് ഫാസിലും ഭാര്യ നസ്രിയ നസീമും. കൊക്കൂണിന്റെ ടീസര് വീഡിയോ പ്രകാശനം ഇരുവരും ചേര്‍ന്നാണ് നിര്‍വഹിച്ചത്.\nഉദ്ഘാടനശേഷം വേദിയിലേക്ക് മടങ്ങാനൊരുങ്ങിയ നസ്രിയയെ ഫഹദ് വിളിച്ച് അരികിലേക്ക് ചേര്‍ത്തുനിര്‍ത്തുകയായിരുന്നു. ഞാന് ഉദ്ഘാടനം ചെയ്യാമെന്നും നസ്രിയ സംസാരിക്കാമെന്നുമാണ് കരുതിയത് എന്ന് ഫഹദ് പറഞ്ഞപ്പോള് ആ പ്ലാന് ഞാന് മാറ്റി എന്ന് നസ്രിയ ചിരിച്ചുകൊണ്ടു പറഞ്ഞു.\nനസ്രിയയെ ചേര്‍ത്തുനിര്‍ത്തി ഫഹദ് പ്രസംഗം തുടര്‍ന്നു. സൈബര് രംഗത്തെ ചതിക്കുഴികളെക്കുറിച്ച് ബോധവത്ക്കണം അനിവാര്യമാണെന്ന് ഫഹദ് പറഞ്ഞു. സമ്മേളനത്തിന്റെ ഭാഗമാകാന് കഴിഞ്ഞതില് അഭിമാനമുണ്ടെന്നും ഫഹദ് പറഞ്ഞു. പ്രസംഗം കഴിഞ്ഞ് ഇരുവരും ഒന്നിച്ചാണ് വേദിയിലേക്ക് മടങ്ങിയത്. നസ്രിയയെ ചേര്‍ത്തുനിര്‍ത്തി സംസാരിച്ച ഫഹദിന്റെ വീഡിയോ ആരാധകര് ഇതിനോടകം ഏറ്റെടുത്തു കഴിഞ്ഞു.\nകൊല്ലത്തെ ഇടതു മുന്നണി സ്ഥാനാര്‍ത്ഥി കെ.എന്.ബാലഗോപാലിന് വോട്ടഭ്യര്‍ത്ഥിച്ച് പ്രശസ്ത സാമൂഹികപ്രവര്‍ത്തക ടീസ്ത സെതല്‍വാദും